
הכנסת התשע-עשרה
נוסח לא מתוקן

מושב שני
<פרוטוקול מס' 421>
מישיבת ועדת הכספים
יום חמישי, ט"ז באלול התשע"ד (11 בספטמבר 2014), שעה 13:25

<1.    הצעת חוק מס ערך מוסף (הטבה במס בעסקה לרכישת דירת מגורים מוטבת), התשע"ד-2014>
<2.   הצעת חוק מס ערך מוסף (תיקון - פטור בעת קניית דירה ראשונה לזוגות צעירים), התשע"ג-2013, של חה"כ מירי רגב (פ/489)>
<3.   הצעת חוק מס ערך מוסף (תיקון - פטור בעת קניית דירה ראשונה לזוגות צעירים בכל הארץ), התשע"ג-2013, של חה"כ מאיר שטרית, חה"כ אורי מקלב, חה"כ יצחק וקנין, חה"כ עמרם מצנע, חה"כ דוד צור, חה"כ אלעזר שטרן, חה"כ איציק שמולי, חה"כ סתיו שפיר, חה"כ אראל מרגלית, חה"כ עמר בר-לב (פ/1005). >
<4.   הצעת חוק מס ערך מוסף (תיקון - פטור בעת קניית דירה ראשונה לזוגות צעירים), התשע"ד-2014, של חה"כ גילה גמליאל (פ/2440).>
<5.   הצעת חוק מס ערך מוסף (תיקון - פטור בעת קניית דירה ראשונה לזוגות צעירים), התשע"ד-2014, של חה"כ ישראל אייכלר (פ/2462).>
נכחו:

<חברי הוועדה:> 
ניסן סלומינסקי – היו"ר

בועז טופורובסקי – מ"מ היו"ר
מיכל בירן

משה גפני

אחמד טיבי

יצחק כהן

זבולון כלפה

דב ליפמן

יעקב ליצמן

שמעון סולומון

חמד עמאר

עיסאווי פריג'

עפר שלח

סתיו שפיר

יעקב אשר

מנחם אליעזר מוזס

אלכס מילר

אורי מקלב

חנא סוייד

רינה פרנקל

עדי קול

<מוזמנים:> 
	יניב כהן
	–
	מנהל תחום שומת מקרקעין, רשות המסים, משרד האוצר

	טל אלדרוטי
	–
	השמאי הממשלתי, משרד האוצר

	מאיר אסולין
	–
	סמנכ"ל בכיר מסמק, רשות המסים, משרד האוצר

	אורי שני
	–
	יועץ חיצוני לשר האוצר, משרד האוצר

	גיא גולדמן
	–
	עוזר ראשי, רשות המסים, משרד האוצר

	שי אהרונוביץ
	–
	מנהל מסמק, רשות המסים, משרד האוצר

	יאיר לנג
	–
	עו"ד, משרד הבינוי והשיכון


<ייעוץ משפטי: >
שלומית ארליך

איל לב-ארי
<מנהל הוועדה:>
טמיר כהן
<רישום פרלמנטרי:>
ס.ל., חבר המתרגמים
1. <הצעת חוק מס ערך מוסף (הטבה במס בעסקה לרכישת דירת מגורים מוטבת), התשע"ד-2014>
2. <הצעת חוק מס ערך מוסף (תיקון - פטור בעת קניית דירה ראשונה לזוגות צעירים), התשע"ג-2013, של חה"כ מירי רגב (פ/489)>
3. <הצעת חוק מס ערך מוסף (תיקון - פטור בעת קניית דירה ראשונה לזוגות צעירים בכל הארץ), התשע"ג-2013, של חה"כ מאיר שטרית, חה"כ אורי מקלב, חה"כ יצחק וקנין, חה"כ עמרם מצנע, חה"כ דוד צור, חה"כ אלעזר שטרן, חה"כ איציק שמולי, חה"כ סתיו שפיר, חה"כ אראל מרגלית, חה"כ עמר בר-לב (פ/1005)>
4. <הצעת חוק מס ערך מוסף (תיקון - פטור בעת קניית דירה ראשונה לזוגות צעירים), התשע"ד-2014, של חה"כ גילה גמליאל (פ/2440)>
5. <הצעת חוק מס ערך מוסף (תיקון - פטור בעת קניית דירה ראשונה לזוגות צעירים), התשע"ד-2014, של חה"כ ישראל אייכלר (פ/2462)>
<היו"ר ניסן סלומינסקי:>
רבותיי, אנחנו פותחים את ישיבת ועדת הכספים. 

<משה גפני:>
יש לי הודעה אישית. אני שוחחתי הבוקר עם יושב ראש הוועדה - - - 

<היו"ר ניסן סלומינסקי:>
את ההודעה תעשה בקיצור, כי בדרך כלל אין הודעות. 

<משה גפני:>
אני לא אעשה אותה בקיצור, אל תבלבל לי במוח. עם כל הכבוד, בקיצור, הכול פה בקיצור. 

<יצחק כהן:>
שום קיצור, הכול באריכות. 

<היו"ר ניסן סלומינסקי:>
אין כזה דבר. 

<יצחק כהן:>
יש כזה דבר. 

<היו"ר ניסן סלומינסקי:>
מי כמוך יודע את זה. 

<יצחק כהן:>
יש כזה דבר. 

<משה גפני:>
הודעה אישית, אני מדבר לעניין. 

<היו"ר ניסן סלומינסקי:>
אני מוכן לתת לך, אבל ביקשתי שתעשה את זה בקיצור. 

<משה גפני:>
לא בקיצור, אני רק אומר את מה שרציתי לומר. אחרי שיוצאים מ'יש עתיד' ומודיעים שאני התקפלתי, עם כל הכבוד אתה לא תיתן לי בקיצור. 

<אחמד טיבי:>
זה לא היה הוגן. ההודעה הזאת. 

<משה גפני:>
עם כל הכבוד, שאנשים יידעו את האמת. יש לי זמן, כבר - - -  
<יצחק כהן:>
'רגע, בית המשפט בדרום אפריקה, פספוס, לא בוצע רצח בכוונה תחילה'.

<משה גפני:>
עם כל הכבוד. שוחחנו - - -

<יעקב ליצמן:>
יש הודעה דרמטית של ראש הממשלה. 

<משה גפני:>
שוחחנו, יושב ראש ועדת הכספים, חבר הכנסת ניסן סלומינסקי ואנוכי, אנחנו ביקשנו, לא ביקשנו, ביקשתי, אני לא מדבר בשם אף אחד, דיברתי עם חברים ועם חברים מהקואליציה ועם חברים מהאופוזיציה, בלאו הכי החוק הזה לא אמור להגיע למליאת הכנסת, האישור של ועדת הכספים הוא איננו האישור שמביא את החוק למעשה לאישור סופי, זה צריך לבוא למליאת הכנסת. לאחר שבדקתי, זה לא אמור להגיע לפני מושב החורף. זאת אומרת גם אם אנחנו נתחיל להצביע - - -

<היו"ר ניסן סלומינסקי:>
אני מבקש שתעשה את זה קצר. 

<משה גפני:>
קצר, זה לא במסגרת פיליבסטר.

<יעקב ליצמן:>
כבר התקפלת. 

<משה גפני:>
לא, לא יכולים לבוא ולהוציא הודעה נגדי. פשוט אי אפשר לדבר פה בוועדה. 

<היו"ר ניסן סלומינסקי:>
כן? אם אני הייתי מתחיל לדבר על - - -

<משה גפני:>
לא, בחדר שלך אי אפשר לדבר. 

<היו"ר ניסן סלומינסקי:>
אם אני הייתי מדבר על כל ההודעות שמוציאים נגדי, אז היינו גומרים את כל הזמן הזה. 

<משה גפני:>
לא, לא אכפת לי מהודעה נגדי - - -

<היו"ר ניסן סלומינסקי:>
כל ההודעות השקריות והלא רציניות. מה אתה, באמת, נו. 

<משה גפני:>
לא על זה אני מדבר. אי אפשר לדבר אצלך בחדר, גם אי אפשר לדבר בטלפון. זה הנושא שאכפת לי? על כל פנים הייתה הצעה כזאת, שההצעה הזאת אמרה - - -

<היו"ר ניסן סלומינסקי:>
אני מציע שלא תפרט, כל זמן ש - - -

<יצחק כהן:>
לא, אני רוצה שהוא יפרט כי אנחנו לא הסכמנו לזה. 

<היו"ר ניסן סלומינסקי:>
אם לא הסכימו אז אין הצעה, חבל על ה - - - כל רגע יכולה להיות הצעה אחרת. 

<יצחק כהן:>
סתיו, שיפרט, כי את לא יודעת את כל הפרטים. 

<היו"ר ניסן סלומינסקי:>
ממש. אין לזה שום רלוונטיות. 

<משה גפני:>
יש פה רלוונטיות, עם כל הכבוד. 

<היו"ר ניסן סלומינסקי:>
ההצעה הזאת לא קיימת - - -

<משה גפני:>
אני רוצה שיידעו - - -

<יצחק כהן:>
היא קיימת, שיידעו שהוא לא התקפל. 

<משה גפני:>
שיידעו על מה מדובר. 

<היו"ר ניסן סלומינסקי:>
לא, את העיתונים - - -

<משה גפני:>
אני לא הולך לדבר - - -  

<היו"ר ניסן סלומינסקי:>
אז בוא בבקשה תקרא את ה - - -

<משה גפני:>
על כל פנים אני מבקש הודעה אישית. 

<היו"ר ניסן סלומינסקי:>
לא.

<משה גפני:>
אתה אל תגיד לי לא. 

<היו"ר ניסן סלומינסקי:>
אז תגיד, אבל אל תתחיל לפרט הצעות ו - - -

<משה גפני:>
אז אני אומר, ההצעה הייתה שיהיה דיון רציני על הנושאים החדשים, שיהיה דיון רציני בנושא של החוק, ניקח יום אחד, נדון עליו, וההצבעות על ההסתייגויות, מבלי שינמקו אותן, יהיו בתחילת המושב, כאשר זה אמור להגיע למליאה, וכשיגיע למליאה אז נחליט.
<סתיו שפיר:>
לא, ובתנאי שאנחנו נעשה דיונים רציניים בכל סעיפי החוק בצורה - - - 

<משה גפני:>
אמרתי, אמרתי. ואז תהיה החלטה. ההחלטה, כמו שגם אתה יודע, אדוני היושב ראש, ראש הממשלה תומך בחוק הזה, לא תומך בחוק הזה - - -

<יעקב ליצמן:>
לנו הוא אמר שלא. 

<משה גפני:>
זה כבר לא נוגע לוועדה, זה נוגע למליאה. הלך מישהו מ'יש עתיד', אני לא רוצה להזכיר את שמו, ואמר 'גפני התעייף ואין לו כוח להסתייגויות ול - - -

<יעקב ליצמן:>
לא מאמין שמישהו אמר את זה. מי אמר? 

<משה גפני:>
להגיד על גפני שהוא התעייף זאת השמצה שאני לא סולח עליה. 

<יצחק כהן:>
זה הוצאת דיבה. 

<מיכל בירן:>
זה גם לא סביר עובדתית. 

<היו"ר ניסן סלומינסקי:>
אוקיי, תודה. 

<משה גפני:>
רגע. 

<היו"ר ניסן סלומינסקי:>
אנחנו רואים שאתה לא התעייפת. זה בסדר. 

<משה גפני:>
אני מוכן לקיים פיליבסטר מצחיק ששם ללעג וקלס אתכם וכל הדבר הזה, אני מוכן עד ערב סוכות. לגבי ארבעה המינים אמרתי, תקפיאו לי את ארבעת המינים. 

<היו"ר ניסן סלומינסקי:>
טוב, גפני, די. 

<משה גפני:>
הדבר הכי חמור בהודעה, שם היה רשום שהאוצר במלחמה עם החרדים. אין מלחמה עם החרדים, סתיו שפיר נהייתה חרדית? מיכל בירן נהייתה חרדית? אחמד טיבי, נהיית חרדי? לא, עם כל הכבוד - - -

<היו"ר ניסן סלומינסקי:>
טוב, בבקשה. 

<סתיו שפיר:>
יש לי תוספת לדברים האלה. לאחד אתה נותן את רשות הדיבור ולאחר אתה לא נותן את רשות הדיבור? 

<משה גפני:>
כן, עיסאווי פריג' חרדי. כל הזמן חרדים. 

<היו"ר ניסן סלומינסקי:>
אני לא נותן - - - 

<סתיו שפיר:>
אז לגפני כן ולי לא? לא, אני רוצה להוסיף כמה מילים. 

<היו"ר ניסן סלומינסקי:>
זה לא רלוונטי. 

<סתיו שפיר:>
מה זאת אומרת? מאוד רלוונטי לפרוטוקול ואני רוצה להגיד. לא יכול להיות שאתה תיתן לחבר כנסת אחד ולאחרת לא. 

<היו"ר ניסן סלומינסקי:>
אני גם מצטער שנתתי לו.

<סתיו שפיר:>
זו אפליה. מה, זה על בסיס אישי? 

<היו"ר ניסן סלומינסקי:>
כי זה היה ארוך וזה לא רלוונטי וגם אין הצעה. 

<משה גפני:>
רלוונטי. 

<מיכל בירן:>
היא רוצה להעלות כמה דברים ענייניים. ניסן, תן לה לדבר. 

<סתיו שפיר:>
אני רוצה ליידע על מה שקרה פה עכשיו. אתה לא יכול להפלות חברי כנסת.

<יצחק כהן:>
רגע, רגע, רגע. 

<סתיו שפיר:>
יכול להיות שאתה לא נותן לי לדבר? 

<היו"ר ניסן סלומינסקי:>
נו, בבקשה. 

<סתיו שפיר:>
סתם עניינים אישיים? זה יכול להיות שניסן לא ייתן לי לדבר מעניינים אישיים? 

<יצחק כהן:>
רק רגע אחד. תן לה לדבר. 

<היו"ר ניסן סלומינסקי:>
לא, אני לא חייב - - -

<יצחק כהן:>
תן לה לדבר. 

<סתיו שפיר:>
אתה לא נותן לי לדבר על בסיס של כעסים אישיים, עניינים אישיים שיש לך איתי, או שאולי זה סתם שוביניזם, לא יודעת, אבל אתה לא יכול למנוע ממני את זכות הדיבור. ניסן, תעצור עכשיו - - -

<יעקב אשר:>
תן לה להסביר את הדעה שלה. 

<יצחק כהן:>
ניסן, תן לה. 

<סתיו שפיר:>
 - - - הוא ממשיך לדבר וכשחברת כנסת מבקשת את זכות הדיבור היושב ראש לא נותן.

<יצחק כהן:>
קודם כל זה נושא חדש. 

<סתיו שפיר:>
איך זה ייתכן? לא, זה באמת מוזר, איך יכול להיות? 

<יצחק כהן:>
אז אם זה נושא חדש אני רוצה התייעצות סיעתית. 

<סתיו שפיר:>
איך יכול להיות שיושב ראש ועדה לא מאפשר לחברי כנסת להתבטא בוועדה על בסיס של עניינים אישיים בלבד, כי הוא לא רוצה לשמוע את מה שיש לי להגיד. 

<היו"ר ניסן סלומינסקי:>
13(ד).

<סתיו שפיר:>
סליחה, הייעוץ המשפטי זה רק של ניסן? 

<משה גפני:>
למה אתה נגד סתיו שפיר? 

<היו"ר ניסן סלומינסקי:>
זה עמוד 14. 

<משה גפני:>
לא, אבל למה אתה נגד סתיו שפיר? 

<סתיו שפיר:>
הייעוץ המשפטי הוא של כל הוועדה ועכשיו אני מבקשת להגיד משהו וניסן מונע ממני להגיד את זה. 

<יצחק כהן:>
תן לה לומר. 

<יעקב אשר:>
תן לה לומר שתי מילים. 

<יעקב ליצמן:>
תן לה לדבר. 

<יצחק כהן:>
תן לשמוע מה היא רוצה להגיד. דרך ארץ קדמה לתורה. 

<סתיו שפיר:>
לא יכול להיות שאתה תיתן לאחד לדבר ו - - -

<יצחק כהן:>
תן לה לנמק. 

<היו"ר ניסן סלומינסקי:>
מישהו רוצה לנמק? 

<סתיו שפיר:>
זה לא יכול להיות. זה לא לנמק את ההסתייגויות, יש לי הערה לסדר. 

<יצחק כהן:>
כן, אחמד טיבי מנמק. 

<יעקב אשר:>
הוא עוד לא קרא את ההסתייגות ותן לה לומר כמה מילים. 

<סתיו שפיר:>
לא יכול להיות שהייעוץ המשפטי ישרת רק את - - - לא יכול להיות. 

<יעקב ליצמן:>
אנחנו לא שומעים מילה. 

<יצחק כהן:>
איל, אני לא שומע מה אתה אומר. 

<יעקב ליצמן:>
אני אומר לך לא לדבר. אדוני היועץ המשפטי, אתה לא משרת את היושב ראש, אתה משרת את כל הוועדה. אתה לא יכול לסתום פיות כאן, אתה לא שותף למה שקורה כאן. 

<היו"ר ניסן סלומינסקי:>
ליצמן, אני מבקש ממך. 

<יעקב ליצמן:>
תוציא אותי, אני מבקש שתוציא אותי. 

<יצחק כהן:>
הוא לא יכול להוציא אותך, אתה מצביע. 

<יעקב ליצמן:>
אתה פשוט מנהל את - - - תסלח לי. 

<היו"ר ניסן סלומינסקי:>
מאה אחוז. 

<יעקב ליצמן:>
יש גבול למה שאתה עושה. 

<סתיו שפיר:>
לא יהיה פה מצב שאתה לא מאפשר לחבר כנסת לדבר. 

<יצחק כהן:>
תן לה לדבר.

<בועז טופורובסקי:>
ניסן, הם מונעים דיון ענייני. הם לא רוצים לקיים דיון ענייני, ניסן. 

<יצחק כהן:>
ואחר כך אחמד טיבי ינמק. 

<בועז טופורובסקי:>
ניסן, הם לא נותנים לקיים דיון ענייני.

<יעקב ליצמן:>
שתי דקות, תן לה. 

<יצחק כהן:>
תן לה לנמק. 

<בועז טופורובסקי:>
הם לא נותנים לנו לקיים דיון ענייני. 

<יעקב ליצמן:>
אתה - - - אלימות כאן, אתה עושה את הכול. 

<סתיו שפיר:>
לא, לא ייתכן - - - עם כל הכבוד. לא יכול להיות. אתה תיתן לי לדבר, אתה חתיכת שוביניסט, ניסן. זה העניין. 
<יצחק כהן:>
הוא למד מבנט. 

<סתיו שפיר:>
לא מעניין אותך פה שום דבר מה שקורה. לגפני זה בסדר, אני, אתה לא רוצה לשמוע. אתה מונע ממני לדבר. לא - - -

<היו"ר ניסן סלומינסקי:>
אני ביקשתי ממך - - -

<יצחק כהן:>
הוא לא יכול לקרוא, כי אני לא שומע כלום. 

<סתיו שפיר:>
סליחה, איל, אתם לא תשתפו פעולה - - - אתם ייעוץ משפטי גם שלנו, מה זה? 

<איל לב-ארי:>
אני מבקש להעמיד כמה דברים - - - 

<אחמד טיבי:>
אני שומר על רמת איפוק מקסימלית. 

<יצחק כהן:>
תיכף נשמע את הנימוק של ד"ר טיבי. 

<סתיו שפיר:>
אני מצטערת, אני לא רוצה לפגוע בכם באופן אישי, אבל אתם לא ייעוץ משפטי רק של ניסן סלומינסקי. אם חברת כנסת מדברת, אתם לא יכולים בזמן שאני מדברת להפריע לי בגלל שהוא מבקש ממך. 

<היו"ר ניסן סלומינסקי:>
אני לא מבין מה - - - 

<סתיו שפיר:>
אני יודעת ש - - -

<יצחק כהן:>
הוא לא יכול, היא חייבת לדבר. היא רוצה לדבר, תן לה לדבר. 

<סתיו שפיר:>
אני יודעת שזה לא קל לעבוד תחת הלחצים האלה אבל זה לא יכול להיות. 

<יצחק כהן:>
מה זה? זה דיקטטורה? 

<היו"ר ניסן סלומינסקי:>
בוא - - -

<יצחק כהן:>
לא, הוא לא יכול. 

<סתיו שפיר:>
ניסן, זה לא - - -

<משה גפני:>
מה אתה עושה? 

<יצחק כהן:>
הוא לא יכול, מה אתה רוצה ממנו? 

<סתיו שפיר:>
זה לא הוגן מה שאתה עכשיו - - - אתה מפחיד את היועצים המשפטיים שלך ובגלל זה הם מפחדים לענות לחברי הכנסת. זה לא הוגן. 

<יצחק כהן:>
איל, אל תיכנע. 

<סתיו שפיר:>
אתה לא יכול להטיל פה שררה על כולם. 

<יצחק כהן:>
הוא למד מבנט להיות דיקטטור. רגע, לא היה בחוקה בוועדת הכספים שאתה המלך פה. קינג קונג בנט. 

<סתיו שפיר:>
זה לא הוגן שמה אני צריכה לעשות כדי לקבל פה את רשות הדיבור זה לצרוח. 

<היו"ר ניסן סלומינסקי:>
אתה רוצה שיהיה שקט? לא יהיה לך שקט. 

<יצחק כהן:>
לא, אני רוצה לשמוע אותו. 

<יעקב ליצמן:>
עד שלא תיתן שתי דקות לא יהיה שקט כאן. אתה תיתן לה שתי דקות. 

<סתיו שפיר:>
לא ייתכן שחבר כנסת אחד יקבל פה את רשות הדיבור וחברת כנסת לא תקבל את רשות הדיבור. 

<רינה פרנקל:>
למי לתת שתי דקות? 

<יעקב ליצמן:>
לסתיו, שתי דקות. 

<רינה פרנקל:>
היא כבר לקחה. 

<משה גפני:>
מה אתה מאיים על היועץ המשפטי? 

<יעקב ליצמן:>
מאיים עליו. תביא את המשטרה.

<בועז טופורובסקי:>
ניסן, אפשר להוציא - - -

<יצחק כהן:>
אי אפשר, הם מצביעים. 

<יעקב ליצמן:>
מאיימים עליו. תביא את המשטרה. 

<סתיו שפיר:>
לא, ניסן, תן לי את רשות הדיבור אחרת לא יהיה פה שום דבר. אנחנו נמשיך. שום הסתייגות לא תיקרא פה ואף אחד לא ינמק פה שום דבר. 

<יצחק כהן:>
עופר, זה מסוכן מה שאמרת. כמעט היה פה רצח. 

<יעקב ליצמן:>
זה הקמע שלנו. 

<היו"ר ניסן סלומינסקי:>
- - - יבוא 'ובלבד שאין פערים - - -

<יצחק כהן:>
אל תעשה את זה. 

<סתיו שפיר:>
ממש לא. תן לי את רשות הדיבור - - -

<יעקב ליצמן:>
ניסן קורא מהקוראן כרגע.

<יצחק כהן:>
תן לה לדבר. 

<יעקב ליצמן:>
הוא לא קורא מהקוראן. ניסן, לא קראת נכון.

<היו"ר ניסן סלומינסקי:>
מישהו רוצה לנמק? 
<סתיו שפיר:>
לא, זה לא נימוק להסתייגות. אתה לא יכול לעשות את זה.

<היו"ר ניסן סלומינסקי:>
מישהו רוצה? בבקשה, אחמד. 

<יעקב אשר:>
אף אחד לא שמע את ההסתייגות.

<סתיו שפיר:>
ניסן סלומינסקי, אתה לא יכול למנוע מחברי כנסת את רשות הדיבור. או שאתה נותן לחברי כנסת - - -

<יעקב ליצמן:>
אתה לא קראת את הסעיף הנכון, קראת בעמוד אחר בכלל. 

<סתיו שפיר:>
אתה פשוט לא יכול. 

<יעקב ליצמן:>
אני שמעתי מה שקראת וקראת בעמוד אחר בכלל. 

<סתיו שפיר:>
- - - או שאנחנו לא נמשיך את הדיון. תעצור עכשיו את הדיון. סליחה, היועצים המשפטיים, הדבר הזה ייתכן? 

<יעקב ליצמן:>
חמד, הזמן רץ, הוא אמר. 

<סתיו שפיר:>
ייתכן שיושב ראש הוועדה יפלה חברי כנסת, בגלל שלא נעים לו לשמוע את מה שאני אומרת? אתם יושבים פה חודשים, אתם יודעים שבכל פעם שאני פותחת את הפה הוא מנסה לעצור אותי כל פעם. 

<יעקב ליצמן:>
בקדנציה הבאה הוא אפילו לא עובר - - -

<סתיו שפיר:>
איך אתם יכולים לאפשר לו להמשיך לעשות את זה? 

<היו"ר ניסן סלומינסקי:>
טוב - - - 

<סתיו שפיר:>
אז תעצרו את הדיון. תעירו לו לסדר. הוא לא יכול להמשיך להתנהג בצורה כזו. אתה מתנהג בצורה בריונית. אתה מאלץ אותי עכשיו לצרוח כדי לקבל את רשות הדיבור שלי, בזמן שרשות הדיבור שלי מובטחת לי בחוק. 

<רינה פרנקל:>
אחמד, קח אוויר. 

<אחמד טיבי:>
אני רוצה להתחיל. 

<סתיו שפיר:>
לא, מצטערת, לא יהיה פה שום נימוק של ההסתייגות. אני לא אפסיק לדבר עד שלא תיתן לי את זכות הדיבור שלי. 

<היו"ר ניסן סלומינסקי:>
מי בעד ההסתייגות? ירים את ידו. 

<יצחק כהן:>
רגע, הוא לא נימק. 

<יעקב ליצמן:>
רגע, לא שמענו כלום. לא הסביר, אתה לא יכול. 

<יעקב אשר:>
איזה הסתייגות? 

<סתיו שפיר:>
אין שום הסתייגות.

<יעקב ליצמן:>
אתה ממשיך במחטפים. אני לא אתן לך. זו ועדה לסתימת פיות. אני לא אתן לך. לא נותנים לדבר כאן בוועדה. 

<סתיו שפיר:>
תיתן לי את רשות הדיבור. לא תהיה שום הסתייגות. תן לי את רשות הדיבור שלי. שום דבר, לא יהיו שום הסתייגויות ושום נימוקים. 

<היו"ר ניסן סלומינסקי:>
דבר, בבקשה. 

<יעקב ליצמן:>
לא שומעים אותך. 

<סתיו שפיר:>
אין דבר כזה, לא יכול להיות שאתה תאפשר לאחד לדבר ולי אתה לא תאפשר לדבר. 

<אחמד טיבי:>
סתיו, סתיו. 

<סתיו שפיר:>
אתה לא יכול למנוע ממני את רשות הדיבור. ואני אמשיך לצעוק את זה כל הוועדה, עד שאתה תאפשר לי לדבר. 

<יעקב אשר:>
תן לה שתי דקות, ניסן. 

<סתיו שפיר:>
בלי הסתייגויות. לא, אתה עכשיו מתנהג בעקשנות, בנבזות, בבריונות. 

<אחמד טיבי:>
תן לה שתי דקות. 

<יעקב ליצמן:>
אתה תיתן שתי דקות לדבר כאן. 

<סתיו שפיר:>
אתה חתיכת שוביניסט. קשה לך עם זה שיש פה חברי כנסת ששואלים אותך שאלות ענייניות. אתה לא רוצה שאנשים ישמעו את מה שיש לי להגיד ואתה לא מאפשר לי להגיד פה, בשעה שלאחרים אתה מאפשר. 

<אחמד טיבי:>
אין לי בעיה שהיא תנמק לפניי. 

<סתיו שפיר:>
לא, זה לא נימוק להסתייגות, זו הערה לסדר. 

<יעקב ליצמן:>
הוא חייב לתת לה שתי דקות. 

<רינה פרנקל:>
אחמד, אתה גם שוביניסט? לא, היא לא אמרה עליך? 

<יצחק כהן:>
על פי החוק אתה חייב לתת לה הצעה לסדר. נכון, איל? 

<קריאה:>
לא. 

<יצחק כהן:>
הנה. נכון, איל? 

<סתיו שפיר:>
לחברי הכנסת הפמיניסטים של 'יש עתיד', זה לא מפריע לכם? 

<יצחק כהן:>
אוקיי, בבקשה, הצעה לסדר. 

<יעקב אשר:>
לא הסתייגות. לא הקראת שום הסתייגות. אף אחד לא שמע. לא הייתה שום הסתייגות.

<יעקב ליצמן:>
מי בעד להדיח את ניסן? 
<היו"ר ניסן סלומינסקי:>
ההסתייגות נפלה. 

<יעקב אשר:>
לא הייתה הסתייגות. 

<יצחק כהן:>
לא שאלת מי נגד. 

<יעקב ליצמן:>
היה רוב להדיח את ניסן. 

<יצחק כהן:>
מי בעד, לא שאלת. לא שמעתי. 

<סתיו שפיר:>
אני מבקשת מהייעוץ המשפטי לעצור את הדיון. 

<יעקב ליצמן:>
היה רוב להדיח את היושב ראש. 

<היו"ר ניסן סלומינסקי:>
מי נמנע? 

<יעקב אשר:>
אף אחד לא יודע איזה הסתייגות. 

<סתיו שפיר:>
תעצרו את הדיון הזה מיידית. זה לא יכול להיות ש - - - תעצרו את הדיון הזה מיידית. עד שהוא לא מאפשר לי להגיד הצעה לסדר. 

<יצחק כהן:>
מי בעד החוקה של בנט? 

<סתיו שפיר:>
תעצרו את הדיון הזה. 

<משה גפני:>
יש לי הודעה. 

<היו"ר ניסן סלומינסקי:>
אבל - - -

<סתיו שפיר:>
לא, סליחה, לא יכול להיות, זה לא ימשיך ככה.

<יצחק כהן:>
היא צודקת. 

<סתיו שפיר:>
זה פשוט לא ימשיך ככה.

<היו"ר ניסן סלומינסקי:>
בבקשה, אתה רוצה? 

<סתיו שפיר:>
לא, שום דבר. מה אתה רוצה להגיד? למה לי אתה לא מאפשר להגיד? מה זה? 

<יצחק כהן:>
משה, תן לה רגע. 

<סתיו שפיר:>
מה זה, ניסן? 

<משה גפני:>
סתיו, תגידי אַת את ה - - -

<סתיו שפיר:>
תגיד, הבת שלך יודעת שככה אתה מתנהג? 

<היו"ר ניסן סלומינסקי:>
אתה מוכן ל - - -

<רינה פרנקל:>
סתיו, תפסיקי את ההצגות שלך כבר. מספיק, די. 

<היו"ר ניסן סלומינסקי:>
אם לא, אני ממשיך - - -

<יצחק כהן:>
לא, היא תנמק. 

<סתיו שפיר:>
תן לי להגיד את דבריי. זו לא הודעה. 

<אחמד טיבי:>
גפני, אתה לא תנמק לפניי. 

<סתיו שפיר:>
תן לי להגיד את דבריי. לא, סליחה, הייעוץ המשפטי לא ישתף פעולה אך ורק עם היושב ראש. אתם היועצים המשפטיים של כל הוועדה ואני מבקשת עכשיו ייעוץ משפטי לעניין האפליה של סלומינסקי, שלא מאפשר לי לדבר, בין אם כי הוא לא רוצה לשמוע את הדעות שלי, בין אם כי לא נעים לו בגלל שהוא שוביניסט וסקסיסטי - - -

<היו"ר ניסן סלומינסקי:>
את אפילו לא נותנת לו לדבר. 

<סתיו שפיר:>
לא, כי אתה מחייב אותו עכשיו לדבר על ההסתייגויות, בשעה שאתה מונע ממני - - -

<בועז טופורובסקי:>
את מונעת דיון ענייני. 

<סתיו שפיר:>
את זכות הדיבור פעם אחר פעם. אפילו כשהיינו שם בחדר ניסית למנוע ממני את זכות הדיבור. 

<רינה פרנקל:>
סתיו, תפסיקי את התיאטרון. 

<סתיו שפיר:>
את אל תתערבי.

<בועז טופורובסקי:>
היא נגד - - -

<היו"ר ניסן סלומינסקי:>
כשאמרת את אותם משפטיים טיפשיים שלוש פעמים, את עוד אומרת שהפסקתי אותך מלדבר? 

<סתיו שפיר:>
בוא נגיד פה מה קרה. מה שקרה זה שניסן סלומינסקי לא הסכים לקיים דיון מעמיק על הצעת החוק הזו, למרות שאנחנו - - - לא, סליחה, איל, אתם צריכים להחליט איפה אתם. 

<משה גפני:>
היא באמצע רשות דיבור. 

<סתיו שפיר:>
זה לא יכול להיות. 

<היו"ר ניסן סלומינסקי:>
אבל אתה לא - - -

<משה גפני:>
היא באמצע הדיבור. 

<היו"ר ניסן סלומינסקי:>
נתתי לך לדבר, אתה לא מבין? 

<משה גפני:>
אבל למה? מה זה? 

<סתיו שפיר:>
אתה לא יכול להפחיד אותם, מספיק עם זה. 

<משה גפני:>
היא באמצע רשות דיבור. 

<היו"ר ניסן סלומינסקי:>
היא לא באמצע רשות דיבור. הוא רוצה לדבר - - -

<משה גפני:>
אבל, רגע, תן לה להגיד.

<היו"ר ניסן סלומינסקי:>
לא, אין לה זכות דיבור והוא רוצה לדבר. 

<סתיו שפיר:>
למה אין לי זכות דיבור? 

<משה גפני:>
למה אתה לא נותן לה? 

<היו"ר ניסן סלומינסקי:>
ככה, כי אנחנו באמצע הצבעות, לא באמצע זכות דיבור. 

<יצחק כהן:>
יש לה זכות דיבור, מה זה אין לה זכות דיבור? 

<סתיו שפיר:>
איך זה יכול להיות שלאחרים יש זכות דיבור ולי לא? 

<משה גפני:>
למה לגברים אתה נותן לדבר ולנשים לא? 

<סתיו שפיר:>
איך זה יכול להיות? 

<איל לב-ארי:>
ההסתייגות הבאה, סעיף קטן - - -

<משה גפני:>
רגע, איל, יש לי הודעה. 

<אחמד טיבי:>
הודעה לגפני הפמיניסט, בבקשה. 

<משה גפני:>
לא, הוא לא נותן לה לדבר. 

<סתיו שפיר:>
ניסן, אם מה שצריך לקרות זה שאנחנו נלך לבית משפט - - -

<היו"ר ניסן סלומינסקי:>
אתה רוצה לתת את ההודעה? 

<משה גפני:>
כן, בטח.

<היו"ר ניסן סלומינסקי:>
בבקשה. לא, אין הודעה. 

<משה גפני:>
הודעה. 

<סתיו שפיר:>
פה לעיני כולם מה שאתה עושה זה למנוע ממני לדבר. לגפני כן ולי לא? 

<היו"ר ניסן סלומינסקי:>
בבקשה. 

<איל לב-ארי:>
סעיף קטן (ה), במקום '3 עד - - -

<סתיו שפיר:>
סליחה, זה בסדר מבחינתכם? 

<משה גפני:>
זה לא בסדר. 

<יצחק כהן:>
לא, לא, לא. 

<סתיו שפיר:>
אז מה קורה פה? 

<היו"ר ניסן סלומינסקי:>
מי רוצה לנמק את ההסתייגות? 

<סתיו שפיר:>
אז למה ממשיכים את הדיון? יושב ראש ועדת האתיקה, אני חושבת שצריך לכנס עכשיו דיון בעניין האפליה הזאת והעובדה שהוא לא מאפשר לי לדבר בוועדה פעם אחר פעם. 

<היו"ר ניסן סלומינסקי:>
אחמד, בקול רם. 

<סתיו שפיר:>
לא יכול להיות שכך תנהל את הוועדה.  

<יעקב ליצמן:>
ועדת סתימת פיות. 

<סתיו שפיר:>
ניסן, אתה צריך להיות מודח מהוועדה הזאת. מה שאתה עושה פה זה לבייש את המעמד שלך, לבייש את ועדת הכספים, פעם אחר פעם. שבוע אחר שבוע, כל מה שאתה עושה פה זה לבייש את הוועדה. 

<אחמד טיבי:>
אדוני היושב ראש - - -

<סתיו שפיר:>
במקום לאפשר כאן דיון רציני על העניינים, אתה הסכמת, אפילו כשהיינו בחדר שם, בחדר שלך, לא הסכמת שיהיה פה דיון רציני על חוק המע"מ. 

<היו"ר ניסן סלומינסקי:>
אחמד, הזמן שלך. 

<אחמד טיבי:>
לא, אי אפשר ככה. 

<סתיו שפיר:>
אתה סירבת. חברי האופוזיציה הציעו דיון רציני על המע"מ ואתה סירבת לערוך על זה דיון רציני. 

<רינה פרנקל:>
איפה דיון רציני? 

<אחמד טיבי:>
אני יכול להתחיל? 

<סתיו שפיר:>
אתה לא מוכן שיהיו פה נציגים של השיכון ויענו על שאלות, אתה לא מוכן שאורי שני יענה על שאלות. 

<יעקב ליצמן:>
יש שידור חי ללשכת שר האוצר. 

<סתיו שפיר:>
אתה שומר על כולם חוץ מעל החברים פה בוועדה. אתה שומר על 'יש עתיד', אתה שומר על החוק הזה ולא מוכן שיתקיים דיון אמיתי בחוק. 

<היו"ר ניסן סלומינסקי:>
מי בעד ההסתייגות? 

<משה גפני:>
לא, לא, לא. 

<יעקב ליצמן:>
אנחנו לא ניתן לך. לא, לא, לא, לא ניתן לך. בשום אופן לא ניתן לך. חוטף הצבעות. מי בעד להדיח את ניסן סלומינסקי? 

<היו"ר ניסן סלומינסקי:>
מי נמנע? 

<סתיו שפיר:>
לא היו פה נימוקים. 

<היו"ר ניסן סלומינסקי:>
ההסתייגות נפלה. 

הצבעה על ההסתייגות

בעד –  מיעוט
נגד – רוב 

נמנעים –  אין

ההסתייגות לא אושרה.
<יעקב ליצמן:>
20 מיליון שקל לקח עבור ההצבעות האלה. הוא יקבל עוד 20 מיליון. 

<יצחק כהן:>
יש הודעה.

<סתיו שפיר:>
אתה לא יכול לתת שתי דקות, שלוש דקות, להעיר פה הערה לסדר. 

<משה גפני:>
מה זה הדבר הזה? 

<סתיו שפיר:>
כל זה, כל הבלגן הזה. 

<יצחק כהן:>
רגע, יש הודעה לאחמד טיבי. בבקשה

<סתיו שפיר:>
תגידו, איך אתם מוכנים בכלל ששמכם יהיה חתום על החוק הזה? איך? 

<יצחק כהן:>
הודעה על ההצבעה. 

<היו"ר ניסן סלומינסקי:>
אבל הוא לא רוצה להודיע. 

<יצחק כהן:>
הוא רוצה להודיע. 

<היו"ר ניסן סלומינסקי:>
לא, הוא רוצה - - -

<סתיו שפיר:>
איך הייעוץ המשפטי יהיה חתום על הצעת החוק הזאת אם ככה מתנהל הדיון? איך? 

<אחמד טיבי:>
יש לי הודעה. 

<סתיו שפיר:>
איך יכול להיות? אף אחד לא ידבר עד שאני לא אדבר פה. סליחה. איך יכול להיות שאתם תהיו אחר כך - - -

<אחמד טיבי:>
אמרתי שאני שומר על רמה מקסימלית של איפוק. 

<סתיו שפיר:>
שככה מתנהל הדיון ולחברי הכנסת לא מתאפשר לדבר. 

<אחמד טיבי:>
אגב, היסטורית מי שדפק אותנו זה מפלגת העבודה, לא הליכוד. 

<סתיו שפיר:>
איך זה יכול להיות? ניסן, אתה מפחיד אותם, הם לא מוכנים - - -

<אחמד טיבי:>
היסטורית מי שהפקיע לנו אדמות ובאמת דפק אותנו זה מפלגת העבודה. 

<רינה פרנקל:>
אתה רואה, אחמד? 

<משה גפני:>
מה אתה רוצה ש - - -

<היו"ר ניסן סלומינסקי:>
הוא ניסה להגיד שאין להם זכות לדבר - - - הוא ניסה להגיד קודם, לא נתתם - - - 

<יצחק כהן:>
ניסן, יש הודעה חדשה לחבר הכנסת אחמד טיבי. 

<היו"ר ניסן סלומינסקי:>
מי רוצה להסביר את ההסתייגות? 

<אחמד טיבי:>
תודה רבה. (מדבר ערבית). אשר, תקשיב, אני מדבר בערבית. 

<יעקב אשר:>
איזה הסתייגות? 

<היו"ר ניסן סלומינסקי:>
הוא הקריא. בבקשה. 

<אחמד טיבי:>
(מדבר בערבית). מישהו יודע מה אמרתי על סלומינסקי? 

<משה גפני:>
אם אמרת את מה שאתה חושב אז אני יודע מה אמרת. 

<רינה פרנקל:>
דבר עברית. 

<היו"ר ניסן סלומינסקי:>
אחמד, אתה תמשיך עוד מעט. מי בעד ההסתייגות? 

<אחמד טיבי:>
מה הפאנץ' ליין? הפאנץ' ליין של ההודעה - - -

<יצחק כהן:>
קודם כל רביזיה להצבעות הקודמות. תרשמו רביזיה לכל ההצבעות. 

<היו"ר ניסן סלומינסקי:>
רשמו. מי בעד ההסתייגות? ירים את ידו. 

<אורי מקלב:>
אין תרגום? 

<היו"ר ניסן סלומינסקי:>
מי נגד? ירים את ידו. 

<אחמד טיבי:>
אבל אני הסברתי יפה, למה אתם לא מרימים? 

<אלכס מילר:>
אבל לא מעניין. 

<היו"ר ניסן סלומינסקי:>
ההסתייגות נפלה. 

הצבעה על ההסתייגות

בעד –  מיעוט
נגד – רוב 

נמנעים –  אין

ההסתייגות לא אושרה.
<יצחק כהן:>
לאחמד יש הודעה.

<היו"ר ניסן סלומינסקי:>
בבקשה, אבל קצרה.

<אחמד טיבי:>
ברור. (מדבר בערבית) - - - 

<היו"ר ניסן סלומינסקי:>
לא, אוקיי, תודה. 

<אחמד טיבי:>
מה, כי דיברתי בערבית? 

<היו"ר ניסן סלומינסקי:>
לא, בגלל שאנחנו רוצים שתעשה את זה קצר. 

<אחמד טיבי:>
מילא אתה שוביניסט, אבל גם גזען? 

<יצחק כהן:>
זה כבר גזענות. 

<אחמד טיבי:>
שוביניסט גזען. פשיסט שוביניסט. 

<אחמד טיבי:>
תקשיב. כדי שהציבור שלא מבין עברית וצופה בנו בהמוניו דרך האינטרנט עכשיו יעקוב אחרי מה שאני אומר. 

<היו"ר ניסן סלומינסקי:>
לא, לא. 

<אחמד טיבי:>
החוק הזה, (מדבר בערבית) - - -

<היו"ר ניסן סלומינסקי:>
לא, אחמד. תודה. אחמד, בבקשה, אין הודעות. אתה רוצה להגיד רביזיה? תגיד. לא? אין. 

<אחמד טיבי:>
(מדבר בערבית). בעד התסוויט זה רביזיה.  

<היו"ר ניסן סלומינסקי:>
מאה אחוז, רשמו. 

<אחמד טיבי:>
בשם הקבוצה (ערבית), להלן הקבוצה. 

<יצחק כהן:>
בערבית. 

<משה גפני:>
רק רגע, נרשם? בגלל שהוא אמר את זה בערבית. 

<אחמד טיבי:>
ש"ס, יהדות התורה, (מדבר בערבית). 

<איל לב-ארי:>
בהקשר של סעיף קטן (ו) - - -

<היו"ר ניסן סלומינסקי:>
בעמוד 15. 

<איל לב-ארי:>
בעמוד 15 למעלה  - - -

<יצחק כהן:>
סתיו, דיברת? 

<סתיו שפיר:>
לא. 

<יצחק כהן:>
תנו לסתיו. 

<היו"ר ניסן סלומינסקי:>
תחמם. 

<יצחק כהן:>
לא מחמם, יש לה הצעה לסדר. דברי, סתיו. 

<משה גפני:>
איפה? מאיפה אתה קורא? 

<היו"ר ניסן סלומינסקי:>
עמוד 15, סעיף (ו). 

<איל לב-ארי:>
התוספת - - -

<יצחק כהן:>
רגע, איל, יש לה הצעה לסדר. נו, סתיו, בכבוד.

<סתיו שפיר:>
ככה, אנחנו ישבנו קודם - - -

<משה גפני:>
שנייה, התייעצות סיעתית. 

<היו"ר ניסן סלומינסקי:>
בסעיף (ו) זה נושא חדש, אז בואו נמשיך הלאה.

<משה גפני:>
איזה נושא חדש? 

<יצחק כהן:>
לא, רגע, קודם רוצים להתייעץ, אולי זה לא חדש? 

<היו"ר ניסן סלומינסקי:>
אין בזה התייעצות סיעתית. טוב, הלאה, תמשיך הלאה. אני ביקשתי נושא חדש.

<יצחק כהן:>
רגע, לא רק אתה מבקש קודם כל. 

<היו"ר ניסן סלומינסקי:>
אבל אין, זה לא נושא חדש.

<משה גפני:>
איל, יש על זה נושא חדש? 

<היו"ר ניסן סלומינסקי:>
מה פתאום? 

<אחמד טיבי:>
זה נושא חדש, לדעתי. 

<יצחק כהן:>
כן, זה נושא חדש - - -

<משה גפני:>
רגע, לפני נושא חדש, ביקשתי התייעצות סיעתית. 

<היו"ר ניסן סלומינסקי:>
אין בזה נושא חדש.

<איל לב-ארי:>
ההתייעצות, למיטב ידיעתי, כבר התבקשה על סעיף 13 בדיון הקודם. 

<היו"ר ניסן סלומינסקי:>
אמת.

<איל לב-ארי:>
לגבי סעיף קטן (ו) התווסף אישור גם של ועדת הכספים של הכנסת - - -

<היו"ר ניסן סלומינסקי:>
זה מה שאנחנו ביקשנו, אבל מאחר שאני מכיר את העניין ואתם בין כה וכה תבקשו התייעצות סיעתית - - -

<משה גפני:>
לא, לא, לא. 

<היו"ר ניסן סלומינסקי:>
לא?

<משה גפני:>
לא. אנחנו חושבים שתתמוך. 

<היו"ר ניסן סלומינסקי:>
אתה מבטיח? 

<משה גפני:>
אני לא מבטיח - - - 

<מיכל בירן:>
אנחנו לא יודעים מבעוד מועד אם נבקש או לא, עכשיו אנחנו רוצים התייעצות סיעתית. 

<היו"ר ניסן סלומינסקי:>
לא, אז אני ביקשתי נושא חדש. 

<יצחק כהן:>
לא רק אתה, גם אנחנו מבקשים, קודם כל. דבר שני, יש פה מקום להתייעצות סיעתית. 

<היו"ר ניסן סלומינסקי:>
תמשיך הלאה.

<יצחק כהן:>
יש פה מקום להתייעצות. 

<היו"ר ניסן סלומינסקי:>
הלאה, נו, בבקשה. 

<איל לב-ארי:>
אנחנו עוברים - - -

<משה גפני:>
לא, רק שנייה. אדוני היועץ המשפטי, אני מבקש לדעת, היושב ראש מביא את זה, הוא מביא את הצעת החוק לאישור הוועדה. אני שואל, היות שיש פה בקשה לנושא חדש, יכול להיות, לאישור ועדת הכספים, הוא מביא את זה, הוא יכול לטעון על זה נושא חדש? 

<היו"ר ניסן סלומינסקי:>
בועז, תבקש נושא חדש. 

<בועז טופורובסקי:>
נושא חדש.

<היו"ר ניסן סלומינסקי:>
נגמר, הלאה. תמשיך הלאה. 

<משה גפני:>
אוה, יופי. הקרקס שלכם. 

<היו"ר ניסן סלומינסקי:>
הקרקס שלנו. 

<משה גפני:>
שלכם. שלכם. אתם שניכם עובדים בשירותו של יאיר לפיד. 

<היו"ר ניסן סלומינסקי:>
אנחנו, יחד איתכם, שביקשנו את התוספת הזו ואתה ממשיך לשחק, אז בבקשה. 

<משה גפני:>
אני ממשיך לשחק? 

<יצחק כהן:>
איזה תוספת? 

<משה גפני:>
עליי אתה אומר שאני ממשיך לשחק? בסדר. 

<איל לב-ארי:>
אנחנו עוברים להסתייגות הבאה, סעיף קטן (ז), בסיפה במילים - - -

<משה גפני:>
מי יושב שם? 

<איל לב-ארי:>
בסיפה, המילים 'או כל מדד אחר שיבוא במקומו' בתוספת יהיה לחלופין - - -

<יצחק כהן:>
התוספת, זה גם חדש.

<סתיו שפיר:>
אני רוצה להסתייג. 

<היו"ר ניסן סלומינסקי:>
מי רוצה להסתייג? 

<סתיו שפיר:>
שמעת אותי היטב. אל תשים את השעון. 

<היו"ר ניסן סלומינסקי:>
ודאי שאני אשים שעון. 

<משה גפני:>
תעשה את זה רק על חצי דקה, כדי שהיא לא תספיק להגיד - - -

<היו"ר ניסן סלומינסקי:>
אני שם לכולם, אני לא יכול לתת לך עדיפות. 

<סתיו שפיר:>
כי עכשיו אתה תכבד אותי ותיתן לי זכות דיבור. 

<היו"ר ניסן סלומינסקי:>
לא, את לא מכבדת את - - -

<סתיו שפיר:>
תכבד אותי ותן לי זכות דיבור. ניסן, חכה - - -

<יצחק כהן:>
ניסן, אתה מבזבז לה את הזמן. 

<היו"ר ניסן סלומינסקי:>
הזמן הזה עובר. 

<יצחק כהן:>
תאפס את השעון. 

<סתיו שפיר:>
אתה מפריע לזמן. 

<יצחק כהן:>
אבל אתה הפרעת לה. 

<סתיו שפיר:>
מזל שיושב פה יושב ראש ועדת האתיקה, הוא יכול לראות אותך בחי, יום אחר יום, כדי שאחר כך, כשזה יגיע לוועדה, אז נראה מה יעשו. ואם זה לא יעבור שם, נצטרך ללכת למקומות אחרים, כי אתה פשוט מפלה פה בצורה שכבר אי אפשר, אין לה אפילו הגדרה. זה שאתמול מנעת ממני ולא רצית שאני אספר על החברים שלך, טרופר, שמנהל עמותה שמקבלת כסף מהחטיבה להתיישבות, בשעה שאתה פה אמרת לנו, הבטחת לנו שהכסף של החטיבה להתיישבות עובר לפריפריה, אבל מי שמנהל את ועדת החוקה של המפלגה שלך, אתמול הצבעת על חוקה, מקבל כסף מהחטיבה להתיישבות ולא ראית לנכון לערוך פה גילוי נאות, ולא נעים לך שאני מזכירה את זה שוב ושוב ולא נעים לך שנאמרת פה האמת. הדרך שבה אתה מבזה את הוועדה הזו זה פשוט מעורר - - -

<היו"ר ניסן סלומינסקי:>
מי בעד ההסתייגות? 

<אחמד טיבי:>
אני הייתי מפעיל את - - - 

<סתיו שפיר:>
כל אלה שיושבים בוועדה צריכים להיבהל מזה שככה המדינה מתנהלת. 

<היו"ר ניסן סלומינסקי:>
מי בעד ההסתייגות? ירים את ידו. 

<סתיו שפיר:>
צריכים פשוט להיבהל. אם אנשים כמוך אחראים על כספי המסים של הציבור הישראלי אנשים צריכים לשבת בבית בבהלה ובחרדה שככה זה מתנהל. 
<יעקב אשר:>
מי נמנע? 
<היו"ר ניסן סלומינסקי:>
מי נמנע? ההסתייגות נפלה. 

הצבעה על ההסתייגות

בעד –  מיעוט
נגד – רוב 

נמנעים –  אין

ההסתייגות לא אושרה.
<יעקב אשר:>
יש לי הודעה. אדוני היושב ראש, אני רוצה לומר לך שדווקא הפעם חשבנו שאולי לא צריך רביזיה, כי זו הייתה הפעם היחידה מתחילת הישיבה היום שאולי מישהו שמע לפחות חצי מההסתייגות - - -

<יצחק כהן:>
לא, אבל אחמד טיבי אמר בערבית. אתה תגיד ב - - - 

<יעקב אשר:>
חצי מההסתייגות. לידיעת היועצים המשפטיים, אף אחד לא שמע את ההסתייגויות קודם, אז חשבנו אולי לא לבקש רביזיה, אבל מאחר שראינו באמת את ההתנהגות - - -

<יצחק כהן:>
השוביניסטית. 

<יעקב אשר:>
אם היה עושה את זה אדם חרדי היו כבר מיד מאשימים אותו בהדרת נשים וכו', ומאחר שבאמת אין פה שום אחריות בצורת ההתנהלות של הישיבה הזאת והנושאים שעומדים, לכן על דעת כל הקבוצה, כולל אותה המודרת, סתיו שפיר, שאתה מדיר אותה בגלל שאתה כנראה מפחד ממה שהיא אומרת, אנחנו מבקשים, על דעת כל הקבוצה, דהיינו יהדות התורה, ש"ס, מפלגת העבודה וכו', רביזיה. 

<אחמד טיבי:>
אמרת רע"מ-תע"ל או לא אמרת רע"מ-תע"ל? 

<יעקב אשר:>
ורע"מ-תע"ל.

<איל לב-ארי:>
ההסתייגות הבאה היא הסתייגות לחלופין - - -

<אחמד טיבי:>
יש צליל של הדרה. 

<היו"ר ניסן סלומינסקי:>
מי רוצה להסביר אותה? 

<סתיו שפיר:>
אני לא סיימתי, אז אני רוצה להסביר פה עוד עניין. לספר פה לכל חברינו שאנחנו, האופוזיציה, התכנסנו וביקשנו, במקום הקרקס הזה של ההסתייגויות, לנהל דיון מעמיק על הצעת החוק, דיון שעדיין לא התקיים פה - - -

<יצחק כהן:>
ואמרו שהתקפלנו. 

<סתיו שפיר:>
לא משרד הביטחון היה פה ולא יכול היה להעביר את תשובותיו לשאלותינו, עדיין לא נאמרה פה תגובה לאמירותיו הכול כך חריפות של הכלכלן הראשי לשעבר במשרד האוצר שהתפטר, מיכאל שראל, לטענותיו כנגד הצעת החוק הזו, לא נאמרה תגובה ל-14 הכלכלנים הבכירים שכתבו מכתב והופיעו פה בוועדה ודיברו כנגד ההצעה. שום דבר, לא תגובות מהאוצר, לא מהשיכון, לא מקבינט הדיור, לא מיאיר לפיד עצמו, שלא טורח להגיע לוועדה, כלום. הצענו להמיר את ההסתייגויות בדיון עומק ויושב ראש הוועדה ו'יש עתיד' פשוט סירבו לעשות דיון עומק כזה. הם רוצים שנמשיך את הקרקס.  

<אחמד טיבי:>
למה הם סירבו? 

<סתיו שפיר:>
אז ועדת הכספים תמשיך להתבזות בקרקס של הסתייגויות במקום שיבצעו תיקונים הכרחיים להצעת החוק הזה. 

<יעקב אשר:>
הם רוצים שהוא ימשיך להתבזות, הם נהנים מזה. 

<סתיו שפיר:>
כי אין תשובות טובות. 
<סתיו שפיר:>
מה זה? 

<אחמד טיבי:>
שידור באינטרנט. 

<היו"ר ניסן סלומינסקי:>
מי בעד - - -

<סתיו שפיר:>
רגע, יאיר לפיד אומר משהו. 

<היו"ר ניסן סלומינסקי:>
מי בעד ההסתייגות? ירים את ידו. מי נגד ההסתייגות? 

<אחמד טיבי:>
אגב, השידור נקטע כשאיציק כהן הצביע. 

<היו"ר ניסן סלומינסקי:>
ההסתייגות נפלה. 

 הצבעה על ההסתייגות

בעד –  מיעוט
נגד –  רוב
ההסתייגות לא אושרה

<יעקב אשר:>
הודעה. 

<היו"ר ניסן סלומינסקי:>
רב יצחק, אני רק מקווה - - -

<סתיו שפיר:>
אבל לא שמעתי את מה שיאיר לפיד אמר. אתה יכול רגע לחזור על מה שנאמר בהקלטה? 

<מיכל בירן:>
מה אמר יאיר לפיד? 

<סתיו שפיר:>
אני רק מקווה שכיוון שהאשימו אותי ש - - - אתה התנגדת להסכם בלי קשר לכל הדברים - - -

<יצחק כהן:>
לא, זה שאמרו שאנחנו התקפלנו זה חמור מאוד. 

<היו"ר ניסן סלומינסקי:>
לא, זה אני מסכים. 

<יצחק כהן:>
חמור מאוד. סך הכול הייתה הצעה לדיון ענייני ואתם לא הסכמתם. 

<היו"ר ניסן סלומינסקי:>
ואתה התנגדת בלי קשר לזה, רק שנדע. 

<משה גפני:>
יש לי הודעה. אדוני היושב ראש - - -

<היו"ר ניסן סלומינסקי:>
רק תעשה את זה קצר, כי אני לא רוצה למנוע את ההודעות. 

<משה גפני:>
אתה יכול למנוע הכול. 

<היו"ר ניסן סלומינסקי:>
לא, אתה יודע שאתה יכול להגיד רביזיה או לא. 

<אחמד טיבי:>
אבל יש לו הודעה. 

<יצחק כהן:>
יש לו הודעה והיא דרמטית, אני מכיר את גפני. 

<אחמד טיבי:>
היא חשובה. 

<היו"ר ניסן סלומינסקי:>
אין הודעה בחוק. 

<מיכל בירן:>
אתה גם לא יודע מה הוא יגיד. 

<היו"ר ניסן סלומינסקי:>
אבל אין הודעה בזמן ההצבעות. 

<אחמד טיבי:>
אבל תמיד מה שגפני אומר מעניין. 

<היו"ר ניסן סלומינסקי:>
אני מוכן לתת, אבל בואו נשמור על כללים. לא נשמור, לא יהיו הודעות. 

<אחמד טיבי:>
איזה כללים? החוק הוא הפרה של הכללים. 

<משה גפני:>
אני מודה לך, אדוני היושב ראש, שאתה מאפשר למסור הודעה. לא כתוב בתקנון של הכנסת - - -

<יעקב ליצמן:>
לא גינית אלימות. 

<משה גפני:>
לא, שיהיה רשום בפרוטוקול, אני לא רוצה להישאר עם ליצמן בעניין הזה, אני מגנה כל אלימות.

<יעקב ליצמן:>
מכל סוג שהוא.

<משה גפני:>
מכל סוג שהוא. על כל פנים אני מודה לך, אדוני היושב ראש, על זה שאתה מאפשר לי למסור הודעה, אפילו שזה לא כתוב בתקנון. אבל מה שכן כתוב בתקנון זה שיש אפשרות שחבר ועדה או קבוצה מחברי הוועדה יגישו רביזיה. מכיוון שאנחנו מאוד מאוד התלבטנו בעניין הזה - - -

<אחמד טיבי:>
זה מעוגן בתקנון. 

<יעקב אשר:>
זה משהו חדש יחסית. 

<משה גפני:>
לא, זה מעוגן בתקנון. 

<יעקב אשר:>
לפני יומיים מצאת את זה. 

<יצחק כהן:>
בבית פרומין זה היה? 

<היו"ר ניסן סלומינסקי:>
אוקיי, טוב - - -

<יעקב ליצמן:>
היות שזה נושא חדש, גפני. 

<משה גפני:>
ולכן אני מבקש, אדוני היושב ראש, שתי בקשות. בקשה אחת - - -
<יצחק כהן:>
קיבלת. 

<משה גפני:>
שתאפשר לסתיו שפיר לדבר. בקשה שנייה, שתוגש רביזיה על העניין, על דעת כל הקבוצה. 

<יצחק כהן:>
כולל רע"מ-תע"ל.

<היו"ר ניסן סלומינסקי:>
ההסתייגות הבאה. 

<איל לב-ארי:>
רק הערה לגבי סעיף קטן (ז) - - - 

<משה גפני:>
רגע, שאני אהיה בעניין, איפה? 

<איל לב-ארי:>
סעיף קטן (ז), על מה שעכשיו - - - ביקש השמאי הממשלתי להביא הגדרה שונה - - -

<יצחק כהן:>
רגע, הוא פה. השמאי הממשלתי, בבקשה. 

<איל לב-ארי:>
זה לא - - -

<יצחק כהן:>
תסביר לאט לאט, כי אנחנו לא מבינים מהר. 

<איל לב-ארי:>
לשנות את ההגדרה - - - 

<יצחק כהן:>
עם המיקרופון, שנשמע, לד"ר אחמד טיבי יש קצת שמיעה - - -

<משה גפני:>
לא, אצלי יש בעיות, אני קשה הבנה. שיסבירו לי שאני אבין. 

<איל לב-ארי:>
טוב, אנחנו עוברים בעצם לסעיף - - -

<יצחק כהן:>
רגע, השמאי הממשלתי, הוא לא הסביר. הוא פה, בשביל מה הוא פה? מה, הוא סטטיסט? מה, הוא תמונה? 

<היו"ר ניסן סלומינסקי:>
רבותיי, כרגע אנחנו מודים, כרגע אנחנו לא משנים. כשיוחלט לשנות - - -

<משה גפני:>
תגיד לי, אתה עושה קרקס מהוועדה. קרקס. לא היה דבר כזה. בא השמאי הממשלתי, מבקש לשנות את ההגדרה, אני לא יודע, אתה עובד בשירותו של יאיר לפיד? עם כל הכבוד. 

<היו"ר ניסן סלומינסקי:>
רב משה, עשה לי טובה. 

<היו"ר ניסן סלומינסקי:>
YNET: 'קריאה ללפיד, עזוב את המע"מ וטפל בדואר'. 

<היו"ר ניסן סלומינסקי:>
הלאה, תמשיך הלאה. 

<יעקב ליצמן:>
מה עם (ו)? נושא חדש? 
<יצחק כהן:>
אני רוצה להשמיע הודעה לפרוטוקול. 

<היו"ר ניסן סלומינסקי:>
הלאה, תמשיך. 

<משה גפני:>
לא, זה לא בסדר, רק שנייה. אני מבקש לדעת מה - - -

<יצחק כהן:>
אני רוצה להשמיע לכולם הקלטה של שר האוצר, בבקשה.

<מיכל בירן:>
אני אשמח לשמוע. 

(השמעת הקלטה של שר האוצר יאיר לפיד). 

<יצחק כהן:>
אתה סותם את הפה לצד שלך. אנחנו נשמיע את זה כמה פעמים היום. מי שלא שמע. 

<משה גפני:>
מה זה, ניסן? לשמאי הממשלתי יש השגה - - -

<היו"ר ניסן סלומינסקי:>
אין לו השגה. 

<משה גפני:>
יש לו השגה לגבי הנוסח. אתה יכול לא לקבל את מה שאתה אומר, אתה לא יכול לא לתת לו - - -

<יצחק כהן:>
רגע, הוא יתרגם את זה לערבית. 

<משה גפני:>
אני רוצה לדעת. 

<היו"ר ניסן סלומינסקי:>
רק שנייה, כרגע אין שום שינוי. 

<משה גפני:>
אני לא דיברתי על שינוי. 

<היו"ר ניסן סלומינסקי:>
אז עזוב. טוב, הלאה. 

<יעקב אשר:>
אז למה הודעת את זה? 

<משה גפני:>
דיון עומק, עפר. אני שואל מה אומר השמאי הממשלתי הוא לא רוצה להביא את זה. 

<יצחק כהן:>
אנחנו מגנים כל סוג של אלימות. 

<איל לב-ארי:>
סעיף 14. 

<משה גפני:>
שנייה, איל. 

<היו"ר ניסן סלומינסקי:>
רב משה, עשה לי טובה, די. 

<משה גפני:>
אני שואל שאלה עניינית. בא השמאי הממשלתי ואתה אמרת בשמו שהוא רוצה ניסוח אחר. מותר לי, או אני חייב לדעת, מה עמדת השמאי הממשלתי. 

<היו"ר ניסן סלומינסקי:>
כרגע אין - - -

<משה גפני:>
היושב ראש יכול להביא את זה להצבעה, יכול לא להביא את זה להצבעה - - -

<היו"ר ניסן סלומינסקי:>
רב משה, אתה יודע את הכלל טוב - - -

<משה גפני:>
אבל חובה על השמאי הממשלתי להגיד, שנשמע מה הוא אומר. 

<היו"ר ניסן סלומינסקי:>
ברגע שיחליטו שבאמת רוצים לשנות את זה, ודאי שהוא יבוא ויסביר. כרגע עוד לא משנים כלום. 

<משה גפני:>
אבל אני רוצה לדעת, יש לו עמדה. 

<היו"ר ניסן סלומינסקי:>
כרגע עוד לא משנים. אז תדבר איתו אחר כך. 

<יצחק כהן:>
אז אולי תגבשו את החוק ותבואו. אולי תעשו שיעורי בית ותבואו עם חוק מושלם. 

<משה גפני:>
מה זה אחר כך? תשמיע את יאיר לפיד. 

<יצחק כהן:>
תיכף. 

<יעקב ליצמן:>
גפני, סתימת פיות.

<איל לב-ארי:>
14, אנחנו בהסתייגות - - -

<משה גפני:>
השמאי הממשלתי, אתה סותם לו את הפה. 

<יצחק כהן:>
רגע, חשוב לשמוע את שר האוצר, מה דעתו על הגירעון. 

<איל לב-ארי:>
ההסתייגויות לסעיף 14, במקום 'שר המשפטים' יבוא 'שר הבינוי והשיכון'. 

<היו"ר ניסן סלומינסקי:>
אוקיי, מי רוצה - - -

<יצחק כהן:>
אני. 

<משה גפני:>
רק רגע, על איזה - - - 

<יצחק כהן:>
משה, אתה מפריע להם. 

(השמעת הקלטה של שר האוצר יאיר לפיד). 

<היו"ר ניסן סלומינסקי:>
אוקיי, תודה. 

<מיכל בירן:>
אתה יכול להסביר מה אומר יאיר לפיד, הוא בעצם מעביר לדור שלנו גירעון של 3.5 מיליארד שקלים לשנה על חוק שלא יועיל לשום דבר. 

<יעקב אשר:>
התייעצות סיעתית. 

<היו"ר ניסן סלומינסקי:>
אם אתם רוצים התייעצות סיעתית - - -

<יצחק כהן:>
התייעצות סיעתית, אבל חשוב לדעת מה שר האוצר יודע בכלכלה. 

<משה גפני:>
עם כל הכבוד לא בא בחשבון. 

(השמעת הקלטה של שר האוצר). 

<יצחק כהן:>
הוא אומר שהוא לא מבין שום דבר בכלכלה. 

<היו"ר ניסן סלומינסקי:>
רבותיי, אנחנו עכשיו בשתיים ושתי דקות, בשתיים ושבע דקות אנחנו ממשיכים הלאה. חמש דקות התייעצות סיעתית. 
<יצחק כהן:>
תקבלו עוד כמה הפתעות משר האוצר.

<יעקב ליצמן:>
אני מציע להביא איזה שיר.

<(הישיבה נפסקה בשעה 14:02 ונתחדשה בשעה 14:10.)>
<היו"ר ניסן סלומינסקי:>
בועז, תקרא לחבר'ה. 

<בועז טופורובסקי:>
אנחנו פה, רק עפר לא כאן. 

<יעקב ליצמן:>
אפשר להצביע. 

<היו"ר ניסן סלומינסקי:>
רבותיי, אנחנו הסברנו - - - אפשר צריכים לעשות את ההצבעה. אחמד הסביר. טוב, רבותיי, הייתה התייעצות סיעתית על 14. מי בעד - - - 

<יצחק כהן:>
רגע, התוצאות של ההתייעצות. גפני, תגיד לו - - -
<היו"ר ניסן סלומינסקי:>
לא, לא צריכים את התוצאות. מי בעד ההסתייגות? ירים את ידו. מי נגד ההסתייגות? ירים את ידו. בועז ועפר, צריכים להצביע. 

<יעקב אשר:>
אין לך רוב. 

<היו"ר ניסן סלומינסקי:>
יש לנו רוב, אל תדאג. מי נמנע? אז ההסתייגות - - -

 הצבעה על ההסתייגות

בעד –  מיעוט
נגד –  רוב
נמנעים –  אין

ההסתייגות לא אושרה.
<משה גפני:>
זה לא יכול להיות כשאני נוטל ידיים ושאני לא יכול לדבר. היה לי מה להגיד.

<היו"ר ניסן סלומינסקי:>
אבל לא היה מה להגיד. עכשיו יש לך הודעה.

<משה גפני:>
ביקשנו התייעצות סיעתית לפני הוא נימק. 

<היו"ר ניסן סלומינסקי:>
לא, לא. 

<משה גפני:>
אני מבקש שיצחק כהן ינמק. 

<היו"ר ניסן סלומינסקי:>
לא, הוא נימק את זה. 

<מיכל בירן:>
יש לי הודעה. התלבטנו ככה החברים באופוזיציה וחשבנו האם בסעיף הזה, שהוא באמת היה מקומם וחבר הכנסת גפני בכלל לא קיבל הזדמנות להציג את ההסתייגות ובשל זה שזה מאוד מקומם החלטנו במקרה הזה כן לנצל את הזכות שיש לנו על פי תקנון הכנסת ולהגיש רביזיה. בשם הקבוצה כולה, יהדות התורה, רע"מ-תע"ל, מרצ, עבודה. מי חסר לי? ש"ס. שלא נעליב אף אחד.

<יעקב אשר:>
נרשמה הסתייגות? 

<היו"ר ניסן סלומינסקי:>
נרשמה ההסתייגות.

<יעקב אשר:>
אני רוצה שהיועץ המשפטי יגיד את זה. 

<איל לב-ארי:>
שמה? 

<יעקב אשר:>
שנרשמה ההסתייגות.

<משה גפני:>
רביזיה נרשמה. 

<היו"ר ניסן סלומינסקי:>
בתיאבון.

<משה גפני:>
אין משיחים בשעת הסעודה. אל תגרום לי לצעוק באמצע הביס. 

<היו"ר ניסן סלומינסקי:>
תיזהר שלא תקדים קנה לוושט.

<משה גפני:>
לא, אתה לא נותן לנו לאכול ארוחת צהריים. 

<יעקב ליצמן:>
רק שמעת הסתייגות כמעט נחנקת. 

<מיכל בירן:>
האמת היא, גפני, הפעם אתה מוציא את דיבתו רעה. זה לא בסדר, אתה חייב להיות הוגן, היום היה זמן לארוחת צהריים. 

<איל לב-ארי:>
'ההוראות ייקבעו לאחר היוועצות עם שר הבינוי והשיכון ובאישור ועדת הכספים של הכנסת'. הסתייגות 156 ברשימה. 

<יעקב ליצמן:>
תגיד לי, אתה משרת את היושב ראש או אותנו? 

<היו"ר ניסן סלומינסקי:>
הוא לא משרת אף אחד. הפעלתי את הזמן, מי רוצה ל - - -

<משה גפני:>
רגע, איזה סעיף? 

<יעקב אשר:>
אני אנמק. 

<יעקב ליצמן:>
באידיש.

<יעקב אשר:>
אני חושב שההסתייגות הזאת הייתה יכולה להיות נכונה, אבל בעצם מה כתוב פה? זאת אומרת מי ייוועץ עם מי? 

<היו"ר ניסן סלומינסקי:>
לא. 

<יעקב אשר:>
אני מסביר את ההסתייגות, זו לא הודעה. 

<מיכל בירן:>
ואתה הכי ענייני. 

<יעקב אשר:>
תן לי את הדקה מהתחלה, בבקשה, אדוני. כבד אותי, אני בקושי מדבר פה. 

<משה גפני:>
אתה לא מכבד את יעקב אשר.

<היו"ר ניסן סלומינסקי:>
לא, אל תעליל עליי כאלה עלילות. 

<יעקב אשר:>
לא כמו אצלנו במפלגה. 

<היו"ר ניסן סלומינסקי:>
בבקשה, נו. 

<יעקב אשר:>
אוקיי, אז אני בא ואומר דבר אחד, שלכאורה היה היגיון רב להכניס היוועצות של שר הבינוי והשיכון ובאישור ועדת הכספים, או יושב ראש ועדת הכספים, כי אין היום ועדה, אתה מנסה להשתלט על הוועדה, אבל בעצם מה יהיה פה בהסתייגות הזאת? מה התוצאה של הדברים? יושב אורי אריאל ולוחץ על ניסן, למה הוא לוחץ על ניסן? כי מישהו עושה לו פרוטקשן. מי עושה לו פרוטקשן? הוא הביא תכנית מחיר מטרה, לא מקדמים את תכנית מחיר מטרה, למרות ששר האוצר אמר שהכול זה כמה זרועות שיביאו בסופו של דבר להורדת מחיר הדיור, מעכבים את זה חצי שנה, לא צריך אישור ועדה, לא צריך כלום - - -

<יצחק כהן:>
וזה נותן פתרון. 

<יעקב אשר:>
עכשיו אורי אריאל לוחץ על ניסן, הוא אומר לו - - -

<יצחק כהן:>
פתאום אורי אריאל בעד החוק הזה. לא ייאמן. 

<יעקב אשר:>
אבל ניסן אומר לו 'אני נגד החוק', הוא אומר 'אבל מה לעשות, יאיר מחזיק לי את מחיר מטרה'. ומי משלם את המחיר? התושבים, שכרגע מחיר מטרה לא מתחיל. לכן ההסתייגות הזאת היא בעייתית. אולי אחר כך בהודעה - - - 
<יצחק כהן:>
מה שאמרת זה דבר חמור מאוד, ששרי הממשלה מתנהגים כמו מאפיה. 

<יעקב אשר:>
אבל זה נכון או לא נכון? אורי אריאל לוחץ עליך, אתה יודע את זה, אתה אמרת לי את זה - - -

<יצחק כהן:>
אוי ווי, על גבם של המסכנים המשתכנים, של זוגות צעירים. 
<היו"ר ניסן סלומינסקי:>
ההסתייגות נומקה בטוב טעם ודעת ולכן - - -

<יעקב אשר:>
רגע, הוא משתכנע. 

<יצחק כהן:>
זה נכון מה שהוא אומר? 

<היו"ר ניסן סלומינסקי:>
מי בעד ההסתייגות? ירים את ידו. 

<יצחק כהן:>
חמש.

<היו"ר ניסן סלומינסקי:>
מי נגד? ירים את ידו. 

<יצחק כהן:>
חמש. תיקו. 

<היו"ר ניסן סלומינסקי:>
מי נמנע? 

<יעקב ליצמן:>
רגע, לא ספרת אותי. איציק, עוד פעם. 

<יצחק כהן:>
שש. אני לא צוחק. 

<היו"ר ניסן סלומינסקי:>
אל"ף, אתם לא יכולים להגיע לשישה. 

<יצחק כהן:>
למה? 

<היו"ר ניסן סלומינסקי:>
איך יכול להיות? הוא לא יכול - - -

<יעקב ליצמן:>
אבל אני הצבעתי. 

<היו"ר ניסן סלומינסקי:>
מאה אחוז, בסדר. אוקיי, תודה. מי נמנע? 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<יצחק כהן:>
לא, אחמד טיבי מסביר. 
<אחמד טיבי:>
(מדבר בערבית). 

<היו"ר ניסן סלומינסקי:>
אחמד, אתה צריך רק לבקש - - - 

<יעקב אשר:>
ולכן? 

<היו"ר ניסן סלומינסקי:>
אתה לא מסביר עכשיו. 

<יעקב אשר:>
ולכן, אחמד? 

<היו"ר ניסן סלומינסקי:>
אתה רוצה רביזיה? 

<אחמד טיבי:>
(מדבר בערבית). 

<משה גפני:>
אני הולך ללמוד ערבית. 

<רינה פרנקל:>
פעם הבאה אנחנו נדבר רוסית. 

<יעקב אשר:>
התייעצות סיעתית. 

<היו"ר ניסן סלומינסקי:>
עד שתיים ו-23. להקפיד על זה, חבריי. תישארו פה כדי שנוכל להתקדם. 

<בועז טופורובסקי:>
על איזה סעיף התייעצות סיעתית? 

<היו"ר ניסן סלומינסקי:>
על 15, בעמוד 15. 

<(הישיבה נפסקה בשעה 14:18 ונתחדשה בשעה 14:23.)>
<איל לב-ארי:>
מספר 157. לא הייתה לזה הסתייגות, יש לזה הסתייגות נוספת בעל פה. הסעיף יימחק.

<היו"ר ניסן סלומינסקי:>
בבקשה, מי רוצה להסביר את זה? זו הסתייגות רצינית מאוד. 

<חנא סוייד:>
אני רוצה. 

<היו"ר ניסן סלומינסקי:>
בבקשה, בכבוד. 

<חנא סוייד:>
אדוני היושב ראש, אני בכל זאת רוצה להגיד משהו לעניין של קביעת ערך המטר המרובע הדירתי. אנחנו מדברים על חוק של 3 מיליארד שקל בשנה, השיטות שמדברים עליהן כאן, לקבוע מחיר של מטר מרובע דירתי הן השיטות שהיו נהוגות בברית המועצות לפני 40-50 שנה, מישהו בא וקובע וזה המחיר. זה בעצם - - -

<היו"ר ניסן סלומינסקי:>
חבר'ה, באמת, הוא מסביר עניינית, בפעם הראשונה. אז בבקשה. 

<יעקב ליצמן:>
זו לא פעם ראשונה. 

<היו"ר ניסן סלומינסקי:>
הוא תמיד, אני מתכוון פעם ראשונה היום.

<חנא סוייד:>
דרך אגב, אדוני היושב ראש, אני לא יודע למה במליאה נותנים חמש דקות להסביר ולנמק הסתייגות ופה דקה. אני לא מבין. אבל לגופו של עניין, אני אומר שהשיטה שמנסים להכתיב כאן היא שיטה של קביעת מחיר, גם אם - - - כמובן אני מאוד מכבד את השמאי הממשלתי ואני מניח - - -

<יעקב אשר:>
השמאי לא מקשיב. 

<טל אלדרוטי:>
כולי אוזן. 

<חנא סוייד:>
אני חושב שיש לו מאגרי מידע שהוא יכול להסתמך עליהם. זה טוב ואפילו מצוין, אבל אני אומר לך שהשיטה הזו היא שיטה מאוד לא מדויקת. קח בחשבון שאם אנחנו מדברים על - - -

<היו"ר ניסן סלומינסקי:>
אתה יודע מה? 

<חנא סוייד:>
אדוני היושב ראש, תאמין לי - - -

<היו"ר ניסן סלומינסקי:>
לא, אני אתן לך להמשיך. יש עוד הסתייגות, אז בוא נגמור עם זה ו - -- 

<יעקב אשר:>
אדוני היושב ראש, זה לא אינטליגנטי לעצור בן אדם. 

<מיכל בירן:>
זה לא הגיוני לקטוע אדם באמצע תשובה. חבר כנסת, הוא מייצג את הציבור שלו. 

<היו"ר ניסן סלומינסקי:>
מי בעד ההסתייגות? ירים את ידו. מי נגד? ירים את ידו. מי נמנע? ההסתייגות נפלה.
הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<משה גפני:>
הודעה. זה לא פייר מה שעשית. 

<היו"ר ניסן סלומינסקי:>
אני אתן לך להמשיך. 

<משה גפני:>
אתה יכול לתת. זה גם לא פייר בגלל שההסתייגות שלו הייתה עניינית על סעיף 15. אין הסתייגויות נוספות - - -

<היו"ר ניסן סלומינסקי:>
יש. לכן אמרתי. 

<משה גפני:>
לא, אבל אתה לא יכול לחלק - - - עם כל הכבוד, אתה יכול לחלק לקואליציה. 

<היו"ר ניסן סלומינסקי:>
למה לא? 

<משה גפני:>
בגלל שזה האופוזיציה מנמקת. 

<היו"ר ניסן סלומינסקי:>
נו, בסדר, הוא לא באופוזיציה? טוב, יאללה, אתה רוצה להודיע. 

<משה גפני:>
בטח. האמת היא שמה שמקודם - - -

<בועז טופורובסקי:>
רביזיה. 

<משה גפני:>
מה שאמר חבר הכנסת יעקב אשר לגבי הנושא של אורי אריאל, אני רק רוצה להעיר הערה ובזה אני מסיים את ההודעה. אחרי קבלת החוקה אתמול, שאורי אריאל בחוץ, אתה לא חייב ל - - -

<קריאה:>
גם ניסן בחוץ. 

<משה גפני:>
לא, ניסן הוא לא אורי אריאל, הוא אורלב. 

<היו"ר ניסן סלומינסקי:>
יאללה, גפני. 

<משה גפני:>
ולכן - - -

<היו"ר ניסן סלומינסקי:>
ולכן אתה רוצה רביזיה על ההחלטות של אתמול? 

<יצחק כהן:>
לא, דווקא מצא חן בעיניי. אתם כבר לא מפלגה דתית. אתם כמו 'יש עתיד' כזה.

<משה גפני:>
ולכן אני סבור, היות שהשתנה משהו בעולם ביממה הזאת, אתה עוד לא הפנמת את זה, אני מבקש שמה שאמר חבר הכנסת יעקב אשר, אני מבקש שתהיה רביזיה. שתחשוב. 

<היו"ר ניסן סלומינסקי:>
בסדר, בקשתך רצינית.

<יעקב אשר:>
זה לא רק הוא מבקש, זה בשם הסיעה. זה בשם סיעת רע"מ-תע"ל - - -

<חנא סוייד:>
הבטחת לי שאני אסיים. 

<היו"ר ניסן סלומינסקי:>
אני אתן לך דקה. 

<יעקב אשר:>
נרשמה רביזיה? אני לא שמעתי. 

<היו"ר ניסן סלומינסקי:>
ההסתייגות הבאה, על הסעיף הזה. אני אתן לך.

<משה גפני:>
אגב, הרביזיה, מה שביקשתי, זה בשם כל הקבוצה, אבל זה גם יהדות התורה, גם דגל התורה וגם אגודת ישראל. 

<יצחק כהן:>
מה עם ש"ס? 

<משה גפני:>
ודאי ש"ס. 

<מיכל בירן:>
ומה עם עבודה? למה אתה מפלה אותנו? 

<משה גפני:>
כל הקבוצה. 

<איל לב-ארי:>
ההסתייגות הבאה, אחרי 'לפי פרק זה' יבוא 'באישור ועדת הכספים של הכנסת'. 
<מיכל בירן:>
גם מרצ, שלא נמצאים פה. 

<היו"ר ניסן סלומינסקי:>
חנא סוייד, בבקשה. 

<חנא סוייד:>
אז בהמשך לדבריי אני רציתי להגיד שזה חוק - - -

<יצחק כהן:>
רגע, תקציר פרקים קודמים. 

<חנא סוייד:>
שהעלות שלו בשנה היא 3 מיליארד שקל. ניקח לדוגמה, וזה מאוד אופייני ואני אדבר על זה, שיש טעות של 10% בקביעת המחיר של מטר מרובע דירתי, אז כבר יש לך פלוס מינוס 300 מיליון שקל שהם מתבזבזים ככה סתם. אין שום מנגנון מובנה, מקצועי, שאתה יכול להסתכל ולעקוב ולשלוט במחירים האלה. זה בעצם בזבוז של מאות מיליוני שקלים בלי בקרה ציבורית ומקצועית על העניין הזה. 

<יעקב אשר:>
אתם יכולים לעבור לחטיבה להתיישבות למשל. 

<חנא סוייד:>
עם כל הכבוד לשמאי הממשלתי. אני אתן לך דוגמה פשוטה, אדוני היושב ראש, מכיוון שאני לא ראיתי שהתקיים כאן דיון באמת מקצועי על העניין הזה - - -

<יצחק כהן:>
תשמיד ראיות, גפני. 

<חנא סוייד:>
עושים מדגם, רוצים לבנות את הדרך או את השיטה לקבוע את המטר המרובע הדירתי על פי מדגם של 10 עסקאות ייחוס לפי נתונים. 10 עסקאות זה לא מדגם בשום פנים ואופן, מינימום אתה צריך 25-30 בשביל לבנות איזה שהוא מודל לקביעת מחירים. לכן אני חושב, אדוני היושב ראש, באמת, צריך לאנשים שמצביעים שייהנו ושייפגעו מהחוק הזה לדעת שמדובר כאן בשיטות שהן לא שיטות, לא מקצועיות - - -

<יעקב אשר:>
אבל הקבלנים ירוויחו את ה-300 מיליון. 

<חנא סוייד:>
ולסיום, אדוני היושב ראש, יש לכל חוק תנאי הכרחי ותנאי מספיק. התנאי ההכרחי לחוק עקום כזה שהוא נגד חרדים ונגד ערבים, אבל זה לא מספיק, צריך עוד סיבה אחת משכנעת שהחוק הזה יעבור ואני לא רואה את הסיבה הנוספת הזו. יש סיבה אחת, שזה דופק חרדים וערבים. 
<משה גפני:>
זה הזמן, אדוני היושב ראש - - -

<יעקב אשר:>
לסגור את הישיבה. 

<משה גפני:>
לא, שאורי שני יענה על זה. 

<היו"ר ניסן סלומינסקי:>
מי בעד? 

<משה גפני:>
אורי שני יושב פה כל הזמן והוא לא עונה.

<היו"ר ניסן סלומינסקי:>
מי בעד ההסתייגות? ירים את ידו. 

<משה גפני:>
אתה בעד לסתום לו את הפה. 

<היו"ר ניסן סלומינסקי:>
ארבעה. מי נגד ההסתייגות? ירים את ידו. שישה. מי נמנע? 

<משה גפני:>
זה הזמן לתת לאורי שני לענות. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<סתיו שפיר:>
ניסן, אתה אמרת ש - - -

<יצחק כהן:>
יש לי הודעה.

<היו"ר ניסן סלומינסקי:>
דבר עם חנא סוייד שבאמת - - - 

<יצחק כהן:>
יש לי הודעה, רגע אחד. 

<היו"ר ניסן סלומינסקי:>
דברו ביניכם מעבר ל - - - 

<סתיו שפיר:>
למה שהם לא ידברו פה?

<יצחק כהן:>
יש לי הודעה בשם מיקי לוי. 

(השמעת הקלטה של סגן שר האוצר, מיקי לוי). 

<היו"ר ניסן סלומינסקי:>
התחלנו את סעיף 16. דרך אגב, אם תצאו עכשיו תוכלו לדבר, יש התייעצות סיעתית עד - - -

<משה גפני:>
איזה שטויות, אתה לא נותן לדבר בוועדה. 

<יצחק כהן:>
רגע, רביזיה. 

<היו"ר ניסן סלומינסקי:>
אמרו. 

<יצחק כהן:>
לא. 

(השמעת הקלטה של סגן שר האוצר, מיקי לוי). 

אנחנו נמשיך אחרי זה, מיקי לוי מנמק למה החוק הזה לא טוב, בשם האוצר. מיקי לוי, סגן שר האוצר, בשם שר האוצר. קודם כל שר האוצר אמר למה הגירעון זה אסון. 

<חמד עמאר:>
מיקי לוי בכנסת הנוכחית? 

<יצחק כהן:>
כן, בכנסת הנוכחית. למה, איזה כנסת הוא היה? 

<חמד עמאר:>
למה, מי סגן שר האוצר היה בקדנציה הקודמת? 

<יצחק כהן:>
אני. אני הייתי נגד. לא לוקחים כסף טוב למקום רע, אסור לעשות את זה. מיקי ישכנע אותך, דקה. חבל שאין את זה בערבית, אבל הוא יתרגם את זה. עפר, אם אני לא הצלחתי לשכנע אותך מיקי ישכנע אותך. בשר מבשרך. 

<עפר שלח:>
עד שאני לא שומע את זה בתרגום לערבי - - - 

<יצחק כהן:>
הוא יתרגם סימולטנית. 

<עפר שלח:>
אני לא מאמין לשום דבר.

<יצחק כהן:>
תשמע. 

<היו"ר ניסן סלומינסקי:>
כל מה שהוא יכול לעשות בדקה מקובל. זה יצפצף ויישמע הגונג. 

<משה גפני:>
מה גונג? אתה המצאת המצאות חדשות שלא היו, האחת התייעצות סיעתית היא חמש דקות, זה פשוט לא בסדר. אין אפשרות של התייעצות סיעתית בפרק הזמן הזה. 

<אחמד טיבי:>
למצות את כל תהליך ההתייעצות.

<משה גפני:>
נכון. 

<היו"ר ניסן סלומינסקי:>
הנה שמתי על חמש. 

<יעקב אשר:>
אורי אריאל מפחד מלפיד. 

<יצחק כהן:>
אני מנמק, אני מביא תנא מסייע. 

<(הישיבה נפסקה בשעה 14:34 ונתחדשה בשעה 14:39.)>
<היו"ר ניסן סלומינסקי:>
רבותיי, אנחנו מתחילים. 

<משה גפני:>
רגע, עוד דקה.

<היו"ר ניסן סלומינסקי:>
אני אתן לך, אבל נקריא את  ההסתייגות. 

<משה גפני:>
עוד דקה.

<איל לב-ארי:>
בנוסח שלפניכם יש בעמוד 16. אני מפנה אתכם לשינויים בסעיף. סעיף קטן (א) שונה - - -

<משה גפני:>
הסבירו למה במקום שנתיים זה שנה? 

<היו"ר ניסן סלומינסקי:>
הם הסבירו. 

<איל לב-ארי:>
הוועדה רוצה לשנות לשנה.

<משה גפני:>
כן, אבל הסבירו את זה בוועדה? 

<היו"ר ניסן סלומינסקי:>
כן, הרי הוועדה ביקשה לשנות לשנה. היה כאן דיון ארוך, איך אפשרתם שנתיים וכו'. זו בקשה שלנו. תקרא את ההסתייגות. 

<איל לב-ארי:>
ולגבי העונשין, לגבי פסקאות (1) ו-(2) - - -

<היו"ר ניסן סלומינסקי:>
רבותיי, גם חברי הכנסת החדשים וחברות הכנסת החדשות, בבקשה. 

<יצחק כהן:>
אפשר לנמק? 

<יעקב אשר:>
אבקש לשמוע נימוק של סגן שר האוצר. 

<יצחק כהן:>
מכהן. אפשר לנמק, איל? 

<היו"ר ניסן סלומינסקי:>
רגע, קודם כל הוא מסביר. הוא עוד לא אומר את ההסתייגות, הוא אומר מה יש פה ואחר כך הוא יגיד את ההסתייגויות. 

<איל לב-ארי:>
פסקאות (1) ו-(2), בדומה לסעיפי עונשין אחרים מאותו תחום של חקיקת המסים, הוספנו גם 'בלא הסבר סביר' גם בסיפה של פסקה (1) וגם בפסקה (2).  

<היו"ר ניסן סלומינסקי:>
זו בקשה שלנו, של הוועדה. 

<איל לב-ארי:>
לעניין ההסתייגויות לסעיף קטן (א). יש הסתייגויות בעל פה, סעיף קטן (א), במקום שנה יבוא שישה חודשים. 

<היו"ר ניסן סלומינסקי:>
מי רוצה להסביר? 

<יצחק כהן:>
אני מסביר. אני מביא תנא מסייע.

(השמעת הקלטה של סגן שר האוצר, מיקי לוי). 

<היו"ר ניסן סלומינסקי:>
מי בעד ההסתייגות? 

<משה גפני:>
רגע, רגע, רגע. 

<היו"ר ניסן סלומינסקי:>
מי בעד ההסתייגות? ירים את ידו. 

<מיכל בירן:>
קצת כבוד לסגן השר, אני מבקשת. 

<היו"ר ניסן סלומינסקי:>
ארבעה.

<יצחק כהן:>
חמישה, איך ארבעה? 

<משה גפני:>
מה השאלה? אחרי מה שאמר סגן השר? 

<יצחק כהן:>
עוד לא, הוא רק בפתיח, הוא רק במבוא. 

<היו"ר ניסן סלומינסקי:>
חמישה. מי נגד? ירים את ידו. מי נמנע? אין נמנעים. אז ההסתייגות נפלה.

 הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<יצחק כהן:>
הודעה.

<היו"ר ניסן סלומינסקי:>
הודעה, אבל קצרה.

<יצחק כהן:>
(השמעת הקלטה של סגן שר האוצר מיקי לוי).  

<היו"ר ניסן סלומינסקי:>
אוקיי, ההסתייגות הבאה. בבקשה. 

<יצחק כהן:>
מיקי רוצה להודיע שהקבוצה מבקשת רביזיה. 

<היו"ר ניסן סלומינסקי:>
ההסתייגות הבאה.

<משה גפני:>
רגע, רגע. הודעה, לפי התקנון. 

<היו"ר ניסן סלומינסקי:>
די, הודיעו על הרביזיה. 

<משה גפני:>
מי הודיע? 

<יצחק כהן:>
מיקי. 

<איל לב-ארי:>
ההסתייגות הבאה היא הסתייגות של חבר הכנסת טופורובסקי. 

<יעקב אשר:>
זה יעלה לך ביוקר. 

<היו"ר ניסן סלומינסקי:>
אתה יורד ממנה? 

<יצחק כהן:>
לא, מה פתאום? אנחנו מצטרפים. 

<בועז טופורובסקי:>
רגע.  אני יורד מההסתייגות. 

<יעקב אשר:>
מה יורד? פחדן. באנו לשנות, פוליטיקה חדשה. מה אתה יורד? כתבת הסתייגות, מה אתה יורד?  

<איל לב-ארי:>
- - - שלוש שנים. 

<יעקב אשר:>
אתה רוצה התייעצות סיעתית? 

<איל לב-ארי:>
בפסקה (א) ברישה, במקום - - -

<היו"ר ניסן סלומינסקי:>
היה שנתיים, אנחנו - - - 

<בועז טופורובסקי:>
אני רוצה להגיד על 16(א)(1) ו-(2) נושא חדש. תודה. 

<היו"ר ניסן סלומינסקי:>
לא, לא. 

<יצחק כהן:>
לא, זה לא עובד ככה. 

<בועז טופורובסקי:>
נושא חדש. הם צריכים להגיד על זה - - -

<היו"ר ניסן סלומינסקי:>
הם יגידו, אבל כבר גמרנו דיון. גם אם זה יחזור, כבר לא יחזור לדיון. 

<בועז טופורובסקי:>
אתה רוצה שאני ארד מנושא חדש? 

<היו"ר ניסן סלומינסקי:>
כדאי שתרד. 

<בועז טופורובסקי:>
אז אני יורד מנושא חדש.

<יצחק כהן:>
אבל אנחנו טוענים נושא חדש. 

<בועז טופורובסקי:>
ויורד מההסתייגות. 

<יעקב אשר:>
פחדן. 

<יצחק כהן:>
אנחנו מצטרפים להסתייגות ורוצים להסביר אותה. 

<משה גפני:>
תכניס אותנו לעניינים, איפה אנחנו עכשיו? 

<איל לב-ארי:>
אנחנו עדיין בסעיף קטן (א). 

<יצחק כהן:>
רגע, זה נושא חדש. 

<יצחק כהן:>
רגע, יריב לוין, אני מאוד מקווה שהוא יעמוד בסיכומים. 

<איל לב-ארי:>
תוספת, במקום 'מאסר שנתיים או עד שנתיים - - - 
<משה גפני:>
אלה בעל פה? 

<איל לב-ארי:>
סיימנו את הבעל פה, עכשיו הכתובה. 

<היו"ר ניסן סלומינסקי:>
מי רוצה להסביר? 

(השמעת הקלטה של סגן שר האוצר מיקי לוי). 

<יצחק כהן:>
צודק, מיקי, אתה צודק. 

<היו"ר ניסן סלומינסקי:>
מי בעד ההסתייגות? ירים את ידו. 

<יצחק כהן:>
כולל מיקי. 

<היו"ר ניסן סלומינסקי:>
מי נגד? ירים את ידו. מי נמנע? ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.

<יצחק כהן:>
הודעה. הודעה למיקי.

(השמעת הקלטה של סגן שר האוצר מיקי לוי). 

מיקי שכנע אותנו לבקש רביזיה, בשם אחמד טיבי ובשם כולם. תודה, מיקי. מיקי, אל תיפגע, אנחנו ממשיכים. 

<איל לב-ארי:>
ההסתייגות הבאה בפסקה (1) בסעיף קטן (א) בסופה יבוא 'במזיד'. זה 159. 

<היו"ר ניסן סלומינסקי:>
מי רוצה להסביר? 

<יצחק כהן:>
מיקי, בבקשה. 

(השמעת הקלטה של סגן שר האוצר מיקי לוי). 

נכון, מיקי. 

<היו"ר ניסן סלומינסקי:>
רבותיי, מי בעד ההסתייגות? 

<יעקב אשר:>
רגע, תן לו לנתק. 

<אחמד טיבי:>
מעולם מיקי לא היה כל כך משכנע. 

<היו"ר ניסן סלומינסקי:>
מי בעד ההסתייגות? ירים את ידו. 

<סתיו שפיר:>
ניסן, מה אתה חושב על מה שאמר סגן השר? 

<היו"ר ניסן סלומינסקי:>
תיכף אני אגיד לך. 

<יעקב אשר:>
אתה תגיד? יופי. 

<היו"ר ניסן סלומינסקי:>
מי נגד? ירים את ידו. שבעה. מי נמנע? ירים את ידו.  אוקיי, ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<יצחק כהן:>
מיקי רוצה לנמק. 

(השמעת הקלטה של סגן שר האוצר מיקי לוי). 

<יעקב אשר:>
בשם כל הקבוצה לכן הוא ביקש רביזיה. 

<משה גפני:>
לא, אבל זה רשום גם - - -

<היו"ר ניסן סלומינסקי:>
בשם מיקי לוי. 

<משה גפני:>
לא, השאלה אם זה רשום בשם כל יהדות התורה, גם דגל התורה וגם אגודת ישראל. 

<היו"ר ניסן סלומינסקי:>
אנחנו לא יודעים. אייכלר, אתה לא יודע להגיד. 

<משה גפני:>
הוא אמר לי שאני אומר בשמו שהוא גם מגיש רביזיה. 

<היו"ר ניסן סלומינסקי:>
לא יודע, אבל זו הצעת חוק שלו. יש לנו בעיה קצת. 

<משה גפני:>
אבל הוא בא ואמר שהוא רוצה להוציא את הצעת החוק שלו. 

<היו"ר ניסן סלומינסקי:>
לא יודע. 

<משה גפני:>
על כל פנים שיהיה רשום, אלא אם כן אייכלר יבוא ויגיד שהוא מתנגד לרביזיה. 

<היו"ר ניסן סלומינסקי:>
מאה אחוז. הלאה. 

<משה גפני:>
רגע. 

<יעקב אשר:>
שלא יהיה לנו פילוג. מה אתה רוצה ,לפלג את המפלגה שלנו? מספיק שהבית היהודי נראה ככה. 

<משה גפני:>
איל, אני מבקש, גם בשם אייכלר, שתוגש הרביזיה הזאת, אלא אם כן חבר הכנסת אייכלר יבוא ללשכה שלכם, בעצמו, ויבטל את הרביזיה מהשם שלו. 

<היו"ר ניסן סלומינסקי:>
עם שני עדים. 

<משה גפני:>
אם לא, זה גם בשמו. רשום? 

<איל לב-ארי:>
רשום. 

ההסתייגות הבאה בפסקה (2) המילים 'העוסק במקרקעין' יימחקו.

<יצחק כהן:>
זה קשור למיקי. 

<היו"ר ניסן סלומינסקי:>
זה רציני מאוד. עוד פעם מיקי?

<יצחק כהן:>
כן. 

(השמעת הקלטה של סגן שר האוצר מיקי לוי). 

הוא בקי בחומר. 
<היו"ר ניסן סלומינסקי:>
מי בעד ההסתייגות? ירים את ידו. 

<אחמד טיבי:>
אותי הוא שכנע. 

<היו"ר ניסן סלומינסקי:>
אני יודע, הוא שכנע מאוד. מי נגד? ירים את ידו. מי נמנע? 

<יצחק כהן:>
קול מוסרי, תוסיף את מיקי. 

<היו"ר ניסן סלומינסקי:>
ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<יצחק כהן:>
הודעה.

(השמעת הקלטה של סגן שר האוצר מיקי לוי). 

<היו"ר ניסן סלומינסקי:>
רביזיה. אוקיי. נשמע מה ליברמן אומר. 

<יעקב אשר:>
בשם כל הקבוצה. 

<היו"ר ניסן סלומינסקי:>
בבקשה. 

<משה גפני:>
רגע, יש הודעה. 

<היו"ר ניסן סלומינסקי:>
הוא הודיע. 

<יעקב אשר:>
נרשמה הרביזיה? 

<היו"ר ניסן סלומינסקי:>
כן. 

<יעקב אשר:>
בשם כל הקבוצה? ואל תשכח דגל ואגודה. 

<משה גפני:>
לגבי העניין של אייכלר - - -

<היו"ר ניסן סלומינסקי:>
לא, תיכף, שנייה. 

<משה גפני:>
מה לא? אתה רוצה לעשות פילוג בסיעה? איל, לגבי הנושא של ה - - - 

<היו"ר ניסן סלומינסקי:>
לא, אני מפלג את - - - 

<אחמד טיבי:>
תן לו להסביר. 

<משה גפני:>
לא, לגבי הנושא של חבר ה - - - 

<היו"ר ניסן סלומינסקי:>
גפני, די כבר, ביקשו. 

<משה גפני:>
דבר ענייני. חבר הכנסת אייכלר, אני מבקש שהוא יהיה רשום. היות שיש הצעת חוק שלו, אני מבקש, אם הוא יבוא אליכם ללשכה והוא יגיד שהוא מתנגד לרביזיה, אז תוציא אותו. 

<היו"ר ניסן סלומינסקי:>
די, גפני, בבקשה. תקרא. 

<משה גפני:>
רק אם הוא בעצמו בא. אם בא שליח או משהו כזה - - -

<אחמד טיבי:>
זה לא כולל אותנו, גפני.

<יצחק כהן:>
לא כולל את אחמד. 

<משה גפני:>
ודאי, אתם בפנים. 

<היו"ר ניסן סלומינסקי:>
אוקיי, ההסתייגות הבאה. 

<איל לב-ארי:>
הסתייגות לפסקה (3) - - -

<משה גפני:>
רגע, זה נרשם, איל? 

<איל לב-ארי:>
הכול נרשם. על לוח לבי. 

המלים 'בדוח המיוחד' יימחקו.

<היו"ר ניסן סלומינסקי:>
אוקיי. מי רוצה - - -

<יצחק כהן:>
מיקי. 

(השמעת הקלטה של סגן שר האוצר מיקי לוי). 

נאום המאה. 

<היו"ר ניסן סלומינסקי:>
מי בעד ההסתייגות? ירים את ידו. 

<סתיו שפיר:>
כל הכבוד ל'יש עתיד' שמצליחים להתאפק ולא לצחוק בזמן השמעת ההקלטה הזו.

<משה גפני:>
אחרי מיקי לוי אני בעד. 

<היו"ר ניסן סלומינסקי:>
מי נגד? ירים את ידו. מי נמנע? 

<משה גפני:>
אדוני היושב ראש, היום אני רגוע בגלל שיש ארבעה מ'יש עתיד'. בישיבה הקודמת היו שלושה. 

<יצחק כהן:>
הם חטפו גערה מלפיד. 

<משה גפני:>
לא ידענו גם מי זה שנעדר. 

<היו"ר ניסן סלומינסקי:>
טוב, ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<יצחק כהן:>
רגע, יש הודעה למיקי. 

(השמעת הקלטה של סגן שר האוצר מיקי לוי). 

<היו"ר ניסן סלומינסקי:>
מה רוצה מיקי? הוא רוצה רביזיה? 

<יצחק כהן:>
מה רוצה מיקי? 

<אחמד טיבי:>
(מדבר בערבית). 

<היו"ר ניסן סלומינסקי:>
יפה. 

<יעקב אשר:>
רגע, בשם מי? 

<היו"ר ניסן סלומינסקי:>
בשם כולם. 

<אחמד טיבי:>
מיקי והקבוצה. 

<היו"ר ניסן סלומינסקי:>
ההסתייגות הבאה. 

<איל לב-ארי:>
ההסתייגות הבאה לפסקה (4) - - -

<משה גפני:>
אני רק מבקש, לגבי אייכלר, היות שמדובר פה על מיקי לוי, יש פה מצב - - -

<היו"ר ניסן סלומינסקי:>
קרא את ההסתייגות. 

<משה גפני:>
לא, אני רוצה להסביר את הבעיה. 

<היו"ר ניסן סלומינסקי:>
הסברת לנו כבר. 

<משה גפני:>
זה חוק של אייכלר. 

<היו"ר ניסן סלומינסקי:>
הסברת את זה, בסדר. 

<משה גפני:>
זה חוק של אייכלר ומיקי לוי נגד החוק ואייכלר בעד ועכשיו מיקי לוי בעד ואייכלר נגד. אז אם הוא יבוא אליכם ויגיד ש - - - 

<היו"ר ניסן סלומינסקי:>
אייכלר, אנחנו לא יודעים, כי הוא דיבר באידיש. 

<משה גפני:>
לא, זה הוא אמר בעברית. 

<אחמד טיבי:>
בעצמו. 

<משה גפני:>
בעצמו יבוא ו - - -

<איל לב-ארי:>
ההסתייגות הבאה. 

<משה גפני:>
רגע, איל, שלא תהיה תקלה. שלא תצא תקלה מתחת ידכם. 

<יעקב אשר:>
לא, כי אנחנו אומרים בשמו את הרביזיה. 

<אחמד טיבי:>
האם זה נרשם? 

<משה גפני:>
לא, אבל שאם אייכלר יבוא, רק הוא בעצמו. אלא אם כן אני אבוא אליכם ואגיד לכם 'אייכלר אמר'. 

<איל לב-ארי:>
ההסתייגות הבאה, פסקה (4) תימחק. 

<היו"ר ניסן סלומינסקי:>
מיקי לוי רוצה להמשיך להסביר? בבקשה. 

<יצחק כהן:>
כן, דקה. 

<יעקב אשר:>
רגע, דקה להחלפת משמרות. 

<היו"ר ניסן סלומינסקי:>
אז תסביר בינתיים בעל פה. 

<יצחק כהן:>
 הנה. (השמעת הקלטה של סגן שר האוצר מיקי לוי). 

רגע, דקה דומייה, חילופי משמרות ב'יש עתיד'. לא מסתדר, מישהו שבר שמירה. 
<היו"ר ניסן סלומינסקי:>
מי בעד ההסתייגות? ירים את ידו. מי נגד ההסתייגות? מי נמנע? ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<משה גפני:>
מי מחליף את מי ב'יש עתיד'? 

<היו"ר ניסן סלומינסקי:>
יש הודעה? 

<משה גפני:>
הודעה. זה לא בסדר. יש חברים ב'יש עתיד' שאני מפחד מהם ואז אני לא מצביע נגדם ולכן - - -
<אחמד טיבי:>
תוכל להרחיב לגבי החילופים? 

<משה גפני:>
זה מה שאני הולך להגיד. 

<היו"ר ניסן סלומינסקי:>
לא, זה אתה צריך להגיד בהסתייגות. בהסבר של ההסתייגות. 

<משה גפני:>
לא, לגבי הרביזיה. אני במשמר הקודם פחדתי להגיש רביזיה, אבל במשמר הנוכחי אני רוצה להגיש רביזיה, אבל אני רוצה שתגיד לי מי נכנס במשמר הנוכחי. 

<היו"ר ניסן סלומינסקי:>
הבנתי, לכן אתה מגיש רביזיה. 

<משה גפני:>
לא, עוד לא אמרתי. אני הולך להודיע הודעה דרמטית. 

<יצחק כהן:>
משה, תעמוד. 

<משה גפני:>
לגבי הפחד שלי מהחברים ב'יש עתיד'. ולכן היות שאתה משאיר אותי במצב לא ברור ולא ענייני, אני מתנצל בפני חברי 'יש עתיד', כי אני לא יודע מי החברים שם, אני מגיש רביזיה בשם כולם - - -

<היו"ר ניסן סלומינסקי:>
בחיל ורעדה. 

<יצחק כהן:>
רגע, רשות הדיבור לאורי שני. אורי שני רוצה לומר משהו.

<אחמד טיבי:>
אגב, זה לא יפה להשאיר אותנו - - -

<אורי שני:>
גפני, אל תגיד בפחד, תגיד בחשש. אתה לא מפחד מאף אחד. 

<משה גפני:>
לא חשוב, חשש. מה זה משנה? 

<איל לב-ארי:>
ההסתייגות לפסקה - - - במקום המילים - - - ייכתב 'מע"מ - - -

<משה גפני:>
רגע, איל, לגבי אייכלר. 

<אחמד טיבי:>
יש אפילו מידה של יראה. 

<היו"ר ניסן סלומינסקי:>
אוקיי, רבותיי, אנחנו ראינו שאתה מפחד מעדי קול שהצטרפה וזה מכובד וזה בסדר גמור. 

<אחמד טיבי:>
אבל הוא עצוב על רינה שהלכה. 

<משה גפני:>
אבל רינה. רינה. 

<היו"ר ניסן סלומינסקי:>
עכשיו להסביר את ההסתייגות. 

(השמעת הקלטה של סגן שר האוצר מיקי לוי). 

<יצחק כהן:>
מיקי, סליחה, אל תתפרץ. 

<איל לב-ארי:>
במקום המילים - - - ייכתב - - - 

<היו"ר ניסן סלומינסקי:>
שמעת? עכשיו את מיקי.

<יצחק כהן:>
(השמעת הקלטה של סגן שר האוצר מיקי לוי). 

<היו"ר ניסן סלומינסקי:>
מי בעד ההסתייגות? ירים את ידו. ארבעה. מי נגד? ירים את ידו. שישה. 

<משה גפני:>
רק רגע. מי הצביע מ'יש עתיד'? 

<מיכל בירן:>
נראה שצריך פה הצבעה שמית, כי יש פה בלגן. 

<יעקב אשר:>
אל תמרחו את זה. 

<מיכל בירן:>
אתם מאפשרים ליותר אנשים מ'יש עתיד' להצביע מאשר האצבעות. אני מבקשת הצבעה שמית. 

<משה גפני:>
עפר, אתה לא יכול להשאיר אותנו לבד. אני רוצה הצבעה חוזרת. 

<היו"ר ניסן סלומינסקי:>
מישהו נמנע? 

<משה גפני:>
רגע, מי הצביע מ'יש עתיד'? 

<היו"ר ניסן סלומינסקי:>
ההסתייגות נפלה.

הצבעה על ההסתייגות

בעד –  4 
נגד –  6 
נמנעים – אין

ההסתייגות לא אושרה.
<יצחק כהן:>
מיקי רוצה להודיע הודעה. 

(השמעת הקלטה של סגן שר האוצר מיקי לוי).

<היו"ר ניסן סלומינסקי:>
אני אתן לו להמשיך, אבל שנעשה את זה מכובד שנשמע. 

<יעקב אשר:>
הודעה, לאור דבריו של מיקי לוי - - -

<יצחק כהן:>
סגן שר האוצר מיקי לוי.

<יעקב אשר:>
אשר הובאו על ידי סגן שר האוצר שהיה הרבה יותר מוצלח מאשר מיקי לוי היום, הראיה רק הנאום הזה, אנחנו נותנים עוד פעם צ'אנס, אדוני היושב ראש, ואנחנו כן  נוקטים באותו חלק בתקנון שמאפשר לנו לעשות רביזיה כדי שאתם תחשבו שוב על הדברים היוצאים מן הלב של מיקי לוי. הוא שכנע אותי גם אז, אני הלכתי לאייכלר ואמרתי לו 'אולי הוא צודק'. 

<היו"ר ניסן סלומינסקי:>
טוב, תודה רבה. 

<יעקב אשר:>
רגע, אדוני היועץ המשפטי, אתה לא מקשיב לי, זה בשם כל הסיעות ואני מבקש אישור שזה נרשם. 

<אחמד טיבי:>
איזה סיעות בדיוק? 

<היו"ר ניסן סלומינסקי:>
הלאה. תקרא.

<איל לב-ארי:>
ההסתייגות הבאה לפסקה (6), 164 אצלכם, בסופה יבוא 'ובלבד שהדוח לא נמסר - - -

<היו"ר ניסן סלומינסקי:>
אוקי ימי רוצה? מיקי רוצה? 

<יצחק כהן:>
כן, מיקי.

(השמעת הקלטה של סגן שר האוצר מיקי לוי). 

<היו"ר ניסן סלומינסקי:>
טוב. מי בעד ההסתייגות? ירים את ידו. 

<יעקב אשר:>
אגב, הסתייגות מנומקת היטב. 

<יצחק כהן:>
עיסאווי, יש תגבור. 

<היו"ר ניסן סלומינסקי:>
מי נגד? ירים את ידו. 

<סתיו שפיר:>
יש תיקו, ההסתייגות נפלה. 

<משה גפני:>
רק רגע, אדוני היועץ המשפטי. נפל. 

<יצחק כהן:>
ההסתייגות - - -

<היו"ר ניסן סלומינסקי:>
ההסתייגות לא התקבלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<משה גפני:>
רגע, אני מבקש, רבותיי היועצים המשפטיים, היו - - -

<היו"ר ניסן סלומינסקי:>
לא, עוד מעט יגיע. 

<משה גפני:>
היו פה שישה שהצביעו בעד. 

<היו"ר ניסן סלומינסקי:>
משה, נו באמת. מה, למשוך את הזמן? 

<יעקב אשר:>
מה באמת? הוא רוצה למשוך את הזמן? כך אתה מעליל עליו? 

<היו"ר ניסן סלומינסקי:>
כי מיקי מתחיל לשכנע, אז בוא - - -

<משה גפני:>
לא לשכנע, אני רוצה לפעול על פי החוק. 

<היו"ר ניסן סלומינסקי:>
טוב, יאללה, יש הודעה? 

<משה גפני:>
היו שישה - - -

<היו"ר ניסן סלומינסקי:>
לא, יש לך הודעה? 

<יעקב אשר:>
לא. 

<משה גפני:>
יש לי הודעה, אבל אני רוצה לדעת לפני אם ההסתייגות עברה או לא. 

<יצחק כהן:>
תיקו. 

<היו"ר ניסן סלומינסקי:>
לא עברה. הודענו שלא עברה. תודיע. 

<משה גפני:>
אתה אל תגיד, יש פה יועצים משפטיים. אני רוצה לדעת את ה - - -

<היו"ר ניסן סלומינסקי:>
רב משה, נו, הלאה.

<יצחק כהן:>
זה מיקי לוי, הוא מסביר למה החוק לא טוב. 

<משה גפני:>
את החוק בעניין, שישה הצביעו בעד ההסתייגות, שישה הצביעו נגד, אני לא מדבר על האיכות של המצביעים אבל מספר המצביעים, מה דין ההסתייגות? 
<היו"ר ניסן סלומינסקי:>
עזוב, בבקשה, תקרא הלאה. 

<איל לב-ארי:>
לפי התקנון בתיקו ההצעה לא מתקבלת. 

<משה גפני:>
אז יש לי הודעה. אם זה המצב. אני הייתי - - - לא, מה שהייתי לא חשוב. אני מבקש להודיע, אדוני היושב ראש, אני באמת מציין לשבח את 'יש עתיד'. 'יש עתיד' היא סיעה שנמצאים פה כל הארבעה. כל הזמן נמצאים הארבעה. 

<יעקב אשר:>
רגע, הוא מקבל הוראות. 

<סתיו שפיר:>
ממי הוא מקבל הוראות? 

<משה גפני:>
שנמצאים פה כל הארבעה. באמת זאת הסיעה היחידה שאין בה חילוקי דעות. 

<אחמד טיבי:>
איפה נציגי הליכוד? 

<יצחק כהן:>
אין ליכוד, הליכוד נגד החוק הזה. ראש הממשלה נגד החוק. 

<משה גפני:>
ולכן ההפתעה, מה שאיציק כהן מביא פה כל הזמן, את הנאום של מיקי לוי, זה דבר שחייבים להגיש עליו רביזיה, ולכן אני מבקש שתירשם רביזיה. אם אייכלר, שהוא מגיש החוק שם, יבוא אליכם - - -

<אחמד טיבי:>
בעצמו.

<משה גפני:>
בעצמו. 

<אחמד טיבי:>
ללשכה.

<יצחק כהן:>
בגופו. 

<משה גפני:>
אז תמחקו אותו מהרביזיה - - -

<סתיו שפיר:>
רביזיה גם בשם מיקי לוי. אם מיקי לוי יבוא אליכם בעצמו - - -

<יצחק כהן:>
כן, קול מוסרי. 

<סתיו שפיר:>
שהוא בעצם לא מתנגד לחוק של אייכלר. 

<היו"ר ניסן סלומינסקי:>
בבקשה, ההסתייגות הבאה. 

<איל לב-ארי:>
ההסתייגות הבאה היא הסתייגות של חבר הכנסת רוברט אילטוב לסעיף קטן (ב), במקום 'חמש שנים' יבוא 'שלוש שנים'.

<יצחק כהן:>
הוא ביקש ממני להסביר. 

<היו"ר ניסן סלומינסקי:>
מאחר שהוא לא פה - - -

<יצחק כהן:>
מיקי יסביר.

(השמעת הקלטה של סגן שר האוצר מיקי לוי). 

<היו"ר ניסן סלומינסקי:>
בבקשה, תמשיך להסתייגות הבאה. 

<איל לב-ארי:>
הסתייגות נוספת בסעיף קטן (ב), סעיף קטן (ב) יימחק. 

<היו"ר ניסן סלומינסקי:>
אוקיי, עכשיו. 

<יצחק כהן:>
(השמעת הקלטה של סגן שר האוצר מיקי לוי). 

אין כאן מה להוסיף. אני חושב ש - - - 

<היו"ר ניסן סלומינסקי:>
אין מה להוסיף, אתה צודק, הבאת את הנימוקים הכי משכנעים שאפשר. 

<יצחק כהן:>
מפי הסוס. 

<אחמד טיבי:>
אגב, אחד הנאומים המבריקים של - - -

<היו"ר ניסן סלומינסקי:>
מי בעד ההסתייגות? ירים את ידו. 

<יצחק כהן:>
ניסן, מה דעתך על החוק? 

<היו"ר ניסן סלומינסקי:>
אני עכשיו חושב, בגלל אייכלר יש לי בעיה. 

<יצחק כהן:>
אייכלר או מיקי? 

<היו"ר ניסן סלומינסקי:>
מי נגד? ירים את ידו. מי נמנע? ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<משה גפני:>
רגע, אתם לקחתם לתשומת לבכם? היה פה שישה נגד שישה. זאת אומרת - - -

<היו"ר ניסן סלומינסקי:>
כן, הם לקחו לתשומת לב. 

<אחמד טיבי:>
הוא רוצה להגיד שיש כאן התפתחות. 

<משה גפני:>
אין לקואליציה רוב. 

<עיסאווי פריג':>
אז יש לי הודעה, בכל זאת. 

<היו"ר ניסן סלומינסקי:>
אתה רוצה את ההודעה, קצרה? 

<משה גפני:>
לא קצרה. 

<עיסאווי פריג':>
למה קצרה? מה זה קצרה? הודעה. 

<משה גפני:>
שישה נגד שישה, זה לא - - - 

<מיכל בירן:>
הוא ישתדל לעשות קצרה. 

<היו"ר ניסן סלומינסקי:>
עיסאווי, אנחנו מקבלים אותך בברכה, אבל - - -

<יצחק כהן:>
עיסאווי, בערבית. 

<עיסאווי פריג':>
ידידי ושכני, יושב ראש הוועדה - - -

<היו"ר ניסן סלומינסקי:>
אני אתן לך לנמק הסתייגות, עכשיו זה הודעה. 

<עיסאווי פריג':>
אני לא מנמק, אני מודיע. אתה בשיטה שאתה מנהל את העניינים אתה מבטל את עצמך. עצם העובדה שאתה לא מאפשר הסתייגות ופעמיים שש-שש ואתה ממשיך אתה מבטל את עצמך ואת המהות של תפקיד יושב ראש ועדת כספים. 

<משה גפני:>
נכון מאוד. 

<עיסאווי פריג':>
זה הופך להיות - - - 

<היו"ר ניסן סלומינסקי:>
זה הסבר להסתייגות. בבקשה, מה ההודעה? 

<עיסאווי פריג':>
ההודעה, ולכן, לאור הקרקס שאתה מכניס אותנו אליו אני מגיש רביזיה. 

<יעקב אשר:>
רגע, לא רק אתה, בשם הקבוצה. כולל אייכלר. נרשם? 

<היו"ר ניסן סלומינסקי:>
נרשם.

<יעקב אשר:>
אני שאלתי את היועץ המשפטי, לא אותך. אתה רשמת? הוא רשם. 

<היו"ר ניסן סלומינסקי:>
ההסתייגות הבאה. 

<איל לב-ארי:>
בסיפה בסעיף קטן (ב), במקום 'מאסר חמש שנים' יבוא 'עבודות שירות למען הקהילה עד שישה חודשים'. 

<עיסאווי פריג':>
מה רע בזה? אני לא מבין.

<משה גפני:>
עיסאווי, תסביר.

<היו"ר ניסן סלומינסקי:>
מי מסביר? עיסאווי, בבקשה. הוא בא עם כוחות רעננים. 

<עיסאווי פריג':>
לא, זה לא עניין של כוחות רעננים, אני חי את החוק כל הזמן, אבל אני פונה אליך כיושב ראש ועדה ואני קורא הסתייגות, 165, במקום חמש שנים מאסר, קנס ממירים את זה לעבודות שירות. אני שואל אותך, באמת, כיושב ראש ועדה עם מהות, עם משקל כבד וזה, למה אתה מתייחס בזלזול להסתייגויות? אתה פוחד שיעיפו אותך מהקואליציה? אני שואל. אתה מבין, המצב שנוצר כאן שאתה ממש מרוקן את הוועדה מתוכן, כי ישנן הסתייגויות מאוד מהותיות, מתקבלות על הדעת ולא מפילות את החוק, החוק ימשיך להיות, אל דאגה, תמשיכו להיות בוועדת הכספים ותמשיכו ליהנות מההטבות. 

<היו"ר ניסן סלומינסקי:>
יפה, מאה אחוז. 

<עיסאווי פריג':>
אין לך תשובה. 

<היו"ר ניסן סלומינסקי:>
לא, ההסבר שלך הוא הסבר מכובד. 

<עיסאווי פריג':>
זה דבר בלתי נתפס. איך אתה מסכים לשבת בוועדה ובמקביל לבדל את עצמך מהנוכחות? 

<היו"ר ניסן סלומינסקי:>
טוב, רבותיי, מי בעד ההסתייגות? ירים את ידו. 

<יצחק כהן:>
שש. 

<היו"ר ניסן סלומינסקי:>
מי נגד? ירים את ידו. שישה גם כן. 

<משה גפני:>
זה לא יכול להיות הדבר הזה. 

<היו"ר ניסן סלומינסקי:>
ההסתייגות - - -

<משה גפני:>
השישה שלכם, אני רוצה לבדוק את החוקיות שלהם. 

<היו"ר ניסן סלומינסקי:>
לא, עזוב. מי נמנע? 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<בועז טופורובסקי:>
זה שש-חמש.

<משה גפני:>
לא, אנחנו שישה. 

<בועז טופורובסקי:>
איפה שישה? חמישה.

<היו"ר ניסן סלומינסקי:>
כרגע אתם חמישה. לא משנה. אתה רוצה עכשיו הודעה? 

<משה גפני:>
הודעה.

<יצחק כהן:>
גם לי יש הודעה. לא מיקי, הפעם מישהו אחר. 

<משה גפני:>
לא, שנייה. לגבי העניין הזה - - -

<היו"ר ניסן סלומינסקי:>
לשבת. 

<משה גפני:>
רגע, אל תגיד לי מה לעשות.  

<היו"ר ניסן סלומינסקי:>
רב משה, לא מכובד. שב. לא מכובד לעמוד. אתה אמנם מפחד מ'יש עתיד', אבל אל תפחיד אותנו. 

<עיסאווי פריג':>
למה אתה בורח מלענות על השאלה שלי? 

<משה גפני:>
הוא לא עונה על שום דבר. 

<עיסאווי פריג':>
אני גלוי. 

<היו"ר ניסן סלומינסקי:>
יהיה לנו דו שיח אחרי.

<עיסאווי פריג':>
לא, אני שואל, למה אתה בורח? יש הסתייגויות ענייניות, הסתייגויות לטובת כלל הציבור. למה אתה לא מוכן גם לקרוא את זה? למה? 

<היו"ר ניסן סלומינסקי:>
מאחר ששמעתי את דבריו של אייכלר, הוא קצת שכנע אותי. הוא בעד החוק, אייכלר בעד החוק. 

<עיסאווי פריג':>
אתה רואה? אתה בורח לזה. זה לא מתאים, ניסן, אתם הולכים להיות מפלגת שלטון, ראש הממשלה אמור להיות מכם. 

<יצחק כהן:>
מי זה?

<היו"ר ניסן סלומינסקי:>
אתה רוצה למסור הודעה? 

<משה גפני:>
לא, אני מוסר הודעה עכשיו. אתה בכוונה לא נותן לי, בגלל שאני יושב ליד סתיו שפיר. אדוני היושב ראש, אנחנו שישה כאן - - -

<סתיו שפיר:>
אנחנו שבעה ביחד עם מיקי לוי.

<משה גפני:>
אבל באופוזיציה אנחנו שישה מכל המפלגות, מרצ, העבודה, ש"ס, יהדות התורה, רע"מ-תע"ל, כולם. אתם נמצאים פה שישה, אתם כמעט נופלים בהצבעה, רק 'יש עתיד' והבית היהודי. ראש הממשלה לא תומך, הליכוד לא פה, לישראל ביתנו יש בעיות עם העניין הזה, הם מבקשים ממני למשוך זמן כמה שאפשר יותר כדי שהם יגיעו לפתרון לבעיות שלהם.

<סתיו שפיר:>
התנועה לא פה. 

<משה גפני:>
התנועה לא פה כל הזמן, התנועה הולכת להתגייר. 

<קריאה:>
גם 'יש עתיד', חלקם לא תומכים. 

<משה גפני:>
'יש עתיד' מה זה ניצבים, חבל על הזמן. 

<היו"ר ניסן סלומינסקי:>
על כן? 

<משה גפני:>
אשר על כן מבחינה איכותית השישה של האופוזיציה הם הרבה יותר משמעותיים מהשישה של הקואליציה. 

<יצחק כהן:>
נכון, משקל סגולי. 

<משה גפני:>
ולכן אני סבור שההסתייגות עברה. 

<יצחק כהן:>
כן, תוסיף את הקול המוסרי של מיקי. 

<משה גפני:>
אבל מכיוון שגם היועץ המשפטי וגם היועצת המשפטית אומרים שאם יש תיקו אז ההסתייגות לא עברה, אז זה כנראה פורמלי מבחינת ה - - -

<יעקב אשר:>
מיקי לוי לא יכול להצטרף? 

<משה גפני:>
לא לוקחים בחשבון - - - 
<עיסאווי פריג':>
גפני, מה לגבי אתמול והתרגום של ההסתייגות? 

<משה גפני:>
לא נגמר עוד. איל, לכן אני מודיע שאני מגיש הסתייגות בשם כל האופוזיציה. האמת היא שאם מיקי לוי יבוא - - -

<היו"ר ניסן סלומינסקי:>
לא, די, די.

<יעקב אשר:>
בשם נתניהו. 

<משה גפני:>
נתניהו יכול להגיש רביזיה? איל, אני יכול להגיש גם בשם נתניהו? למה? 

<עיסאווי פריג':>
אבל הוא מתנגד לחוק.

<אחמד טיבי:>
אפשר לצרף אותו לקבוצה? 

<משה גפני:>
לא, האמת היא אם לא הסיבה הטכנית שאמרת, אז הייתי מגיש גם בשמו.

<איל לב-ארי:>
לחילופין מאסר עולם.

<היו"ר ניסן סלומינסקי:>
מי רוצה? יש עוד מיקי לוי או לא? 

<יצחק כהן:>
כן, יש. 

(הקלטה של חבר הכנסת יוני שטבון).  

<היו"ר ניסן סלומינסקי:>
מי בעד ההסתייגות? ירים את ידו. 

<סתיו שפיר:>
אפילו את שטבון אתה עוצר? 

<היו"ר ניסן סלומינסקי:>
מי נגד? 

<משה גפני:>
רגע, כמה היו בעד? מי בעד? 

<היו"ר ניסן סלומינסקי:>
שישה.

<משה גפני:>
שישה, איכותיים אבל. 

<היו"ר ניסן סלומינסקי:>
מי נגד? ירים את ידו. מי נמנע? ההסתייגות נפלה. 

הצבעה על ההסתייגות

בעד –  6 
נגד –  6 
נמנעים – אין

ההסתייגות לא אושרה.
<יעקב אשר:>
היועץ המשפטי, אמרו לי שיש חוק שאם יש ארבע פעמים שש-שש בפעם הבאה ההסתייגות כן מתקבלת. יש בזה משהו? 

<היו"ר ניסן סלומינסקי:>
אוקיי, ההסתייגות הבאה. 

<יעקב אשר:>
רגע, הודעה. 

<יצחק כהן:>
רגע, לא נעים (הקלטה של השר בנט). 

<היו"ר ניסן סלומינסקי:>
טוב - - -

<יעקב אשר:>
אני באמצע הודעה. 

<היו"ר ניסן סלומינסקי:>
לא, אני מצטער, זה - - - 

<יעקב אשר:>
אתה מנהל את הדיון, אני מנהל את הדיון? 

<היו"ר ניסן סלומינסקי:>
אני מנהל את הדיון? 

<יעקב אשר:>
בטח שאתה מנהל. כולם אומרים שאתה מנהל את הדיון. 

<היו"ר ניסן סלומינסקי:>
אתה רואה שאתה מדבר מעבר למה שאני - - -

<יעקב אשר:>
אני מדבר? מילה עוד לא פתחתי את הפה היום. פעם ראשונה. 

<היו"ר ניסן סלומינסקי:>
טוב, בבקשה. 

<יעקב אשר:>
אני חושב שלאחר שאנחנו רואים באמת דברים שקורים, שאנשים, כמו שאמר קודם ידידנו יוני שטבון, על כך שאנשים מאבדים ומורידים את הנכסים שלהם, שזה בעצם האידיאולוגיה שלהם. וזה קרה גם פה, כי אתה כאן במקום שאתה יושב, אדוני - - -

<היו"ר ניסן סלומינסקי:>
לא, אתה מתחיל להסביר. 

<יעקב אשר:>
לא, הסברת שאתה נגד החוק. 

<היו"ר ניסן סלומינסקי:>
תסביר אחר כך. 

<יעקב אשר:>
ולכן אנחנו חייבים להשתמש בכלים שהמחוקק נתן בידינו ובאופן ממש כמעט חד פעמי עד עכשיו אנחנו מבקשים שתהיה רביזיה, והבקשה היא על דעת רע"מ-תע"ל, דגל התורה, יהדות התורה, ש"ס - - -

<היו"ר ניסן סלומינסקי:>
מאה אחוז, על דעת כל החבורה, לא צריך ל - - -

<יעקב אשר:>
לא צריך את כולם? נרשם, היועץ המשפטי? 

<איל לב-ארי:>
כן. 

<היו"ר ניסן סלומינסקי:>
בבקשה, הלאה.

<איל לב-ארי:>
ההסתייגות הבאה, המילים 'כפל קנס' יימחקו.

<היו"ר ניסן סלומינסקי:>
אתה רוצה להסביר את זה, רב יעקב? 

<יעקב אשר:>
את ההסתייגות? בוודאי. זה פשוט לא יאומן - - - אתה באמצע עוד? 

<יצחק כהן:>
אני אתקשר למיקי. 

<יעקב אשר:>
תביא עוד משהו, זה היה טוב. 

<יצחק כהן:>
נזמין אותו פיזית. 

<יעקב אשר:>
מה שהתחלתי להגיד מקודם, אדוני היושב ראש, הרי אתה יודע, צחוק צחוק, בסופו של דבר מדובר פה על אחד הדברים הכי רציניים שקרו במדינה בהיקפים של 3.5 מיליארד שקל, אגב לא כולל ההסדר עם הדרוזים, לא כולל ההסדר עם העולים שאנחנו לא יודעים ולא כולל מה שהבית היהודי - - - כלפה, זה עוד לא כולל, נכון? אז זה יכול להגיע ל-4 מיליארד שקל, אדוני אורי שני. לכן אני בא ואומר עוד פעם, רבותיי, אדוני היושב ראש, אתה הסברת, ישבת כאן והסברת, למה אתה חושב שצריך לעשות שינויים בחוק הזה, אם בכלל, אמרת, הכרזת, איך אתה יכול לעמוד מול האנשים שלך כשאתה יושב ואומר 'זאת דעתי'? מי אילץ אותך? האם זה נכון, בגלל הפרוטקשן שמפעילים על שר השיכון במחיר מטרה, הוא מפעיל עליך? האם נכון, כן או לא? 
<היו"ר ניסן סלומינסקי:>
בוא נעצור. 

<יעקב אשר:>
לא, קח שנייה, כן או לא? כן או לא, אדוני? תענה לי. 

<היו"ר ניסן סלומינסקי:>
אוקיי, מי בעד ההסתייגות? 

<יעקב אשר:>
אבל תענה לי.

<היו"ר ניסן סלומינסקי:>
עוד מעט. 

<יעקב אשר:>
תענה לי עכשיו, אנחנו נאבד את הקונטקסט. 

<היו"ר ניסן סלומינסקי:>
מי בעד ההסתייגות? ירים את ידו. 

<עיסאווי פריג':>
למה אתה לא עונה לשאלות? 

<משה גפני:>
אני בעד. 

<היו"ר ניסן סלומינסקי:>
מי נגד? ירים את ידו. שישה גם. 

<סתיו שפיר:>
תיקו, לא ייאמן. יש לכם 11 חברי קואליציה. 

<היו"ר ניסן סלומינסקי:>
מי נמנע? אין נמנעים. ההסתייגות נפלה. 

הצבעה על ההסתייגות

בעד –  6 
נגד –  6 
נמנעים – אין

ההסתייגות לא אושרה.
נמשיך הלאה.

<יעקב אשר:>
רגע, הודעה. מאחר שאתה לא עונה לי - - - 

<היו"ר ניסן סלומינסקי:>
לא, אני אגיד לך, אני קצת מבולבל בין מיקי לוי ליהדות התורה, לאייכלר וכל זה, זה קצת מבלבל. 

<יעקב אשר:>
אתה יודע שאני מכבד אותך, אדוני - - -

<היו"ר ניסן סלומינסקי:>
אוה, זה נרשם בפרוטוקול? 

<יעקב אשר:>
כן, מכבד אותך מאוד, אבל בתקופה האחרונה אני לא מבין אם זה אותו ניסן שאנחנו מכירים. עמד כאן יהודי, יש לו הרבה מאוד ברזומה שלו, הסביר למה זה לא טוב למדינת ישראל והיום הוא בפרוטקשן מנסה להעביר את זה, למה? ולכן אנחנו נותנים לך עוד הזדמנות לחשוב ומממשים את זכותנו לרביזיה על פי החוק. וזה על דעת כל חברי הסיעות. אני רוצה לדעת אם זה נרשם בידי היועץ המשפטי. 

<היו"ר ניסן סלומינסקי:>
נרשם. ההסתייגות הבאה. 

<איל לב-ארי:>
אנחנו עוברים לסעיף 17.

<עיסאווי פריג':>
התייעצות סיעתית. 

<יצחק כהן:>
כן, לגמרי. 

<היו"ר ניסן סלומינסקי:>
ההתייעצות היא עד שלוש ו-28. חמש דקות. אני שם גם את השעון, הוא יצפצף. 

<(הישיבה נפסקה בשעה 15:23 ונתחדשה בשעה 15:28.)>
<היו"ר ניסן סלומינסקי:>
רבותיי, התחיל ה - - -  

<עיסאווי פריג':>
אני אנמק. 

<היו"ר ניסן סלומינסקי:>
בבקשה, תנמק, נו. 

<משה גפני:>
מה בבקשה? אתה מבלבל אותו. 

<עיסאווי פריג':>
אתה מבלבל. עכשיו הגענו לאחרית הימים, הבית היהודי ו'יש עתיד' בקואליציה - - -

<היו"ר ניסן סלומינסקי:>
נמק, הזמן רץ. 

<משה גפני:>
לגבי אחרית הימים, אנחנו שם. 

<היו"ר ניסן סלומינסקי:>
תסביר, נו. 

<עיסאווי פריג':>
לא, ההסתייגות, שאני אשמע. איל, שיעור מה? 

<היו"ר ניסן סלומינסקי:>
הוא הקריא לך כבר פעמיים. 

<איל לב-ארי:>
במקום 'בשיעור של' יבוא 'בשיעור שלא יעלה על'. 

<עיסאווי פריג':>
תראה, אנחנו ברגע שההסתייגות - - - ניסן, ההסתייגות הזו זה קלאסי למה שקורה עכשיו, לקרקס שקורה מסביב לשולחן של ועדת הכספים בראשות ניסן סלומינסקי, חבר הכנסת. 

<היו"ר ניסן סלומינסקי:>
אני נותן לך עוד דקה.

<עיסאווי פריג':>
למה אני מתכוון? ברגע שאנחנו שישה מול שישה וההסתייגות אומרת שלא יעלה על, זה בדיוק, איך אומרים? סיר שמצא מכסה. אנחנו במצב של שישה מול - - -

<אחמד טיבי:>
תסביר להם בערבית מה זה סיר שמצא מכסה (מדבר בערבית). 

<עיסאווי פריג':>
בערבית זה נשמע מאוד חזק, כי מה שקורה בוועדת הכספים, המצב - - - 

<היו"ר ניסן סלומינסקי:>
בועז. 

<בועז טופורובסקי:>
אני יודע, אני יודע. 

<עיסאווי פריג':>
מה, אתה קורא לזה? אני אדבר עד שיהיה לך רוב, מה הבעיה? מה העניין? תקרא ל - - -

<היו"ר ניסן סלומינסקי:>
לא, אני נותן לך לדבר, בינתיים שמתי - - -

<עיסאווי פריג':>
אני סיימתי, בוא נצביע. 

<סתיו שפיר:>
בוא נצביע. 

<היו"ר ניסן סלומינסקי:>
אתה סיימת? רק כשתגיד.

<משה גפני:>
לא, לא, תנמק, תנמק. 

<היו"ר ניסן סלומינסקי:>
מי בעד ההסתייגות? 

<משה גפני:>
לא, תנמק. 

<היו"ר ניסן סלומינסקי:>
מי בעד ההסתייגות? ירים את ידו. 

<משה גפני:>
לא, הוא באמצע הנימוק. 

<היו"ר ניסן סלומינסקי:>
זה נגמר. מי בעד ההסתייגות? ירים את ידו. 

<עיסאווי פריג':>
אז אתה השתקת אותי. 

<היו"ר ניסן סלומינסקי:>
מי נגד ההסתייגות? ירים את ידו. 

<עיסאווי פריג':>
חמש נגד חמש. 

<היו"ר ניסן סלומינסקי:>
ההסתייגות נפלה. 

הצבעה על ההסתייגות

בעד –  5 
נגד –  5 
נמנעים – אין

ההסתייגות לא אושרה.
<עיסאווי פריג':>
הודעה. 

<היו"ר ניסן סלומינסקי:>
הודעה, אבל קצרה. לא הסתייגות. 

<עיסאווי פריג':>
מיכל, הודעה.

<היו"ר ניסן סלומינסקי:>
השאלה אם אתה רוצה רביזיה. 

<עיסאווי פריג':>
רביזיה, ודאי. 

<מיכל בירן:>
אני רוצה להודיע הודעה. 

<היו"ר ניסן סלומינסקי:>
כדרכך קצר ולעניין. 

<מיכל בירן:>
קצר. אחרי שהתייעצנו בדבר הזה, ושוב, מדובר פה בהסתייגות באמת משמעותית שנומקה בצורה באמת מעוררת השראה, חשבנו שאולי חברי הקואליציה שיגיעו לפה, אם כי בכפייה, יחשבו שוב ויחליטו כן להצטרף, ולכן הפעם החלטנו להגיש רביזיה. 
<עיסאווי פריג':>
בשם כל הקבוצה.

<היו"ר ניסן סלומינסקי:>
יישר כוח, תודה רבה. 

<עיסאווי פריג':>
את ההסתייגות אתה תנמק. תפעיל את ה- - -

<איל לב-ארי:>
ההסתייגות הבאה של חבר הכנסת מרגלית, אחרי המילים 'בשיעור של 50% מסכום מס ערך מוסף' יתווסף 'בנוסף לחיוב במלוא שיעור המע"מ החייב על פי העסקה שביצע'. 

<היו"ר ניסן סלומינסקי:>
אוקיי. אחמד, בבקשה. 

<אחמד טיבי:>
(משמיע הקלטה). 

<היו"ר ניסן סלומינסקי:>
אני אתן לך להמשיך. מי בעד ההסתייגות? ירים את ידו. חמישה. מי נגד ההסתייגות? ירים את ידו. שישה. מי נמנע? ההסתייגות נפלה.

הצבעה על ההסתייגות

בעד –  5 
נגד –  6 
נמנעים – אין

ההסתייגות לא אושרה.
<אחמד טיבי:>
אפשר? 

<היו"ר ניסן סלומינסקי:>
רגע, הוא יקריא את ההסתייגות הבאה. 

<עיסאווי פריג':>
הודעה.

<אחמד טיבי:>
למיכל יש הודעה.

<מיכל בירן:>
הפעם אני חייבת להגיד ש - - -

<עיסאווי פריג':>
קטעו באמצע את ההסתייגות. 

<מיכל בירן:>
שאני מסכימה. אדם משמיע את עצמו בטלפון, האם זה משכנע? האם היה - - -

<עיסאווי פריג':>
על זכות קיומית. 

<אחמד טיבי:>
התכוונתי להשמיע את שטבון, אבל - - -

<היו"ר ניסן סלומינסקי:>
דיברת על אייכלר? 

<מיכל בירן:>
על אחמד טיבי משמיע את אחמד טיבי. אני חושבת שזה פה מהפכני וזה גורם לחשוב שאולי במצב כזה שבו אדם משמיע את עצמו, אולי זה כן יעורר - - -

<היו"ר ניסן סלומינסקי:>
יפה, על כן? 

<מיכל בירן:>
אז אחרי שחשבנו על זה והתייעצנו בשם כל הקבוצה, העבודה, מרצ, יהדות התורה, רע"מ-תע"ל - - -

<משה גפני:>
ש"ס. 

<מיכל בירן:>
ש"ס, תמיד אני שוכחת אותם, החלטנו הפעם להגיש רביזיה. 

<היו"ר ניסן סלומינסקי:>
יפה. ההסתייגות הבאה נקריא ואני אתן לך. 

<איל לב-ארי:>
ההסתייגות הבאה, אחרי 'בשיעור של' יבוא - - -

<משה גפני:>
של מי ההסתייגות? 

<עיסאווי פריג':>
של יהדות התורה, בשם הקבוצה. 

<איל לב-ארי:>
אחרי 'בשיעור של' יבוא 'עד'. 

<אחמד טיבי:>
(משמיע הקלטה). 

<אורי שני:>
אם הייתה לי זכות הצבעה הייתי מצביע איתך עכשיו. 

<אחמד טיבי:>
תודה רבה, אורי, אבל אין ספק שאתם רומסים פה את ה - - -

<עיסאווי פריג':>
אורי, אתה יש לך משקל כבד. 

<אחמד טיבי:>
אתם רומסים פה את הדמוקרטיה.

<היו"ר ניסן סלומינסקי:>
לאור דבריו הנחרצים אני - - - 

<עיסאווי פריג':>
מה ההסתייגות?  'עד' במקום 'של'. מה הבעיה שלך עם זה? 

<היו"ר ניסן סלומינסקי:>
מי בעד ההסתייגות? ירים את ידו. מי נגד? ירים את ידו.  מי נמנע? ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<משה גפני:>
הודעה. כל הזמן מצביעים פה שישה, ארבעה מ'יש עתיד', שניים מהבית היהודי. 

<אחמד טיבי:>
זה מחשיד. 

<משה גפני:>
כן, ראש הממשלה והליכוד לא פה, ה - - -

<היו"ר ניסן סלומינסקי:>
לא, זה תסביר בהסתייגות. 

<אחמד טיבי:>
לא, זה בהודעה. על סמך זה - - -

<היו"ר ניסן סלומינסקי:>
לא, זה אתה צריך לשכנע אותנו בהסתייגות. 

<יעקב אשר:>
לא, הוא מסביר לך. 

<אחמד טיבי:>
לא, הוא מסביר ועל סמך זה הוא יבקש רביזיה. 

<משה גפני:>
יכול להיות שלא צריך רביזיה. יכול להיות שהלשכה המשפטית תשתכנע שמכיוון שהליכוד לא פה וישראל ביתנו לא פה והתנועה לא פה וכל זה, נמצאים רק הבית היהודי - - -

<אחמד טיבי:>
איפה נעלמה התנועה? 

<משה גפני:>
היא נעלמה, הם הלכו להתגייר. 

<היו"ר ניסן סלומינסקי:>
לכן, על כן? 

<משה גפני:>
לכן, מכיוון שמבחינה איכותית יכול להיות שההצבעה הזאת לא תופסת אז - - -

<היו"ר ניסן סלומינסקי:>
על כן? 

<משה גפני:>
אז איל אמר שאם זה שישה נגד שישה - - -
<היו"ר ניסן סלומינסקי:>
לא, אנחנו נקריא את ההסתייגות הבאה. 

<משה גפני:>
לא, רביזיה. לא, על הרביזיה הוא אמר שאם זה שישה נגד שישה ההסתייגות לא עברה. אבל מכיוון שזה היה ממש ככה על הקשקש ולא רציני מבחינת המפלגות שמרכיבות את ה - - -

<אחמד טיבי:>
לא, וחברי האופוזיציה ישבו כל הזמן בדיון. 

<משה גפני:>
בדיוק. 

<יעקב אשר:>
והתקנון מאפשר לעשות - - -

<משה גפני:>
נכון, לכן אני מבקש רביזיה, אבל אני מודיע שאם אייכלר יבוא - - -

<אחמד טיבי:>
בעצמו. 

<היו"ר ניסן סלומינסקי:>
הלאה, בבקשה. 

<איל לב-ארי:>
ההסתייגות הבאה, במקום '50%' יבוא '35%'.

<עיסאווי פריג':>
אני אנמק אחרי המשפט של טיבי. 

<אחמד טיבי:>
אני מנמק והפעם הבאה עיסאווי. היום שמעתי את חברת הכנסת ציפי לבני, אפרופו התנועה, אומרת - - -

<היו"ר ניסן סלומינסקי:>
מי? 

<אחמד טיבי:>
ציפי לבני, השרה. 

<היו"ר ניסן סלומינסקי:>
וואו.

<משה גפני:>
מה וואו? 

<היו"ר ניסן סלומינסקי:>
לא, הוא אמר חברת כנסת, חשבתי שהיא התפטרה אולי. 

<אחמד טיבי:>
היא אמרה משהו שאני אגיד אותו אחר כך, אבל עכשיו אני אעלה משהו אחר (הקלטה של חבר הכנסת סלומינסקי). 

<היו"ר ניסן סלומינסקי:>
מי בעד ה - - - 

<סתיו שפיר:>
אני אלחם על זכות הדיבור שלך כמו שאני נלחמת על זכות הדיבור שלי ואני מבקשת שנקשיב לכל מילה שאתה אומר. 

<היו"ר ניסן סלומינסקי:>
מי בעד ההסתייגות? 

(המשך ההקלטה של חבר הכנסת סלומינסקי).

<מיכל בירן:>
הודעה.

<היו"ר ניסן סלומינסקי:>
אין הודעה. שיעצור. 

<אחמד טיבי:>
בעייתי, מאוד בעייתי. 

<היו"ר ניסן סלומינסקי:>
עוד מעט תמשיך את זה. 

(המשך הקלטה של חבר הכנסת סלומינסקי). 

<אחמד טיבי:>
אי אפשר להפסיק יושב ראש, על פי התקנון. 

<עיסאווי פריג':>
עשו לך מה שעשו ליוגב, מה שעשיתם ליוגב בבית היהודי. 

<אחמד טיבי:>
אתה מפסיק את המיקרופון באמצע הדברים? 

<היו"ר ניסן סלומינסקי:>
שלי לא עובד.

<אחמד טיבי:>
תסיק את המסקנות, ניסן. שמעת את הנאום? 

<יעקב אשר:>
רגע, שלי לא עובד. 

<היו"ר ניסן סלומינסקי:>
אני אתן לך להגיד את כל זה, אני רוצה לשמוע - - -

<משה גפני:>
רגע, רק שנייה, המיקרופון לא עובד.

<היו"ר ניסן סלומינסקי:>
אני רוצה לשמוע את זה ברצף. 

<סתיו שפיר:>
ניסן, ניתקת לעצמך את המיקרופון? 

<היו"ר ניסן סלומינסקי:>
מי לא עובד? למה לא עובד? 

<סתיו שפיר:>
רק של היושב ראש עובד. 

<אחמד טיבי:>
שוב החרדים אוכלים אותה בגלל הערבים. 

<עיסאווי פריג':>
אתה משתיק אותנו. 

<יעקב אשר:>
מה זה פה, דיקטטורה? 

<היו"ר ניסן סלומינסקי:>
הלאה. 

<איל לב-ארי:>
בפסקה (1) - - -

<משה גפני:>
רק שנייה, עם כל הכבוד, יש לי הודעה. 

<סתיו שפיר:>
רגע, אפשר לשמוע את ההתייחסות של ניסן לניסן? 

<משה גפני:>
איזה התייחסות? את תקבלי ממנו התייחסות? 

<סתיו שפיר:>
ההתייחסות של ניסן לדברים של ניסן. 

<אחמד טיבי:>
לא, הדברים שלו היו טובים. 

<היו"ר ניסן סלומינסקי:>
בסדר, אני מוכן, אבל בואו נתקדם. אם תיתנו לי להסביר בהסתייגות אני מוכן. 

<עיסאווי פריג':>
לא, על חשבון עצמך תסביר. 

<אחמד טיבי:>
לא, אני בעד שהוא יסביר, על חשבון עצמו. 

<סתיו שפיר:>
תעשה הסתייגות משלך. 

<אחמד טיבי:>
כן, מותר לו להסביר, על חשבון עצמו. 

<משה גפני:>
אדוני היושב ראש, יש לי שתי הודעות. 

<היו"ר ניסן סלומינסקי:>
לא, הודעה אחת. 

<משה גפני:>
בסדר, הודעה אחת - - -

<אחמד טיבי:>
בעלת שני סעיפים. 

<היו"ר ניסן סלומינסקי:>
קצר. 

<משה גפני:>
מה, אתה לא תיתן להגיש רביזיה לקודם? אני לא זוכר מקרה שיושב ראש ועדת כספים דיבר כל כך בצורה משכנעת - - -

<אחמד טיבי:>
אחד הנאומים הטובים שלך, אגב. הראיונות הטובים. 

<משה גפני:>
לא היה יושב ראש ועדת כספים - - -

<היו"ר ניסן סלומינסקי:>
זה תגיד בהסתייגויות. 

<אחמד טיבי:>
לא, אבל בסוף יש לו פאנץ' ליין. 

<משה גפני:>
בדיוק. לא היה יושב ראש ועדת כספים שכל כך שכנע בנאום. הסתכלתי עליך אחרי הנאום שלך, הייתי בטוח שמה שתעשה זה מה שאמרת. 

<יעקב אשר:>
ואז לא נצטרך לעשות רביזיה. 

<משה גפני:>
אני מתאר לעצמי שזאת הייתה שגגה שיצאה ממך, לכן אני מבקש, גם על הקודם וגם על הנוכחי, שתהיה רביזיה. אם ניסן סלומינסקי יבוא ויבקש גם להצטרף לרביזיה בעקבות הנאום שלו, אני מבקש לצרף אותו. להלן הקבוצה. 

<יצחק כהן:>
רגע, יש פה - - -

<היו"ר ניסן סלומינסקי:>
רגע. הסתייגות ואחר כך. 

<איל לב-ארי:>
פסקה (1) הסיפה החל במילים - - -

<משה גפני:>
יש הסבר מדויק. 

<יצחק כהן:>
ניסן, אתה מתייחס לזה עכשיו. זה שלך. 

(הקלטה של ניסן סלומינסקי). 

<היו"ר ניסן סלומינסקי:>
מי בעד ההסתייגות? ירים את ידו. 

<אחמד טיבי:>
תתייחס מיד אחר כך. 

<היו"ר ניסן סלומינסקי:>
ארבעה. 

<משה גפני:>
מה ארבעה? 

<היו"ר ניסן סלומינסקי:>
שישה. 

<עיסאווי פריג':>
אתה רואה? שמעת את הקלטת - - -

<יצחק כהן:>
התבלבל.

<היו"ר ניסן סלומינסקי:>
מי נגד? ירים את ידו. שישה. מי נמנע? ההסתייגות נפלה.

הצבעה על ההסתייגות

בעד –  6 
נגד –  6 
נמנעים – אין

ההסתייגות לא אושרה.
<עיסאווי פריג':>
לא, תתייחס, ניסן. אתה יושב ראש ועדת הכספים. 

<אחמד טיבי:>
אתה פעמיים הבטחת להתייחס.

<היו"ר ניסן סלומינסקי:>
תקרא את ההסתייגות, בבקשה. 

<עיסאווי פריג':>
אתה חייב להתייחס. 

<היו"ר ניסן סלומינסקי:>
אני רוצה לדבר, אבל במסגרת ההסתייגות. 

<אחמד טיבי:>
לא, אנחנו רוצים התייחסות שלך.

<יעקב אשר:>
הרצחת וגם ירשת? 

<עיסאווי פריג':>
אתה עושה מעצמך צחוק. 

<אחמד טיבי:>
זה לא הוגן. אני נותן לך הזדמנות להתייחס ואתה בורח. 

<עיסאווי פריג':>
למה אתה בורח מזה? 

<היו"ר ניסן סלומינסקי:>
אני לא בורח. דקה, אני אסביר. 

<עיסאווי פריג':>
אבל מה זה קשור להסתייגות? 

<איל לב-ארי:>
אנחנו עוברים להסתייגויות בסעיף 18. 

<משה גפני:>
אנחנו מבקשים התייעצות סיעתית. 

<עיסאווי פריג':>
לא, התייעצות סיעתית זה ב-19. 

<היו"ר ניסן סלומינסקי:>
אתם רוצים התייעצות סיעתית? 

<עיסאווי פריג':>
לסעיף 19. 

<אחמד טיבי:>
מתי אתה מתייחס? 

<היו"ר ניסן סלומינסקי:>
שלוש ו-47 ועוד 5, בשלוש ו-52 - - -

<עיסאווי פריג':>
אין לך מה להגיד? 

<היו"ר ניסן סלומינסקי:>
רגע, שתהיה ההסתייגות ותיתנו לי - - -

<יצחק כהן:>
אבל למה דיברת רק על החרדים? על הערבים לא דיברת. 

<אחמד טיבי:>
פעמיים הייתה לך הזדמנות. 

<היו"ר ניסן סלומינסקי:>
לא, לא נתתם. ההיפך, אני מוכן, תנו לי. רבותיי, חמש דקות. 

<עיסאווי פריג':>
מה יש לך להגיד? זה מעניין. זה בניגוד מוחלט למה שאתה מצביע - - -

(השמעת הקלטה של חבר הכנסת סלומינסקי). 

<(הישיבה נפסקה בשעה 15:47 ונתחדשה בשעה 15:52.)>
<אחמד טיבי:>
אתה מוכן להתייחס לדברים שאתה אמרת? 

<היו"ר ניסן סלומינסקי:>
אני אתייחס, תקרא את ההסתייגות. 

<איל לב-ארי:>
סעיף 18, בסעיף קטן (א), אחרי 'הודעה' יבוא 'בכתב'. 

<משה גפני:>
איפה אתה קורא? 

<איל לב-ארי:>
הסתייגויות בעל פה. 

<בועז טופורובסקי:>
אני יכול להסביר? 

<היו"ר ניסן סלומינסקי:>
אין מה להסביר. 

<אחמד טיבי:>
תן לניסן להסביר. בבקשה, אדוני.

<יעקב אשר:>
אבל בכנות, באומץ, אל תפחד מאף אחד. אנחנו איתך. 

<היו"ר ניסן סלומינסקי:>
מאה אחוז. ובכן כל מה שאמרתי שם אני אומר לאורך כל הדרך. כל מה ששידרת, אני אומר את זה בכל הראיונות, החוק הוא באמת חוק בעייתי ואם הוא היה בא כיחידה בפני עצמה, בלי החוקים האחרים, אז ודאי שלא היו מקדמים אותו ואני חושב שגם השר לא היה מביא אותו והשר גם התבטא בכיוון הזה. ישנם שלושה חוקים שהם כן מגדילים את ההיצע, יש חוק של מחיר מטרה, שהוא מגדיל את ההיצע והוא אמור להביא כ-64,000 יחידות - - -

<יעקב אשר:>
תקנה. 

<היו"ר ניסן סלומינסקי:>
על פי תקנה, סליחה, שאמור להביא 64,000 יחידות - - - 

<אורי שני:>
שלא יהיה בפרוטוקול, זו החלטת מועצה. 

<יעקב אשר:>
שעדיין לא הוחלטה.

<היו"ר ניסן סלומינסקי:>
טוב, אני אמשיך הלאה, כי נגמר לי הזמן. 

<אחמד טיבי:>
לא, כי בדיוק סיימת בקליימקס, בקרשנדו. 

<היו"ר ניסן סלומינסקי:>
אני אמשיך, אל תדאג, אם תיתנו לי. מי בעד ההסתייגות? ירים את ידו. מי נגד ההסתייגות? ירים את ידו.

<משה גפני:>
אני לא הבנתי מה שאתה עושה עכשיו. 

<היו"ר ניסן סלומינסקי:>
נגמר הזמן, אז אני נעצר, אבל אם תרצה אני אמשיך הלאה. 

<משה גפני:>
אני פשוט לא מאמין למשמע אוזניי. 

<היו"ר ניסן סלומינסקי:>
מי נמנע? ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.
<משה גפני:>
אני פשוט לא מאמין למשמע אוזניי. 

<היו"ר ניסן סלומינסקי:>
עכשיו אני צריך להודיע הודעה? 

<משה גפני:>
אתה לא מודיע שום דבר. 

<היו"ר ניסן סלומינסקי:>
אז תודיע אתה. 

<משה גפני:>
אתה מתנהג לא בסדר. 

<היו"ר ניסן סלומינסקי:>
למה? 

<משה גפני:>
ככה.

<אחמד טיבי:>
עוד לא היה דבר כזה. 

<היו"ר ניסן סלומינסקי:>
מה? אני לא מבין, אני מסכים להגיד את עמדתי. 

<משה גפני:>
אתה מתנהג לא בסדר. אתה אמרת שאתה רוצה להסביר, אז אתה עוצר את עצמך בדקה? 
<היו"ר ניסן סלומינסקי:>
אלא מה? מה, אני לא אשמש דוגמה לאחרים? תאר לך שאני לא אעצור את עצמי, מה תגידו אחר כך? 'אה, לך עצמך אתה נותן ולאחרים לא?' 

<סתיו שפיר:>
אתה מה זה מאופק, ניסן, כל הזמן אתה עוצר את עצמך. נורא מאופק. כל הכבוד. 

<היו"ר ניסן סלומינסקי:>
טוב. הודעה.

<סתיו שפיר:>
איזה בושה וביזיון הוועדה הזו. 

<משה גפני:>
הודעה. אתה מתנהג לא בהגינות. 

<היו"ר ניסן סלומינסקי:>
לא, זו לא הודעה. אתה צריך להגיד רביזיה. אתה רוצה רביזיה על ההודעה הזאת? 

<משה גפני:>
הודעה, אתה מתנהג לא בהגינות ולכן אתה באמת היית צריך להסביר את הדברים, רצינו לשמוע אותך. 
<היו"ר ניסן סלומינסקי:>
תן לי להמשיך. 

<משה גפני:>
אתה לא תמשיך. על חשבון הסתייגות, בסדר. אבל שאתה תעצור את עצמך ותראה דוגמה לאחרים? עם השטויות האלה? תגיד לי, אתה חושב - - -

<היו"ר ניסן סלומינסקי:>
רצית רביזיה? 

<סתיו שפיר:>
אולי תבקש אתה רביזיה? 
<היו"ר ניסן סלומינסקי:>
שאלתי אם אתם רוצים שאני אבקש רביזיה. 

<סתיו שפיר:>
כן, תבקש. 

<משה גפני:>
לא, לא, לא. 

<היו"ר ניסן סלומינסקי:>
אמרתי, אני מוכן גם למסור את ההודעה. 

<סתיו שפיר:>
יש לך נימוקים מצוינים להסתייגויות שלנו. קדימה, תנמק. 

<היו"ר ניסן סלומינסקי:>
מסכים איתך. 

<סתיו שפיר:>
חבל רק שמצד אחד אתה מתנגד להצעת החוק, מצד שני אתה מעביר אותה. 

<היו"ר ניסן סלומינסקי:>
ההסתייגויות שהיו לי לחוק, בהנחה שכן הכנסנו פנימה את ההסתייגויות, יש בעיה עם החוק. 

<משה גפני:>
זבולון צודק. 

<סתיו שפיר:>
יש הגדלת ההיצע בהסתייגויות? 

<היו"ר ניסן סלומינסקי:>
יש בעיה. אמרתי, החוק בעייתי בנושא שדיברתי. 

<סתיו שפיר:>
אז למה אתה מעביר אותו? 

<היו"ר ניסן סלומינסקי:>
רגע, שנייה, לאט לאט. 

<משה גפני:>
רגע, עוד לא סיימתי את ההודעה. 

<סתיו שפיר:>
למה אתה מעביר אותה? 

<היו"ר ניסן סלומינסקי:>
אתם לא נותנים לי להסביר. 

<סתיו שפיר:>
תסביר, נו. 

<היו"ר ניסן סלומינסקי:>
לא, לא עכשיו, על חשבון ההסתייגות. 

<סתיו שפיר:>
לא, לא על חשבוננו, עם כל הכבוד. על חשבונך. 

<יעקב אשר:>
חמש דקות, היושב ראש. היושב ראש, לא פקיד. 

<היו"ר ניסן סלומינסקי:>
מה, אתה פקיד? חס וחלילה. 

<משה גפני:>
זבולון צודק, לא היה כל כך הרבה פעמים שאנשים השתיקו אותי, הפעם השתקת אותי. 

<היו"ר ניסן סלומינסקי:>
מרוב תדהמה.

<משה גפני:>
פשוט לא להאמין איך שאתה אומר - - -

<היו"ר ניסן סלומינסקי:>
טוב, אוקיי. 

<יעקב אשר:>
הוא לא ויתר לעצמו בשנייה. בול דקה הוא סגר. 

<היו"ר ניסן סלומינסקי:>
אם אתה רוצה להודיע, בבקשה. על כן? 

<משה גפני:>
אני רוצה להודיע, לאור הדברים שאתה אמרת, ברור לחלוטין ש - - -
<היו"ר ניסן סלומינסקי:>
שאני מתוכנן להגיד, עוד לא הספקתי. 

<משה גפני:>
לא, אתה אמרת, אני הבנתי כבר. סביר להניח, האדם הסביר, אחרי מה שהוא אמר והסביר, ירצה שההצבעות שלו יימחקו או שההצבעות שלו הן לא לעניין, הן תומכות בחוק בעיניים עיוורות ולכן אני מגיש רביזיה, כדי שיתאפשר לך להתנהג נורמלי. בשם כולם. 

<היו"ר ניסן סלומינסקי:>
הכנסת גם אותי לקבוצה, אתה אומר. 

<משה גפני:>
אני מבקש, אם יבוא ניסן אליכם ללשכה ויגיד שהוא מסיר את השם שלו מהרביזיה, תעשו כן. אבל רק אם הוא בעצמו. 

<איל לב-ארי:>
ההסתייגות הבאה. בכל מקום שרשום 'הודעה' יבוא 'בכתב'. 

<עיסאווי פריג':>
אתה לא רוצה התייעצות סיעתית? 

<היו"ר ניסן סלומינסקי:>
עשו כבר. לא רציתם שאני אשלים את ההסבר? 

<אחמד טיבי:>
אתה ממשיך את ההסבר? 

<היו"ר ניסן סלומינסקי:>
אם אתם רוצים אני מוכן. 

<משה גפני:>
איל, מה אתה קורא? 

<איל לב-ארי:>
סעיף 18. 

<משה גפני:>
אנחנו מבקשים התייעצות. 

<היו"ר ניסן סלומינסקי:>
לפני דקה הייתה התייעצות. 

(השמעת הקלטה של ירון זליכה).

<אחמד טיבי:>
עכשיו נשאר זמן להסביר. 

<היו"ר ניסן סלומינסקי:>
יש לנו רק 10 שניות. אם אתה רוצה אני אתחיל להסביר.

<מיכל בירן:>
תתחיל להסביר.

<היו"ר ניסן סלומינסקי:>
התכנית הראשונה זה מחיר מטרה, 64,000 יחידות בחמש שנים - - - רק רגע, אני אמשיך עוד מעט. 

מי בעד ההסתייגות? ירים את ידו. 

<משה גפני:>
תגיד לי, אתה בסדר? תאמין לי, הייתי הולך, הייתי נותן לך להצביע לבד. 

<היו"ר ניסן סלומינסקי:>
מי נגד ההסתייגות? ירים את ידו. 

<משה גפני:>
לפעמים בן אדם עושה את עצמו מטומטם, אתה לא יכול להתווכח אפילו. 

<היו"ר ניסן סלומינסקי:>
מי נמנע? ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.  

<היו"ר ניסן סלומינסקי:>
אתם רוצים שאני אגיש גם הודעה? 

<עיסאווי פריג':>
אני. 

<משה גפני:>
לא ניתן לך גם את הדבר היחיד שנשאר לנו פה. אתה מסתכל עלינו בעיני עגל, כאילו - - - אתה עוד מראה דוגמה. יש לפעמים שבן אדם עושה את עצמו מטומטם ומקבל הרבה כסף. 

<עיסאווי פריג':>
הודעה. אני עומד להודיע לכם שאנחנו שותפים לרגע היסטורי שידובר רבות וכנראה שיהיה ספר שיהיה רב מכר ויושב ראש הוועדה, אתה תככב בו. 
<היו"ר ניסן סלומינסקי:>
לא אני כותב אותו? 

<עיסאווי פריג':>
יכתבו את זה ואז זה לא ייצא טוב. אז לצורך הרגע ההיסטורי המעניין והמרגש - - -

<יעקב אשר:>
מה השם של הספר? 

<עיסאווי פריג':>
ניסן והקרקס. אני מגיש רביזיה. 

<איל לב-ארי:>
אנחנו עוברים לסעיף 19. 

<עיסאווי פריג':>
גפני, תבקש התייעצות סיעתית. 

<בועז טופורובסקי:>
בסעיף 19, נושא חדש. 

<משה גפני:>
ביקשנו התייעצות סיעתית. 

<בועז טופורובסקי:>
ביקשתי נושא חדש לפני. אפשר לעבור סעיף. 

<היו"ר ניסן סלומינסקי:>
קודם כל לגבי סעיף 19, נושא חדש. 

<משה גפני:>
אמרתי התייעצות סיעתית. 

<היו"ר ניסן סלומינסקי:>
רב משה, על 20 אתה יכול לבקש. אני מציע, מאחר שאני יודע למה, בוא נתחיל איתו וברגע שאתה תצטרך תגיד אז - - -

<עיסאווי פריג':>
אני מבקש לדעת את כל הנושאים החדשים. יש לי הסתייגויות להגיש גם שם. בנושא חדש מותר להגיש הסתייגויות חדשות, נכון? 

<היו"ר ניסן סלומינסקי:>
לא. מאחר שזה כתוב פה זה לא נושא חדש חדש, אז היה את הזמן להגיש עליו הסתייגויות. גפני, אתה תבקש בזמן שלך. 

<עיסאווי פריג':>
גפני, בנושא חדש מותר לי להגיש הסתייגויות נוספות? 

<משה גפני:>
כן. 

<עיסאווי פריג':>
אז למה הוא אומר לי לא? 

<משה גפני:>
לא יודע. הוויכוח הזה יהיה, הוא כל הזמן חוזר על זה. 

<עיסאווי פריג':>
מה אומר התקנון? 

<משה גפני:>
לא יודע,  את זה נצטרך לברר כשיהיה הנושא החדש בוועדת הכנסת.

<היו"ר ניסן סלומינסקי:>
בבקשה.

<איל לב-ארי:>
אנחנו עוברים לסעיף 20. 

<משה גפני:>
רגע, על סעיף 19 אני רוצה להגיד - - -

<בועז טופורובסקי:>
זה נושא חדש, לא מדברים על זה. 

<היו"ר ניסן סלומינסקי:>
סעיף חדש, גמרנו. 

<עיסאווי פריג':>
אז בסעיף 20 אנחנו בהתייעצות סיעתית. 

<משה גפני:>
אני אמרתי התייעצות סיעתית על סעיף 19, אמר בועז טופורובסקי נושא חדש - - -

<בועז טופורובסקי:>
לפניך. 

<משה גפני:>
לפניי? בטוח? 

<היו"ר ניסן סלומינסקי:>
כן, הוא גם היה פה וביקש.

<מיכל בירן:>
אפשר להביא את זה מוקלט ולראות מי ביקש קודם. 

<משה גפני:>
בקיצור, אם הוא ביקש לפניי, אני מאמין לו. 

<היו"ר ניסן סלומינסקי:>
עברנו ל-20. 

<משה גפני:>
לא עברנו לשום מקום.

<עיסאווי פריג':>
ב-20 אנחנו בהתייעצות סיעתית.

<משה גפני:>
19 נושא חדש, ולדבריו אני ביקשתי אחריו התייעצות סיעתית, אז היות שזה נושא חדש, הוא ביקש לפניי, לא מקבלים התייעצות סיעתית? לא מקבלים. 

<יעקב אשר:>
אני אמרתי קודם התייעצות סיעתית. 

<היו"ר ניסן סלומינסקי:>
עכשיו עוברים ל-20, מה זה משנה? זה אותו דבר.

<משה גפני:>
זה לא אותו דבר, יעקב אומר שהוא אמר לפניו. לא משנה, בסדר. 

<היו"ר ניסן סלומינסקי:>
עברנו לסעיף 20. מתחילים? 

<משה גפני:>
מה זה אנחנו? מי זה אנחנו? 

<היו"ר ניסן סלומינסקי:>
תתחיל את ההסתייגות של 20. 

<יעקב אשר:>
ניסן, אני צעקתי התייעצות סיעתית. 

<היו"ר ניסן סלומינסקי:>
אבל הוא אומר שהוא אמר קודם. 

<יעקב אשר:>
אז הוא אומר ואני אומר - - -

<היו"ר ניסן סלומינסקי:>
טוב נו. נגמר. 

<יעקב אשר:>
מה זה טוב? תוציא את ההקלטה של זה. 

<משה גפני:>
אם ועדת הכנסת תחליט שזה לא נושא חדש אנחנו אז יכולים לבקש התייעצות סיעתית ויכולים לעשות את כל המהלך. 

<היו"ר ניסן סלומינסקי:>
כן. 

<משה גפני:>
סעיף 20, אני מבקש התייעצות סיעתית. בשם הקבוצה. 

<היו"ר ניסן סלומינסקי:>
אתה רוצה עכשיו את ההתייעצות? 

<יעקב אשר:>
אדוני היושב ראש, ברגע שהתחילו לדבר על סעיף 19 אמרתי התייעצות סיעתית. נקודה. אתה רוצה להגיד שאני לא דובר אמת? תעצור את הישיבה, תבדוק עכשיו את התמליל. מה, אני לא מבין? אתה לא מאמין? הוא אומר שהוא אמר קודם, אמר לפניי? יש לי פה תפקידים, אני פה בתפקיד.

<היו"ר ניסן סלומינסקי:>
אבל אין הבדל. או שידינו עכשיו או שידונו כשזה יחזור, אז מה אתה מרוויח מזה? 

<יעקב אשר:>
אז ידונו עכשיו. 

<היו"ר ניסן סלומינסקי:>
טוב, חמש דקות התייעצות סיעתית. נשמרה לכם הזכות לבקש על 19. 
<(הישיבה נפסקה בשעה 16:05 ונתחדשה בשעה 16:10.)>
<משה גפני:>
אם הממשלה מבקשת - - -

<היו"ר ניסן סלומינסקי:>
אני לא אתן להם.

<עיסאווי פריג':>
אתה לא תיתן להם? אתה קובע? אתה לא, אני רואה את זה.
<משה גפני:>
היושב ראש יכול להחליט.

<עיסאווי פריג':>
אבל הוא לא מחליט, הוא לא משתמש בסמכות שלו. 

<משה גפני:>
לא משתמש. אני גם חושב שאם הם ידרשו הוא יביא. 

<עיסאווי פריג':>
כן. הוא ביטל את עצמו בחוק הזה.אתה לא משתמש בסמכויות שלך. 

<היו"ר ניסן סלומינסקי:>
אתה עושה צחוק, הם יבקשו לעשות את זה? מה, כדי שתגיש 20,000 הסתייגויות? 

<משה גפני:>
לא משנה, ואז אנחנו עוברים על העניין הזה ויתקיים הדיון ואז לאן אנחנו מגיעים? אנחנו מגיעים בערך לחגים. 

<היו"ר ניסן סלומינסקי:>
אולי לפני, לא יודע להגיד לך. 

<משה גפני:>
למה לפני? 

<היו"ר ניסן סלומינסקי:>
לא יודע, יכול להיות שבשבוע הבא נגמור את הכול. נראה איך מתקדמים. 

<משה גפני:>
איך נגמור? ועדת כנסת אתה צריך ארבעה ימים. 

<היו"ר ניסן סלומינסקי:>
בסדר, אפשר לכנס את ועדת הכנסת. 

<משה גפני:>
כדי לחזור חזרה לזה אחרי ועדת הכנסת אתה צריך עוד ארבעה ימים. 

<היו"ר ניסן סלומינסקי:>
בסדר, חיכינו, מה אתה - - -

<משה גפני:>
לא, אבל אז היה אפשר להגיע להסדר. להסכים ליום אחד של - - -

<היו"ר ניסן סלומינסקי:>
אמרתי לך שאני בנוי לזה. תביא לי תשובה שלכם ואני אנסה לדחוף. 

<סתיו שפיר:>
אני לא מבינה למה צריך להגיע להסדר כדי לעשות - - - צריך הסדר כדי לבקש מהם לענות לנו על שאלות? 

<היו"ר ניסן סלומינסקי:>
לא זה הנושא בכלל. 

<סתיו שפיר:>
במקום כל הפיליבסטר הזה תן לאנשים לענות על שאלות. 

<היו"ר ניסן סלומינסקי:>
השאלה אם מוותרים. יצחק כהן לא מוכן לוותר. 

<סתיו שפיר:>
מה זה קשור בכלל? התפקיד של הוועדה זה לשבת ולדון בנושאים, לא לעשות פיליבסטר.

<היו"ר ניסן סלומינסקי:>
תקרא. 

<איל לב-ארי:>
הסתייגויות לסעיף 20. בסעיף קטן (א) במקום 'יחליט המנהל' יבוא 'רשאי המנהל להחליט'. 

<מיכל בירן:>
אני אנמק. בספר 1984, שאני מניחה שרובכם קראתם, יש מונח שנקרא שיא חדש שבו בעצם לוקחים מושג והוא אומר את היפוכו. אני חושבת שמה שהיה לנו בשעות האחרונות, כולל מצגת מאוד מרשימה של איציק כהן, של נאומים מרגשים וקורעי לב של יאיר לפיד, שר האוצר, של מיקי לוי, סגן שר האוצר, של ניסן היה קצת שונה, אני חושבת, אבל זה פשוט מדהים. אני לא יכולתי להסביר בצורה יותר רהוטה למה חוק מע"מ אפס הוא חוק גרוע יותר מאשר הסביר סגן שר האוצר מיקי לוי, ובכל זאת אף על פי כן ולמרות הכול, ובלי להסביר, הגיעו, שינו, חשבנו ש - - - שוב, אף אדם לא חסין מטעויות, הכול בסדר, אבל בלי לבוא ולהסביר, כן, חשבנו, הייתה לנו הנחת מוצא שכך וכך, אבל עדכנו אותנו שטעינו בהנחות המוצא שלנו וזה יגרום לתוצאה אחרת. 

<היו"ר ניסן סלומינסקי:>
אני אתן לך להמשיך עוד מעט. 

<מיכל בירן:>
מה שראינו שבסופו של דבר הצעת חוק, ברגע שהיא מוגשת על ידי האופוזיציה, יעמוד סגן שר האוצר, יסביר בפרטי פרטים - - -

<היו"ר ניסן סלומינסקי:>
אני אתן לך להסביר. עכשיו מפני שגפני עכשיו מתפנה לנושא הזה נעשה את ההצבעה כשהוא יחזור ואנחנו נמשיך להסתייגות הבאה. 

<בועז טופורובסקי:>
 מה? ממתי זה ככה? 
<היו"ר ניסן סלומינסקי:>
תן לי, אני מבקש. מה אכפת לך? נצביע עוד מעט. בבקשה, ההסתייגות הבאה.

<בועז טופורובסקי:>
אתה נחמד לאנשים שמילא הם היו מתנהגים בצורה - - -

<עיסאווי פריג':>
מה, אתה נותן ציונים ל - - -

<היו"ר ניסן סלומינסקי:>
לא, לכן אני ממשיך הלאה בהסתייגויות. 

<עיסאווי פריג':>
אנחנו רוצים לשמור על הכבוד שלך, אתה המחליט. מה החלטת, אדוני? 

<היו"ר ניסן סלומינסקי:>
אנחנו ממשיכים להסתייגות הבאה ונעשה אחר כך את ההצבעה על שניהם. 

<איל לב-ארי:>
ההסתייגות הבאה, סעיף קטן (ד) יימחק. 

<עיסאווי פריג':>
אני אנמק את הסעיף הזה. 

<סתיו שפיר:>
יש אנשים שאתה רוצה להיות הוגן איתם.

<היו"ר ניסן סלומינסקי:>
אני מנסה עם כולם להיות הוגן, תמיד. 

<סתיו שפיר:>
עם כולם אתה מנסה להיות הוגן? 

<היו"ר ניסן סלומינסקי:>
תנסי פעם את להיות הוגנת. 

בבקשה, אתה רוצה להסביר? 

<עיסאווי פריג':>
אני אסביר, אבל אני מציע, דיברת על הגינות - - -

<סתיו שפיר:>
אה, עם כולם ולא עם כולן, הוא אומר. באמת שלא הייתי רוצה להגיע למצב של להאשים אותך באפליה על רקע - - - אתה לא משאיר ברירה. 

<היו"ר ניסן סלומינסקי:>
הזמן רץ. 

<עיסאווי פריג':>
בסעיף (ד) כאן מבקשים למחוק. אני קורא את הסעיף ואני שואל אותך אם אתה זוכר את הסעיף הזה, אם בכלל מעניין אתכם המהות של החוק, או הכול רק עניין טכני של תרים/תוריד ידיים. סעיף (ד) זה סעיף מאוד דורסני, אם אתה תקרא יחד איתי תבין מה אני אומר. קשה לך, להעביר, יאללה קדימה. סעיף מאוד דורסני, באים ומבקשים למחוק אותו. אתם רוצים להיטיב עם זכאים, מוטבים למיניהם ובא סעיף (ד) ומקשיח את התנאים במידה שהאזרח לא עומד בחלק מהדרישות ואנחנו באים ומבקשים לבטל את הסעיף. אתה בכלל לא יודע על מה אנחנו מדברים, אתה בכלל לא איתנו, לא מעניין אותך מה אנחנו אומרים. 

<היו"ר ניסן סלומינסקי:>
עיסאווי, בבקשה. 

<עיסאווי פריג':>
זה נותן תחושה לא טובה. אתה תהיה ענייני, תקרא את הסעיף ותהיה איתנו.  אתה רואה? עכשיו שיחת טלפון. 

<היו"ר ניסן סלומינסקי:>
בבקשה, נעצור פה ותקרא את ההסתייגות הבאה. 

<עיסאווי פריג':>
זה לא עניין של נעצור כאן. אתה בכלל מנהל את העניין? אתה יודע על מה אנחנו מדברים? 

<היו"ר ניסן סלומינסקי:>
תקרא. 

<עיסאווי פריג':>
אני מבקש  התייעצות סיעתית. 

<סתיו שפיר:>
מצטרפת לבקשתו. 

<עיסאווי פריג':>
סעיף חדש, סעיף 21.

<איל לב-ארי:>
אנחנו עוברים לסעיף 21. 

<עיסאווי פריג':>
אנחנו מבקשים התייעצות סיעתית. 

(היו"ר בועז טופורובסקי)

<היו"ר בועז טופורובסקי:>
התייעצות סיעתית, השעה שש ו-19 דקות, אנחנו חוזרים בארבע ו-24. חמש דקות התייעצות סיעתית. אם לא רוצים להתייעץ, לא אכפת לי, אפשר להפסיק. 
<עיסאווי פריג':>
אנחנו מתייעצים, למרות שלא מעניין אתכם מה כתוב בחוק, תפקידכם רק להרים ידיים. תתייחסו מהותית למה שכתוב, יש הרבה הסתייגויות שלא מבטלות את החוק, רק מוסיפות לו ואתם מתעלמים מזה. זו התמונה שאתם מעבירים, כולל היושב ראש. אני קורא את ההסתייגויות, לא בא מהאוויר. תקראו, תהיו בעניינים. 

<שמעון סולומון:>
ברגע שהפכתם את הוועדה לקרקס. 

<עיסאווי פריג':>
איזה קרקס? אתם עושים את זה קרקס. אתם לא יודעים על מה אתם מצביעים, אתם קיבלתם פקודה וזהו. 

<שמעון סולומון:>
גם כשאתם אומרים דברים חשובים לא מתייחסים. אתם כבר מפסידים עכשיו. 

<(הישיבה נפסקה בשעה 16:19 ונתחדשה בשעה 16:24.)>
<היו"ר בועז טופורובסקי:>
חברים, עברו חמש דקות. 

<יעקב אשר:>
אני רוצה לקדם בברכה את היושב ראש החדש, שעתידו מובטח. איפה אנחנו עומדים, אדוני היועץ המשפטי? 

<היו"ר בועז טופורובסקי:>
סעיף 21. 

<משה גפני:>
לא, סעיף 20. 

<היו"ר בועז טופורובסקי:>
לא הצבענו, כשהוא יחזור אנחנו נצביע. בגללך לא הצבענו, בזכותך לא הצבענו. 

<משה גפני:>
מה זה בזכותי? מה שהיה - - -

<עיסאווי פריג':>
הם נתנו לך כבוד כיושב ראש לשעבר. 

<משה גפני:>
לא, יפה, אני מודה לך, אדוני היושב ראש. 

<היו"ר בועז טופורובסקי:>
בוא נמשיך.

<איל לב-ארי:>
סעיף 21. 

<משה גפני:>
אני פשוט התראיינתי בצבע הכסף בקול ישראל ואחריי מדבר ניסן סלומינסקי. הנה, בדיוק דיברנו עליו. 

(היו"ר ניסן סלומינסקי)

<היו"ר ניסן סלומינסקי:>
שיבחתי - - -
<סתיו שפיר:>
ניסן, התחקיר לא נכון, זה מה שאתה אומר? 

<משה גפני:>
אני רוצה לדעת אם היא שאלה אותך 'האם אתה מתנכל לסתיו שפיר?' מה ענית? 

<היו"ר ניסן סלומינסקי:>
רבותיי, על ההסתייגות. 

<איל לב-ארי:>
במקום 'יחליט המנהל' 'רשאי המנהל להחליט'. 

<היו"ר ניסן סלומינסקי:>
ההסתייגות שלא הצבענו לכבודך, כשלא היית פה. מי בעד? ירים את ידו. מי נגד? ירים את ידו. 

<יעקב אשר:>
אין לך רוב.

<היו"ר ניסן סלומינסקי:>
יש לי. חמישה. מי נמנע? ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.  

<איל לב-ארי:>
ההסתייגות הבאה, סעיף 20(ד) יימחק. 

<היו"ר ניסן סלומינסקי:>
מי בעד ההסתייגות? ירים את ידו. ארבעה. מי נגד? ירים את ידו. חמישה. מישהו נמנע? לא. ההסתייגות נפלה. 

הצבעה על ההסתייגות

בעד –  4 
נגד –  5 
נמנעים – אין

ההסתייגות לא אושרה.  

<בועז טופורובסקי:>
סעיף 21. 

<היו"ר ניסן סלומינסקי:>
רגע, הוא רוצה להודיע הודעה.

<משה גפני:>
אל"ף, אני מודה לך על זה שהייתי בחוץ בראיון שאתה המתנת עם ההצבעה, זה דווקא יפה. 

<עיסאווי פריג':>
זה ג'נטלמני. 

<משה גפני:>
ואני מודה ליושב ראש.

<יעקב אשר:>
אפילו שהוא לא שכן שלו כמוך. 

<משה גפני:>
אני מודה לך, אדוני היושב ראש. אני התלבטתי בעניין מאחר שאני לא יודע איזה נושאים חדשים תביא, בסופו של דבר. מהנאום של היום אצלך יצאתי מבולבל לגמרי. 

<היו"ר ניסן סלומינסקי:>
על כן? אתה לא צריך להסביר למה אתה מבולבל, זה בסדר. אחרי ששמעת את אייכלר ואת - - -

<יעקב אשר:>
כשגפני מבולבל חייבים להסביר. 

<היו"ר ניסן סלומינסקי:>
לא, על כן? 

<משה גפני:>
לכן אני אומר כך, אני אומר כמה דברים, אל"ף, זה שיצאתי מבולבל זה לא טוב, בי"ת, שהיו דברים שהסכמנו יחד וזה כן טוב, שלוש, שלא הצלחנו להעביר את מה שרצינו זה לא טוב, וזה שאתה מצביע נגדי כל הזמן זה רע ולכן אני מגיש רביזיה. 

<היו"ר ניסן סלומינסקי:>
מקובל. 

<משה גפני:>
בשם כולם. לגבי אייכלר - - -

<היו"ר ניסן סלומינסקי:>
לא, עזוב, די. 

<יעקב אשר:>
נרשם, כל הקבוצה? 

<משה גפני:>
וגם על הסעיף הקודם. 

<אורי מקלב:>
לא, הודעה נפרדת. על כל אחד הודעה.

<היו"ר ניסן סלומינסקי:>
אין הודעה, עשה לי טובה. אין מושג של הודעה, אז אני לא רוצה ל - - -

<משה גפני:>
בסדר. ניסן, גם לגבי הסעיף הקודם, את ההסתייגות שלי על הנושא של אייכלר. רק אם הוא בא בעצמו. 

<איל לב-ארי:>
בסעיף 21 במקום 'ייווסף' יבוא 'רשאי המנהל להוסיף'. 

<משה גפני:>
מה זה 21? 

<היו"ר ניסן סלומינסקי:>
כבר היה דיון על זה, הסבירו. 

<יעקב אשר:>
רגע, התייעצות סיעתית.

<איל לב-ארי:>
הייתה התייעצות. 

<עיסאווי פריג':>
לא נימקנו, אני רוצה לנמק.

<איל לב-ארי:>
התייעצות הייתה, נימוק לא היה. 

<עיסאווי פריג':>
אני מנמק. החברים, באמת עכשיו תקשיב.

<היו"ר ניסן סלומינסקי:>
אני מקשיב. תאמין לי, אני מקשיב לך מאוד. 

<עיסאווי פריג':>
אני מעיין בחוק, בסעיף העיצום הכספי, חברים, כל החוק כולו 38 סעיפים, חוק העיצום הכספי 14 סעיפים מתוכו. תקשיבו למה שאתם עושים. אתם עושים דבר והיפוכו, אתם משחקים כאילו באים להיטיב עם מעמד הביניים וישנם 14 סעיפים של עיצום כספי. ההסתייגות שאנחנו מבקשים, זה מזכיר לי את קנס הגירעון במס הכנסה וכפל - - -

<היו"ר ניסן סלומינסקי:>
רבותיי, עיסאווי מדבר. 

<עיסאווי פריג':>
תקשיב, זה חשוב, שיהיה לפרוטוקול רשום לפחות.

<היו"ר ניסן סלומינסקי:>
אני מבקש שקט. להיפך, שישמעו. 

<עיסאווי פריג':>
אז ההסתייגות שאנחנו מבקשים כאן, הכפל של עיצום כספי, שאני קורא בסעיף 21, זה מזכיר לי את קנס הגירעון במס הכנסה על אי הגשת דוחות שנתיים. תקשיב, זה דבר חשוב. 

<היו"ר ניסן סלומינסקי:>
לא, אני אתן לך להמשיך. 

<עיסאווי פריג':>
תהיה רציני. אתה עושה זילות מהוועדה ומכל הדיון. 

<היו"ר ניסן סלומינסקי:>
עיסאווי, אני אתן לך להמשיך. 

<עיסאווי פריג':>
אני הולך להגיד דברים שיירשמו בפרוטוקול. אתה עושה צחוק מכל הדיון. 

<היו"ר ניסן סלומינסקי:>
אני אתן לך להמשיך.

<עיסאווי פריג':>
תקשיב. עזוב את השיטה הזו. זו שיטה מרוקנת ועושה קרקס אחד גדול, מה שאתה עושה. תקשיב למהות. 

<היו"ר ניסן סלומינסקי:>
טוב, אני אתן לך עוד דקה. 

<עיסאווי פריג':>
יש דברי טעם שרוצים להגיד.

<היו"ר ניסן סלומינסקי:>
אני נותן לך עוד דקה. בבקשה. 

<היו"ר ניסן סלומינסקי:>
אז מה שאני אומר לכל החברים, בסעיף הזה עושים 14 סעיפים של עיצום כספי ואתם משתכללים, כפל עיצום וכפל עיצום. זה מזכיר לי את קנס הגירעון במס הכנסה בהגשת דוחות שנתיים, של כפל קנס ונוסחת קנס גירעון, שבסוף באה לוועדה הזו וביטלו את כל זה. אתם עושים דבר והיפוכו, אתם כאילו רוצים לתת את ההטבה אבל בעיצומים הכספיים שאתם מטילים כאן אתם גורמים להרבה עבריינים. ימים יגידו, כי השיטה של העיצומים האלה, אתם מחפשים איך להיטיב בכותרת, אבל במעשה, בתוכן, אנחנו נקבל נאדה. ימים יגידו, אורי, וזה רשום. 

<היו"ר ניסן סלומינסקי:>
תודה רבה. ממש הגיע הזמן, אני רק רוצה לציין שעיסאווי הוא רואה חשבון ודבריו מכובדים והוא מבין את העניין. מי בעד ההסתייגות הזו? ירים את ידו. שלושה. מי נגד? ירים את ידו. חמישה. מי נמנע? אוקיי, ההסתייגות נפלה. 

הצבעה על ההסתייגות

בעד –  3
נגד –  5
נמנעים – אין

ההסתייגות לא אושרה.  

<משה גפני:>
יש לי הודעה. אני מסכים עם מה שאמרת לגבי חבר הכנסת עיסאווי פריג', שהוא רואה חשבון ואיש שמבין בעניין. היה ברור לי שלא תגיד את זה, אלא שתתבייש. מה אתה אומר? שהוא רואה חשבון והוא מבין בעניין וההסתייגות שלו היא טובה ואחר כך אתה מצביע נגד. 

<יעקב אשר:>
מה, שר האוצר לא רואה חשבון? לא מבין בעניין? 

<משה גפני:>
הוא לא רואה חשבון. 

<היו"ר ניסן סלומינסקי:>
אוקיי, אתה רוצה הודעה? על כן? 

<משה גפני:>
הודעה. אתה לא מבין מה שאני אומר? אני הולך להגיד. 

<היו"ר ניסן סלומינסקי:>
לא, תגיד על כן. 

<משה גפני:>
תאפשר לי. הדבר היחיד שאני - - -

<יעקב אשר:>
תראה, אז הוא לא רואה חשבון, אבל הוא לא מטומטם, תן לו לדבר. הוא לא רואה חשבון, אבל הוא יודע לדבר, הוא מבין. 

<משה גפני:>
אני התרשמתי מהדברים שלך וגם מהכנות שלהם, שעיסאווי הוא רואה חשבון והוא מבין בדברים והוא אמר דברי טעם. 

<עיסאווי פריג':>
בוגר האוניברסיטה העברית. למדתי עם משה וחיים ומאיר וכל היהודים. עברתי אותו תהליך. 

<משה גפני:>
הנה, למד באוניברסיטה העברית עם כל היהודים. ואז היה ברור לי שאתה תצביע בעד ההסתייגות שלו, שהוא נימק אותה. ולכן הסתכלתי איך אתה מצביע וראיתי שאתה מצביע נגד והבנתי שמישהו כפה עליך את זה. אם זה היה תלוי בך היית מצביע בעד ההסתייגות. יכול להיות שזה שכפה עליך, כבר לא יהיה לו כוח כשנדון על הרביזיה, לכן אני מציע שתהיה רביזיה ואז יכול להיות שהכפייה עליו כבר לא תהיה משמעותית - - -

<עיסאווי פריג':>
ויספיקו להתייעץ אצל השר, יכול להיות שיסכימו. 

<משה גפני:>
בדיוק. אבל זה כפוף לנושא של אייכלר.

<היו"ר ניסן סלומינסקי:>
הבנתי. סעיף 22. 

<עיסאווי פריג':>
גפני, יש לנו את הזכות להתייעצות סיעתית, נממש אותה? 

<משה גפני:>
התייעצות סיעתית. 

<היו"ר ניסן סלומינסקי:>
בכבוד. 

<משה גפני:>
עכשיו מנחה. 

<עיסאווי פריג':>
לא, למה מנחה על חשבון ההתייעצות? אתה לא בסדר. יאללה, מה עשית? יש לכם מניין בכלל? 

<משה גפני:>
עד מתי הישיבה? 

<היו"ר ניסן סלומינסקי:>
עד שש.

<משה גפני:>
אי אפשר להקדים היום? 

<היו"ר ניסן סלומינסקי:>
לאחר? בוא נעשה השתדלות.

<(הישיבה נפסקה בשעה 16:35 ונתחדשה בשעה 16:53.)>
<איל לב-ארי:>
סעיף 22. 

<משה גפני:>
רגע, עד עכשיו היינו בעולמות העליונים, התפללנו מנחה, עכשיו אנחנו צריכים לרדת לארץ. לאן אנחנו יורדים? 

<היו"ר ניסן סלומינסקי:>
סעיף 22. 

<יעקב אשר:>
נמוך מאוד.

<עיסאווי פריג':>
עכשיו מתחילות חמש דקות של ההתייעצות. 

<היו"ר ניסן סלומינסקי:>
לא, היה כבר. 

<עיסאווי פריג':>
הייתה תפילת מנחה, אחי. 

<היו"ר ניסן סלומינסקי:>
לא, הייתה התייעצות. היה חציו לה' וחציו לכם. 

<עיסאווי פריג':>
יש חלק שגמר את התפילה בחמש דקות וחלק בעשר דקות, איך זה? 

<היו"ר ניסן סלומינסקי:>
לא יודע, תשאל אותם.

<משה גפני:>
הוא מתפלל הכי לאט. 

<עיסאווי פריג':>
למה אתה מתפלל לאט? הציונות הדתית לאט? 

<היו"ר ניסן סלומינסקי:>
כנראה יש לי הרבה מה להתייעץ עם זה שלמעלה ולבקש סליחה. אני עושה הרבה התייעצות סיעתית איתו. 

<מיכל בירן:>
אתה אומר שמאז שאתה יו"ר ועדת הכספים התארכה תפילת המנחה שלך באופן משמעותי. 

<עיסאווי פריג':>
אתה עושה חשבון נפש כשאתה עושה תפילה שאתה מענה אותנו כאן? 

<היו"ר ניסן סלומינסקי:>
כל יום ואני אפילו סולח לאלה שפגעו בי כל יום. 

<עיסאווי פריג':>
אבל אתה בוועדה פוגע באופן שיטתי בנו. 

<איל לב-ארי:>
בסעיף קטן (ב) במקום 'רשאי לקבוע' יבוא 'יקבע'. 

<משה גפני:>
רגע, לגבי חשבון הנפש. 

<היו"ר ניסן סלומינסקי:>
מי רוצה להסביר את זה? 

<משה גפני:>
אני. 

<עיסאווי פריג':>
אנחנו רוצים לתת סמכות לבית היהודי להחליף את שר השיכון במקום שר האוצר. תגיד. 

<משה גפני:>
אוקיי, אני רוצה להסביר. במקום שר האוצר - - -

<איל לב-ארי:>
לא, זו הסתייגות שהייתה בעל פה. במקום 'רשאי לקבוע' יבוא 'יקבע'. 

<משה גפני:>
יש דיון משפטי לגבי העניין האם המילה רשאי מחייבת אותו. אני זוכר שהיה דיון בוועדה ואנחנו כמה חברים טענו, ואני בתוכם, למה להיכנס לתסבוכת המשפטית, שרשאי ורשאי, אחרי זה יתחיל דיון משפטי, האם רשאי הכוונה שהוא צריך לקבוע, נרשום - - - ההסתייגות עניינית.

<עיסאווי פריג':>
לא הספקת לדבר.

<משה גפני:>
אחרי זה יבואו ויגידו לי תעשו הסתייגויות ענייניות. 

<יעקב אשר:>
הוא מסכים, הוא הולך לתמוך בזה.

<משה גפני:>
אמרנו שיהיה כתוב בנוסח פשוט. הרי כוונת המחוקק במקרה הזה - - - 

<היו"ר ניסן סלומינסקי:>
מה שיהיה כתוב? 

<משה גפני:>
'יקבע'. למה צריך 'רשאי לקבוע'? 

<היו"ר ניסן סלומינסקי:>
לא, כתוב 'אינו רשאי'. 

<עיסאווי פריג':>
יפה, עכשיו נהיית ענייני, אתה מנהל דיון. 

<יעקב אשר:>
רשאי. מה אתה מבלבל את גפני עוד פעם? 

<היו"ר ניסן סלומינסקי:>
לא, זה בסדר, אם זה (ב) זה בסדר. 

<משה גפני:>
אני זוכר את הדיון ואני אמרתי שנגיש הסתייגות על העניין. אני גם זוכר שאתה אמרת שתשקול את הנושא, בגלל שכוונת המחוקק במקרה הזה ש'רשאי לקבוע' זה בהתאם לנוסחה שאמרו במשרד המשפטים שהוא צריך לקבוע. ואז טענתי, כמו חברים אחרים בוועדה, למה צריך לעשות נוסח שהוא מעורפל? 

<היו"ר ניסן סלומינסקי:>
אני מסכים איתך ואותה תשובה שהייתה לי אז, אם הכול היה מסודר אז יכול להיות שההסתייגות שלך היא טובה והיינו מקבלים אותה, אבל פה כל הסתייגות מהסוג הזה או כל דבר מהסוג הזה יכול לפתוח דברים שאנחנו לא יודעים. 

<עיסאווי פריג':>
מה? אנחנו צריכים לדעת. אמרת משפט מסוכן. אנחנו מחוקקים כאן שצריכים לדעת מה ההשלכות של זה. 

<היו"ר ניסן סלומינסקי:>
אוקיי. מי בעד ההסתייגות? ירים את ידו. 

<יעקב אשר:>
רגע, היועצים של שר האוצר, יש פה בעיה. 

<היו"ר ניסן סלומינסקי:>
עוד פעם, מי בעד ההסתייגות? ירים את ידו. מי נגד? ירים את ידו. 

הצבעה על ההסתייגות

בעד –  מיעוט
נגד –  רוב
ההסתייגות לא אושרה.  

<משה גפני:>
אני רוצה למסור הודעה. באמת, זה כבר הופך להיות ממש מעצבן. בסוף עוד מטיחים בי ש'אתם לא דנים עניינית'. באמת. אתה יודע, נעלבתי מזה. 

<היו"ר ניסן סלומינסקי:>
לא, הפעם זו הסתייגות עניינית, אני מסכים איתך. רק החששות - - -

<עיסאווי פריג':>
כל ההסתייגויות היו ענייניות ואתה התעלמת. 

<היו"ר ניסן סלומינסקי:>
הודעה. 

<משה גפני:>
הקדוש ברוך הוא ברא את האדם עם שכל, כדי שיידע לעשות הבחנות. יש הסתייגות שהיא איננה נכונה והיא סתם נעשית כדי - - - ויש הסתייגות שהיא הסתייגות מקצועית, זה גם היה בדיון.

<היו"ר ניסן סלומינסקי:>
מסכים, על כן? 

<משה גפני:>
אני ציפיתי שאתה תצביע בעד. ציפיתי, באמת, בגלל שאני אומר לך עניינית שזה מה שצריך לעשות בסופו של דבר. בכל אופן הצבעת נגד. הסתכלת על בועז - - -

<היו"ר ניסן סלומינסקי:>
לא, לא הסתכלתי על בועז בכלל. על כן? 

<משה גפני:>
אז אני מציע שתהיה רביזיה, כדי שכשנצביע על הרביזיה נבקש מאנשי 'יש עתיד' לצאת החוצה בהסתייגות הזאת ואז תצביע בעד. 

<היו"ר ניסן סלומינסקי:>
אם נגיע להסדרים אז בהחלט אפשר על זה דבר להצביע בעד. 

<יעקב אשר:>
ואם לא נגיע להסדרים? 

<היו"ר ניסן סלומינסקי:>
לא, איתו אני אומר. אחרת זה סתם - - - 

<יעקב אשר:>
מה זה איתו? אתה לא הגעת להסדרים עם שר האוצר. 

<היו"ר ניסן סלומינסקי:>
מה זה קשור? 

בבקשה, הלאה. 

<איל לב-ארי:>
ההסתייגות הבאה - - -

<יצחק כהן:>
רגע, הייתה הצבעה? ביקשו רביזיה? 

<היו"ר ניסן סלומינסקי:>
ביקשו. ההסתייגות הבאה. 

<יעקב אשר:>
נרשם, כן? 

<איל לב-ארי:>
ההסתייגות הבאה, סעיף קטן (ב), במקום 'שר האוצר' יבוא 'שר השיכון'. 

<משה גפני:>
רגע, הוא שאל אם רשמת אותו.

<איל לב-ארי:>
רשמתי. 

<יעקב אשר:>
רבותיי, עכשיו זה המבחן של ניסן. במקום 'שר האוצר' יבוא 'שר הבינוי והשיכון'. בוא נראה מה ניסן עושה. 

<היו"ר ניסן סלומינסקי:>
אתם רוצים שאני אנמק את זה? 

<עיסאווי פריג':>
לא, ננמק. 

<משה גפני:>
אני הייתי רוצה שאתה תנמק את הכול, אבל אחרי הנימוק שלך שתצביע.

<יצחק כהן:>
במסכת כתובות - - -

<עיסאווי פריג':>
מי מנמק?

<משה גפני:>
אני מנמק.

<יצחק כהן:>
התחלתי דבר תורה. במסכת כתובות, דף פו עמוד ב' מסופר שם - - -

<עיסאווי פריג':>
אנחנו מדברים על שר השיכון. 

<יצחק כהן:>
כן, להבדיל. 

<משה גפני:>
דבר התורה שאתה אומר, למה אתה רוצה במקום שר האוצר את שר השיכון? 

<יצחק כהן:>
תנו רבנן, מעשה שהיה ר' יוחנן בן זכאי רוכב על החמור עם תלמידיו וראה ריבה - - -
<יעקב אשר:>
רגע, לא הקשבת. 

<יצחק כהן:>
מהתחלה. תנו רבנן מעשה. זאת אומרת למדו חכמים ממעשה. הרי הגמרא זה לא ספר סיפורים. מעשה שהיה ר' יוחנן בן זכאי הולך עם תלמידיו רוכב על החמור וראה ריבה אחת. 

<משה גפני:>
מה אתה מצפצף כשמגיע - - -

<עיסאווי פריג':>
תן לנו ללמוד. לפחות הגענו לכאן, שנלמד משהו.

<היו"ר ניסן סלומינסקי:>
נתתי לו עוד דקה אחת. 

<משה גפני:>
ריבה זה גברת. מה צפצפת? 

<יעקב אשר:>
הוא חשב שזה סתיו שפיר. 

<היו"ר ניסן סלומינסקי:>
כך אתם מעמיסים על ר' יוחנן בן זכאי? 

<יצחק כהן:>
הגמרא מתארת מצב קשה ביותר, מלקטת שעורים בין גללי בהמתם של - - -

<היו"ר ניסן סלומינסקי:>
אתה יודע מי זו הייתה. 

<יצחק כהן:>
רגע, אני אגיד לך מי זו הייתה. כשהצטמצם הטווח בין ר' יוחנן בן זכאי לבין אותה ריבה התעטפה בשערה. זאת אומרת עוד תיאור קצר אבל מזעזע של המצב, זאת אומרת שהיא גם הייתה רעבה עד כדי כך שהיא הייתה מלקטת שעורים בין גללי בהמתם של אלה, שעורים גם ככה זה מאכל בזוי, והתעטפה בשערה, סימן שגם הבגדים שלה היו קרועים. היא התביישה והתעטפה בשערה. 

<היו"ר ניסן סלומינסקי:>
התביישה שהוא יידע לזהות אותה. 

<היו"ר ניסן סלומינסקי:>
בוא נעצור רגע. נמשיך עוד מעט. הסיפור חשוב מאוד.

מי בעד ההסתייגות? ירים את ידו. מי נגד? ירים את ידו. מי נמנע? ההסתייגות נפלה. 

הצבעה על ההסתייגות

בעד –  מיעוט
נגד –  רוב
נמנעים – אין

ההסתייגות לא אושרה.  

<יצחק כהן:>
יש הודעה לעיסאווי.

<היו"ר ניסן סלומינסקי:>
אבל תעשה קצר, שנוכל להמשיך לשמוע את הסיפור. 

<יצחק כהן:>
בערבית ספרותית. 

<עיסאווי פריג':>
ניסן, עזבנו את המשפחה, את הילדים, באנו - - - בעוד שבוע המוסלמים חוגגים את חג הקורבן, אמנם זה במחלוקת אם זה עקידת ישמעאל או עקידת יצחק. אנחנו מאמינים שזו עקידת ישמעאל, זה נושא לדיון שאני אשמח שנפתח את זה. 

<בועז טופורובסקי:>
אפשר לעשות על זה הצבעה. 

<משה גפני:>
אם אתה מציע לעשות על זה הצבעה, אני בעד, אבל קודם כל נקיים עכשיו דיון על זה. 

<אורי מקלב:>
אנחנו חוגגים את עקידת יצחק בעוד 12 יום. 

<היו"ר ניסן סלומינסקי:>
הזמן רץ. 

<עיסאווי פריג':>
זה נושא מהותי. 

<היו"ר ניסן סלומינסקי:>
לא, זה לא נושא מהותי. 

<עיסאווי פריג':>
זו אחת המחלוקות - - -

<היו"ר ניסן סלומינסקי:>
על כן? 

<עיסאווי פריג':>
על כן ומאחר שטרם מיצינו אם זה היה יצחק או ישמעאל אני מבקש בשם הקבוצה להגיש רביזיה. 

<היו"ר ניסן סלומינסקי:>
זה מכובד. 

<משה גפני:>
מה מכובד? 

<היו"ר ניסן סלומינסקי:>
הבקשה שלו. 

<משה גפני:>
אני מבקש התייעצות סיעתית. 

<היו"ר ניסן סלומינסקי:>
ב-22 כבר הייתה התייעצות סיעתית? 

<בועז טופורובסקי:>
היה. 

<היו"ר ניסן סלומינסקי:>
עוד מעט יהיה לכם. 

<משה גפני:>
לא, עם כל הכבוד. 

<עיסאווי פריג':>
אנחנו ב-181, בסעיף 22. 

<איל לב-ארי:>
סעיף 22. 

<משה גפני:>
שנייה, איל. אנחנו לפני מנחה היינו בהסתייגות הזאת, 'רשאי המנהל להחליט'. 

<היו"ר ניסן סלומינסקי:>
22 זה הרשאי. 

<משה גפני:>
אז מה זה פה? 

<איל לב-ארי:>
ההסתייגות שעכשיו הקראנו הייתה הסתייגות בעל פה, ש'רשאי לקבוע' יבוא 'יקבע'. 

<משה גפני:>
זה 22. על זה לא הייתה התייעצות סיעתית. 

<היו"ר ניסן סלומינסקי:>
היה. זה היה לפני התפילה. 

תקרא את ההסתייגות. 

<איל לב-ארי:>
ההסתייגות הבאה. אחרי 'שר המשפטים' יבוא 'באישור ועדת הכספים'. בסעיף 22(ב). 

<היו"ר ניסן סלומינסקי:>
מי רוצה להסביר את זה? רגע, אתה באמצע הסיפור. 

<יצחק כהן:>
אז הגמרא בלשונה הקצרה, בלשון הקודש, לשון הזהב, מתארת במספר מילים מצומצם טרגדיה נוראית. מכיוון שהיא ראתה אותו היא התביישה והתעטפה בשערה. זאת אומרת גם הבגדים היו קרועים וגם רעב עצום. היא זיהתה את הנשיא והיא ניגשה אליו ואמרה 'רבי, פרנסני'. היא זיהתה, הוא לא זיהה אותה. הוא אמר לה 'בתי, מי את?' היא אומרת לו 'אני בתו של נקדימון בן גוריון', הוא מזדעזע. 

<היו"ר ניסן סלומינסקי:>
היה אחד משלושת המיליארדרים שהיו באותה תקופה. 

<בועז טופורובסקי:>
רק אזור אחד מהחורבן, זהו. 

<יצחק כהן:>
בועז, סתם הפרעת. 

<בועז טופורובסקי:>
למה אתם לא עוזרים לאנשים - - - בוא נתחיל מבראשית. 

<היו"ר ניסן סלומינסקי:>
מי בעד ההסתייגות? ירים את ידו. שלושה. מי נגד? ירים ת ידו. חמישה. מי נמנע? ההסתייגות נפלה. 

הצבעה על ההסתייגות

בעד –  3
נגד –  5
נמנעים – אין

ההסתייגות לא אושרה.  

<עיסאווי פריג':>
יש לי הודעה חשובה מאוד. אני פונה לכל מחנה השלום, במיוחד למחנה 'יש עתיד', למחנה הבית היהודי, אני מבין אותך - - -

<היו"ר ניסן סלומינסקי:>
אתה מתנתק מהחרדים? 

<עיסאווי פריג':>
החרדים יחד עם 'יש עתיד' בסוגיה הזו. 

<משה גפני:>
אנחנו לא יחד עם 'יש עתיד'. 

<עיסאווי פריג':>
אני אגיד לך למה. אני מבין שמספר ההסתייגויות הוא 181, נכון, איל? 

<איל לב-ארי:>
כן.

<עיסאווי פריג':>
זה מזכיר לי את החלטת האו"ם על חלוקת הארץ וזה דבר חמור שאתם מצביעים נגד דבר כזה, במיוחד למחנה השלום. החלטה 181 זה דבר מרחיק לכת, אדוני, החלטת האו"ם, שהיא מספר ההסתייגות, אני חושב שדחיית ההסתייגות הזו, יש לה השלכות חמורות. אני מבקש מהחברים לשקול בשנית את הצבעתם ועל כך אני מבקש רביזיה. ידוע לך על 181? 

<היו"ר ניסן סלומינסקי:>
כן. 

<עיסאווי פריג':>
אני מבין שאתה נגד. 

<היו"ר ניסן סלומינסקי:>
נדבר על זה בנפרד. 

<בועז טופורובסקי:>
בכ"ט בנובמבר אנחנו בעד. 

<איל לב-ארי:>
אנחנו עוברים להסתייגות חלופית, במקום 'ועדת הכספים של הכנסת' - - -

<משה גפני:>
איל, כשאתה אומר את זה אני מבקש שתגיד שזו הסתייגות מספר 181. 

<עיסאווי פריג':>
כן, בדיוק. איל, לפרוטוקול, זה חשוב. 

<היו"ר ניסן סלומינסקי:>
רב יצחק, בבקשה, אתה רוצה להמשיך? רב יצחק קיבל טלפון באמצע דבר תורה, מאחר שבפעם הקודמת אמרתי לכם מהזיכרון, אז אני רק רוצה להקריא לכם מה שדיברנו על צמר ופשתים. מופיע ככה: ויבא קין פרי אדמה וכו', הגיע לליל יום טוב של פסח. קורא אדם, אדם הראשון לבניו, אמר 'עתידין ישראל להקריב קרבנות פסחיהן, הקריבו גם אתם לפני בוראכם', תביאו קורבנות. והביא קין מותר מאוכלו, כליות זרע פשתן - - -
<עיסאווי פריג':>
אני מבקש תרגום. 

<היו"ר ניסן סלומינסקי:>
מהזבל. זרע של פשתן, אבל זה מהזבל שלו. הבל הביא מבכורות צאנו, כבשים שלא נגזזו. מביא מהדברים הטובים, זה הצמר. ר' יהושע בן קרחה אומר, אמר הקב"ה, 'חס ושלום לא יתערבו מנחת קין והבל לעולם ואפילו באריגת בגד', שנאמר לא תלבש שעטנז ואפילו אם מורכבת וכו' וכו'.

<עיסאווי פריג':>
טוב, אני מבקש להביא את הגרסה המוסלמית של הסיפור הזה בישיבה הבאה. 

<היו"ר ניסן סלומינסקי:>
ילקוט שמעוני על בראשית, דבר מדהים, זאת אומרת כשאנחנו רואים אותו שעטנז, שאנחנו לא מבינים למה, יסודו בהתחלה.  שתי תפיסות עולם, הקדוש ברוך הוא אמר, חס ושלום לא יתערבב. 

<יעקב אשר:>
הבסיס, אם ההשקפה עקומה בבסיס, לאחר מכן זה - - -

<יצחק כהן:>
רגע, לקחת לי את הזמן שלי. 
<יעקב אשר:>
אחר כך נהיים חברים של 'יש עתיד'. אם עושים צמר ופשתים יחדיו, הבית היהודי ו'יש עתיד' זה צמר ופשתים. 

<היו"ר ניסן סלומינסקי:>
צריך להבין, זה עומק עצום, בשביל זה אנחנו לא מצליחים להבין. 

<יצחק כהן:>
ויתרוצצו הבנים בקרבה, מה זה התרוצצו הבנים בקרבה? כשהייתה עוברת ליד - - -

<היו"ר ניסן סלומינסקי:>
מי בעד ההסתייגות? 

<יצחק כהן:>
רגע, אני רוצה להמשיך. 

<היו"ר ניסן סלומינסקי:>
אני אתן לך. 

מי בעד ההסתייגות? ירים את ידו. מי נגד? ירים את ידו. חמישה. מי נמנע? ההסתייגות נפלה. 

הצבעה על ההסתייגות

בעד –  מיעוט
נגד –  5 
נמנעים – אין

ההסתייגות לא אושרה.  

<יעקב אשר:>
הודעה.

<משה גפני:>
רגע, אתה הודעה, אבל זבולון לא פה, אז איך - - -

<היו"ר ניסן סלומינסקי:>
חמישה, מאחוריך יש את שמעון. 

<עיסאווי פריג':>
שמעון לא. 

<משה גפני:>
אני טעיתי, אני מתנצל, ארבעה של 'יש עתיד' יש בכל מקרה. זאת אומרת הבית היהודי, אחד יכול לצאת, אבל הם ארבעה - - -

<אורי מקלב:>
איפה הליכוד? 

<היו"ר ניסן סלומינסקי:>
רב יצחק באמצע סיפור, אז בוא נגיד את ההודעה ונתקדם. 

<יעקב אשר:>
הודעה. אנחנו באמת מודים ליושב ראש הידוע כתלמיד חכם גדול ובאמת בא אוריין, אבל התורה היא תורת חיים, אדוני. 

<יצחק כהן:>
משה, תעשה לי טובה, איפה הוא אוחז, באיזה דף? 

<יעקב אשר:>
תורתנו היא תורת חיים ובא אלול, מגיעים ימים נוראים ו - - -

<היו"ר ניסן סלומינסקי:>
אני חייב לכם עוד את החמור, אבל כשיהיה זמן. 

<משה גפני:>
אתה יכול לספר עכשיו. 

<היו"ר ניסן סלומינסקי:>
החמור, אומר רש"י, מביא את הגמרא - - -  אבל נדבר על זה אחר כך. 

<אורי מקלב:>
אל תפסיק באמצע.

<יעקב אשר:>
דבר, לא נפריע לך. מבטיח לך שלא נפריע לך. 

<היו"ר ניסן סלומינסקי:>
אבל אחר כך אתה תרצה להמשיך את זה. 

<יעקב אשר:>
מאחר שאצלנו התורה היא תורת חיים, ההגדרה שאמרת על השעטנז, זה צמר ופשתים יחדיו, באמת אנחנו רואים כמה זה הרה אסון בסוף. בסופו של יום יש השפעה של שני הדברים האלה ביחד וזו השפעה שלילית, כמו שראינו את זה, כמו שהסברת בטוב טעם. 

<היו"ר ניסן סלומינסקי:>
על כן? 

<יעקב אשר:>
כדי למנוע את ההשפעה השלילית של הצמר והפשתים יחדיו, או החמור והשור יחדיו, אנחנו מבקשים, בשם כל חברי הסיעות, גם - - -
<בועז טופורובסקי:>
גם הקואליציה. 

<יצחק כהן:>
יפה, איזה הזדהות. 

<יעקב אשר:>
לעשות רביזיה. יש לנו אפשרות כזאת ואנחנו מבקשים שהיועץ המשפטי יאשר לנו שבאמת - - -

<משה גפני:>
אגב, מה שאמרת, שמזה לומדים על צמר ופשתים, שזה רעיון עצום, אני לא אומר את זה על שום דבר אקטואלי, אבל שכל אחד יעשה לעצמו את החשבון, שאי אפשר לחבר שתי קבוצות שהשקפת עולמן שונה לחלוטין. 

<היו"ר ניסן סלומינסקי:>
כשמדובר בתוך עם ישראל ועוד איך שאפשר. הגאון והבעש"ט, הגאון לא הסכים לקבל שליח של הבעש"ט - - -
<אורי מקלב:>
ניסן, בתוך עם ישראל יש השקפת עולם אחת. 

<היו"ר ניסן סלומינסקי:>
הלאה. על 23 אין הסתייגות, אנחנו עוברים ל-24. 

<עיסאווי פריג':>
איך 24? יש לנו הסתייגויות ל-22. 

<היו"ר ניסן סלומינסקי:>
עברנו ל-24. יש לנו שלושה סעיפים, שכל אחד מהם אתם יכולים לבקש התייעצות סיעתית. 

<עיסאווי פריג':>
אבל עוד לא סיימנו 22.

<היו"ר ניסן סלומינסקי:>
סיימנו. 

<בועז טופורובסקי:>
עד 27. 

<היו"ר ניסן סלומינסקי:>
ארבעה סעיפים. מה שאני מציע, בוא נרכז את הדקות האלה על ארבעה הסעיפים ונגמור 20 דקות לפני שש. בלי התייעצויות סיעתיות נגמור 20 דקות לפני הזמן. במקום שנעשה כל פעם הפסקה ונגמור בשש, נרכז אותן ונגמור בעשרים לשש. 

<בועז טופורובסקי:>
אני אומר אל תסכימו. 

<יעקב אשר:>
חמש וחצי. 

<משה גפני:>
הוא אומר 'אל תסכימו', אני רוצה להבין את ההצעה. 

<היו"ר ניסן סלומינסקי:>
אני אומר שיש לנו ארבעה סעיפים. 

<משה גפני:>
בוא נלך רגע לפי הסדר. יש את סעיף 22. 

<היו"ר ניסן סלומינסקי:>
נגמר, אין יותר הסתייגויות. 

<משה גפני:>
בסדר, אני לא מוכשר כמוך שתופס הכול בבת אחת. בסעיף 22 יש עוד הסתייגויות, יש הסתייגות, במקום 'רשאי לקבוע' יבוא 'יקבע'. 

<היו"ר ניסן סלומינסקי:>
עשינו. 

<בועז טופורובסקי:>
אומר לך היועץ המשפטי שעברנו. 

<איל לב-ארי:>
ההסתייגות הזאת היא הסתייגות בעל פה עוד מלכתחילה, זו הייתה ההסתייגות הראשונה שנומקה. 

<משה גפני:>
אבל יש פה הסתייגות שלנו. 

<איל לב-ארי:>
היא זהה ולכן היא הורדה. 

<משה גפני:>
אבל אני רוצה להסביר משהו אחר. זה לא אותה הסתייגות שם, יש לי סיבה אחרת. 

<היו"ר ניסן סלומינסקי:>
רב משה, אין כזה דבר, נימקו אותה כבר. 

<עיסאווי פריג':>
כן, יש עוד שלוש הסתייגויות ב-22, למה קפצתם? 

<שלומית ארליך:>
זה פעמיים שלך, זה נמצא בשתי רשימות. 

<בועז טופורובסקי:>
נו די, בוא נמשיך. 

<עיסאווי פריג':>
182 לא אמרנו. 

<איל לב-ארי:>
הייתה.

<עיסאווי פריג':>
לא נימקנו ולא שמעתי עליה. 

<משה גפני:>
זה ועדת המדע והטכנולוגיה. 

<היו"ר ניסן סלומינסקי:>
כן, אבל - - - לא לדבר, לנמק את זה. 

<אורי מקלב:>
היה דבר תורה של - - -

<היו"ר ניסן סלומינסקי:>
אז אני דיברתי, טוב. בכל אופן, חבר'ה, בואו נתקדם. אתם רוצים או שנעשה הפסקה לחמש דקות? 

<משה גפני:>
רגע, אני רוצה רק את סעיף 22  לנמק. 

<היו"ר ניסן סלומינסקי:>
לא, קודם בואו נגיע להסדר. אם אתם רוצים, נעשה הפסקה עכשיו של חמש דקות, או נצמצם אותן ובסוף נגמור לפני הזמן. 

<עיסאווי פריג':>
אבל עוד לא סיימנו 22, אני מתעקש על זה. 

<היו"ר ניסן סלומינסקי:>
בסדר, אבל היועץ המשפטי אומר שגמרנו. 

<עיסאווי פריג':>
לא, איל, אני עוקב אחרי זה. 

<איל לב-ארי:>
סיימנו. 

<עיסאווי פריג':>
אני חושב שאתה טועה. 

<אורי מקלב:>
ניסן, על זה אנחנו רוצים ממך התייעצות סיעתית. 

<היו"ר ניסן סלומינסקי:>
לא. רב משה, תחליטו. 

<משה גפני:>
אם אתה רוצה להציע ככה, נדבר עם החברים, אם אתה אומר התייעצות סיעתית על שלושת הסעיפים הבאים ואתה סוגר עכשיו את הישיבה, בסדר. 

<היו"ר ניסן סלומינסקי:>
מה, אתה עושה צחוק? בואו נמשיך. רציתם התייעצות סיעתית? חמש דקות, בבקשה. 

<משה גפני:>
רגע, תעזוב את השעון שלך. תעיף כבר את השעון משם. 

<היו"ר ניסן סלומינסקי:>
חמש ו-24 דקות. 

<משה גפני:>
רגע, יש לי שאלה. אם אנחנו עושים התייעצות סיעתית ומקבלים את ההצעה שלך אז יש לנו שלוש התייעצויות שהן רבע שעה, אנחנו מגיעים לעשרים לשש, אז - - -

<היו"ר ניסן סלומינסקי:>
לא, יש לנו עוד 20 דקות אחר כך. עכשיו חמש ועשרים. 

<עיסאווי פריג':>
בהצעה של גפני אתה פוגע בנו. 

<אורי מקלב:>
כל ההצעות על חשבוננו. 

<משה גפני:>
יכול להיות שאני טועה, תסבירו לי. 

<היו"ר ניסן סלומינסקי:>
אני אסביר לך. במקום לגמור בשש היינו גומרים בעשרים לשש. זהו, ובלי הפסקות. 

<משה גפני:>
הישיבה מסתיימת בעשרים לשש. 

<היו"ר ניסן סלומינסקי:>
כן, בלי התייעצויות סיעתיות. 

<משה גפני:>
למה אתה אומר שלא יציע את זה? זו הצעה מצוינת. 

<בועז טופורובסקי:>
הילד שלי הולך לישון בשבע, אם אני הולך לפני שש - - -

<משה גפני:>
שמחת זקנתי. שהילד שלך יהיה בריא, אבל הוא לא מציע לי שום דבר. 

<היו"ר ניסן סלומינסקי:>
בינתיים ההתייעצות הסיעתית רצה. 

<משה גפני:>
לא, עזוב את השעון. אתם מבלבלים אותי. 

<עיסאווי פריג':>
אבל בוא נתייעץ, תספור לנו חמש דקות. גפני, נקבל את ההצעה שלו ונגמור בעשרים לשש. שלוש הסתייגויות זה לא פשוט לנמק. 

<משה גפני:>
לא, הוא עובד עלינו.

<היו"ר ניסן סלומינסקי:>
יש לנו עוד שתי דקות להתייעצות הסיעתית. 

<משה גפני:>
אם אתה אומר שאנחנו סוגרים עכשיו את הישיבה, ארבע ההתייעצויות - - - 

<היו"ר ניסן סלומינסקי:>
בשביל מה סוגרים את הישיבה? אני לא הבנתי. אני נותן לך את החמש דקות של כל אחת לקראת הסוף. 

<משה גפני:>
לא הבנתי. אז נעשה כל אחת בנפרד. בלאו הכי אני אמרתי לאשתי שאני לא מגיע הביתה לפני שש. 

<היו"ר ניסן סלומינסקי:>
זה בדיוק כמו בועז. בסדר גמור. 

<יצחק כהן:>
נו, אני רוצה להמשיך. 

<עיסאווי פריג':>
לא, אנחנו בהתייעצות סיעתית. 

<יצחק כהן:>
אוקיי, אז משה, תבדוק איפה הוא אוחז. אני במתח. 

<היו"ר ניסן סלומינסקי:>
ההתייעצות נגמרת כבר. 

<משה גפני:>
אבל עם כל הכבוד אתה לא יכול לעשות את הדבר הזה, זה כבר מוגזם. 

<היו"ר ניסן סלומינסקי:>
למה? 

<משה גפני:>
בגלל שלי יש התייעצות סיעתית, אני צריך לדבר עם החברים שלנו - - -

<עיסאווי פריג':>
נכון, לא דיברנו, לקחתם לנו את הזמן. 

<משה גפני:>
אתה לא יכול ל - - - אתה עבדת עלינו. 

<היו"ר ניסן סלומינסקי:>
אני לא לקחתי שום זמן. 

<משה גפני:>
אתה עבדת עלינו, בגלל שאני הבנתי שבעשרים לשש מסיימים. 

<היו"ר ניסן סלומינסקי:>
אם אתה מוכן שנתקדם עד עשרים לשש - - -

<יצחק כהן:>
אני לא מוכן להתקדם מילימטר. מילימטר לא נתקדם. 

<היו"ר ניסן סלומינסקי:>
היום רב יצחק הוא סלע איתן.

<יצחק כהן:>
צוק איתן. נמשיך? 

<עיסאווי פריג':>
לא, יש לנו התייעצות סיעתית. 

<היו"ר ניסן סלומינסקי:>
היא נגמרת עוד 30 שניות. 

<משה גפני:>
לא בא בחשבון, אתה לא יכול לעשות את זה. 

<עיסאווי פריג':>
איך היא נגמרת עוד 30 שניות? 

<היו"ר ניסן סלומינסקי:>
כל הזמן שאנחנו מדברים זה התייעצות סיעתית. 

<עיסאווי פריג':>
אבל אתה מדבר עם גפני. מה זה קשור אלינו? יש לי דברים חשובים להתייעץ איתו, אתה לא אפשרת לי. נו באמת. 

<משה גפני:>
ניסן, אתה לא הופך את זה לחוכא ואטלולא. דיברת, הצעת הצעה - - -

<עיסאווי פריג':>
גפני, אני מבקש התייעצות, יש לי מה להגיד. 

<היו"ר ניסן סלומינסקי:>
טוב, יאללה, הסתייגות. 

<משה גפני:>
יש לנו עוד שלוש דקות. איל, אין דבר כזה, אנחנו בהתייעצות סיעתית. 

<היו"ר ניסן סלומינסקי:>
נגמרו החמש דקות. 

<משה גפני:>
אל תדבר שטויות, אין דבר כזה. לא בא בחשבון. לא.

<היו"ר ניסן סלומינסקי:>
אני אוציא אותך בסוף. 

<משה גפני:>
תוציא, אני מחכה לזה כבר שנים. 

<היו"ר ניסן סלומינסקי:>
אני יודע שאתה מחכה. הבעיה שלי היא עם ליצמן, כי גם הוא מחכה, אז אני לא יכול את שניכם. תחליטו ביניכם את מי.

<משה גפני:>
תעשה לי טובה, אתם בבית היהודי - - -

<יצחק כהן:>
ויתרוצצו הבנים בקרבה. אתה מכיר את זה, משה? 

<איל לב-ארי:>
סעיף 24. 

<משה גפני:>
אדוני היועץ המשפטי, אנחנו - - -

<היו"ר ניסן סלומינסקי:>
במקום '30 ימים' יבואו '60 יום'. מי רוצה להסביר? 

<משה גפני:>
אנחנו ביקשנו התייעצות סיעתית. 

<היו"ר ניסן סלומינסקי:>
רב יצחק, אתה רוצה להסביר? 

<יצחק כהן:>
כן. אפרופו הצמר ופשתים, המדרש הידוע על רבקה, ויתרוצצו הבנים בקרבה. כשהיא הייתה עוברת ליד בית מדרש - - -

<עיסאווי פריג':>
לא, מדברים על העיצום, שישלמו את זה ב-30 יום, אנחנו רוצים ב-60. להקל עליהם, הם לא רוצים. 

<יצחק כהן:>
כשרבקה הייתה עוברת ליד בית מדרש היא הייתה מרגישה שהם מתרוצצים. היא לא הבינה מה זה, הלכה לשאול את גדולי הדור, אמרו לה שני לאומים, היא אמרה ברוך ה' - - - על כל פנים נמשיך חזרה. 
<אורי מקלב:>
לא, אתה צריך לשאול את השאלה מה הרגיע אותה בזה שאמרו שני לאומים, אז מה? אז זה לא מפריע לה שהם מתרוצצים? היא דאגה ממשהו אחר, אם שניים רבים, לה לא היה אכפת, זה בדעתו וזה בדעתו, אבל כשפעם ככה ופעם ככה, זה מה שהפריע לה, לכן היא נרגעה. 

<היו"ר ניסן סלומינסקי:>
יפה מאוד, הזמן נגמר. מי בעד ההסתייגות? ירים את ידו. 

<עיסאווי פריג':>
ניסן, שתבינו על מה אתם מצביעים. הסעיף הזה רוצה להקל עם הרוכש, במקום 30 יום ל-60 יום, ואתם נגד. אתה יודע את זה. 

<היו"ר ניסן סלומינסקי:>
רק שנייה, רבותיי, מי נגד? ירים את ידו.מי נמנע? אין. ההסתייגות נפלה. 

 הצבעה על ההסתייגות 
בעד – מיעוט
נגד – רוב 

נמנעים – אין 
ההסתייגות לא אושרה.
<משה גפני:>
יש לי הודעה. אדוני היושב ראש, אני לא אוהב את ההתנהלות הזו, זו התנהלות לא הגונה. אני אגיד לך למה - - -
<היו"ר ניסן סלומינסקי:>
תצלמו כשהוא אומר את זה, בשבילי זה חשוב. 

<יצחק כהן:>
כמה צרות הבאתם לעולם. 

<בועז טופורובסקי:>
ש"ס לא ציונית? 

<יצחק כהן:>
ב-100 שנים כמה צרות הבאתם. יותר מ-100 שנה. 

<משה גפני:>
אני לא אוהב את ההתנהלות הזאת, אתה לא מרוויח בזה שום דבר. יש פה את ההסתייגויות, זה ייגמר באיזה שהוא שלב, קח עוד יום, עוד יום - - - 

<עיסאווי פריג':>
ראש הממשלה רוצה? 

<משה גפני:>
לא החוק, ההסתייגויות. חלק גדול מהישיבה היום, אני מדבר ברצינות ולא בשביל תקשורת ולא בשביל שום דבר - - - 

<יעקב אשר:>
הוא אפילו מקצר היום. 

<משה גפני:>
אתה אמרת התייעצות סיעתית, אמרת חמש דקות, זה לא בסדר אבל חמש דקות, אני הבנתי שאתה בכלל מקיים דיון אחר, יש לך הצעה על עשרים לשש וכל מה שנלווה לעניין הזה. זו לא התייעצות סיעתית - - -
<יעקב אשר:>
אני יצאתי החוצה לחכות. 

<משה גפני:>
זאת הצעת היושב ראש. אני לקחתי אותה מאוד ברצינות, עד כדי כך שחברים שלי צחקו עליי והתברר שהם צדקו. פתאום אתה בא ואומר 'התייעצות סיעתית עוד שתי דקות' - - -

<היו"ר ניסן סלומינסקי:>
על כן? 

<משה גפני:>
מה אתה מרוויח בעניין הזה? 

<היו"ר ניסן סלומינסקי:>
על כן? 

<משה גפני:>
רגע, מה אתה מרוויח בעניין הזה? יש לך עוד שתי דקות, עוד שלוש דקות. אתה הופך את עצמך ללא אמין. למה אתה צריך לקצר את ההתייעצות הסיעתית? על כן אני מבקש באופן חד משמעי רביזיה על ההצעה הזאת, כמובן בשם כל הקבוצה, ואני מציע לך בתור חבר, אתה לא מרוויח עכשיו שום דבר, אתה עכשיו יכול לשמור על האמינות שלך - - -

<היו"ר ניסן סלומינסקי:>
זה אתה צודק, כבר כמה ימים אני לא מרוויח שום דבר. 

<יצחק כהן:>
במיוחד אחרי מה שקרה אתמול בערב עם בנט. 

<היו"ר ניסן סלומינסקי:>
חוץ מדברי התורה. 

<יצחק כהן:>
אני רוצה להמשיך. 

<היו"ר ניסן סלומינסקי:>
אני אתן לך, רק נקרא את ההסתייגויות. 

<יעקב אשר:>
אבל יוחזרו הדקות של ההתייעצות הסיעתית. 

<אורי מקלב:>
אנחנו מבקשים על סעיף 25. 

<היו"ר ניסן סלומינסקי:>
בבקשה. התייעצות סיעתית. עכשיו חמש ו-29, עד חמש ו-34 דקות. 

<(הישיבה נפסקה בשעה 17:30 ונתחדשה בשעה 17:35.)>
<היו"ר ניסן סלומינסקי:>
תקרא.
<איל לב-ארי:>
במקום 'ייווספו' יבוא 'רשאי המנהל להוסיף'. 
<היו"ר ניסן סלומינסקי:>
מי רוצה לנמק? 

<עיסאווי פריג':>
אני אנמק. אדוני, כאן ההסתייגות מדברת על 'רשאי המנהל להוסיף'. הוספנו את המנהל בכדי להקל - - -

<משה גפני:>
על איזה הסתייגות אתה מדבר? 

<עיסאווי פריג':>
אנחנו מדברים על 185. אנחנו גם מצטרפים לכוונת המשורר להיטיב ולתמוך במעמד הביניים, זה מעמד משלם המסים והעונג של כל חברה צומחת ואנחנו רוצים להקל על המעמד הזה ולתת לו רוח גבית ולא לתת לו את הסטירות שלא יידע מאיפה זה בא. אז החלטנו, במקום לכפות 'ייווספו', 'רשאי המנהל להוסיף'. להקל עם המעמד הזה. להקל, במידה שהוא החליט לקחת את המענק וקרה והוא לא יכול, לתת למנהל את האפשרות לשקול, אולי הוא עבר מצב נפשי, מצב רפואי, להקל עם המעמד. 

<היו"ר ניסן סלומינסקי:>
מכובד. מי בעד ההסתייגות? 

<עיסאווי פריג':>
מה זאת אומרת מכובד? אתה מסכים איתי? 

<היו"ר ניסן סלומינסקי:>
יש הרבה דברים שיכול להיות שאני מסכים, אבל - - - 

<עיסאווי פריג':>
ניסן, אתה יושב ראש ועדת כספים, אתה יודע מה זה? 

<היו"ר ניסן סלומינסקי:>
תאמין לי שאני יודע. 

<עיסאווי פריג':>
כואב לי, אני לא רוצה להלחיץ אותך, אבל תיקח את הדברים עניינית. 

<היו"ר ניסן סלומינסקי:>
בוא ניקח. מי בעד ההסתייגות? ירים את ידו. מי נגד? ירים את ידו. מי נמנע? 

הצבעה על ההסתייגות 
בעד – מיעוט
נגד – רוב 

נמנעים – אין 
ההסתייגות לא אושרה.

<אורי מקלב:>
יש לי הודעה. 

<היו"ר ניסן סלומינסקי:>
אבל הודעה מקוצרת. 

<אורי מקלב:>
אני אומר את זה דווקא לאור הנימוק של ההסתייגות של חבר כנסת פריג'. הוא נימק את ההסתייגות שלו בצורה עניינית. כשאני מסתכל כאן על השולחן שיושבים סביבו ואני אומר מי באמת נושא בנטל הדיון? האם אנחנו, האופוזיציה - - - 

<היו"ר ניסן סלומינסקי:>
אתה לא מסביר עכשיו את ההסתייגות, אתה רק מודיע הודעה או לא. 

<אורי מקלב:>
אני מסביר. האם אנחנו כאופוזיציה צריכים להוציא את הגרון שלנו ולאמץ אותו - - -

<היו"ר ניסן סלומינסקי:>
הודעה או לא. על כן? 

<אורי מקלב:>
או קואליציה שנשלטת כאן כמו רובוטים ולא יכולה להגיב - - -

<היו"ר ניסן סלומינסקי:>
על כן? 

<אורי מקלב:>
אני חושב שנמצא כאן אורי שני, שהוא איש מקצוע - - - 

<היו"ר ניסן סלומינסקי:>
אוקיי, תודה. בואו נקרא. 

<אורי מקלב:>
ואתה לא נותן לו לדבר. 

<היו"ר ניסן סלומינסקי:>
אתה מפליג למקומות אחרים. 

<אורי מקלב:>
תן לו, גם על חשבוננו חלק. תן לו לדבר, הוא צריך לענות. 

<היו"ר ניסן סלומינסקי:>
אוקיי, אתה רוצה רביזיה? 

<עיסאווי פריג':>
תן לו להסביר למה הוא רוצה רביזיה. 

<היו"ר ניסן סלומינסקי:>
הוא לא רוצה להגיד. 

<אורי מקלב:>
ודאי, אני רוצה רביזיה. 

<היו"ר ניסן סלומינסקי:>
אתה רוצה רביזיה, בבקשה רביזיה. אוקיי, ההסתייגות הבאה. 

<יצחק כהן:>
הוא לא אמר שזה בשם החבורה. להלן הקבוצה, משה. 

<משה גפני:>
רביזיה, אבל אם אייכלר מגיע בעצמו להסיר את השם שלו מהרביזיה, אז רק אם הוא בעצמו - - - 

<היו"ר ניסן סלומינסקי:>
תקרא. 

<איל לב-ארי:>
הקטע החל במילה 'בריבית' יימחק - - -

<היו"ר ניסן סלומינסקי:>
רבותיי, מי רוצה? יצחק, אתה רוצה? 

<יצחק כהן:>
אני מכבד אותו. 

<עיסאווי פריג':>
אני אומר את זה לאורי שני. אני באמת רוצה להיות כמה שיותר ענייני, אני קורא את סעיף 25, שבגינו יש את ההסתייגות הזו, להשמיט. 25 מעצים את העיצום הכספי, מי שלא יכול. באה ההסתייגות, רוצה להקל את תשלומי הריבית למי שאין לו, למי שלא קומבינאטור, אין לו. ואתם באים ואומרים, תראה מה אתם אומרים, על העיצום יבוא עוד עיצום, לתקופת הפיגור ועם ריבית ומס ערך מוסף וריבית והפרשי הצמדה. לא חראם? אתם רוצים להטיף? לא חראם? אני שואל באמת עניינית. 

<יצחק כהן:>
בינינו חראם. צודק.

<עיסאווי פריג':>
תקרא את הסעיף, הסעיף מאוד מכביד. אנחנו רוצים לעזור, תקרא את סעיף 25. 

<משה גפני:>
נכון, מה אתה מציע? 

<עיסאווי פריג':>
אורי, קראת את הסעיף? אני שואל למה אתם מכבידים אם אתם רוצים לתת? אתה יודע מה זה ריבית מס ערך מוסף? יותר מהריבית הבנקאית. מה יצא מזה? 

<היו"ר ניסן סלומינסקי:>
אוקיי. 

<אורי מקלב:>
תן לו לענות. 

<יצחק כהן:>
רגע, הוא רוצה לענות. 

<עיסאווי פריג':>
למה אתם נותנים למערכת המסים לשלוט בכם? 

<היו"ר ניסן סלומינסקי:>
הוא יענה אחרי שש, אם תרצו. מי בעד ההסתייגות? 

<משה גפני:>
מה זה אחרי שש? בשש אין ישיבה. 

<היו"ר ניסן סלומינסקי:>
מי בעד ההסתייגות? מי בעד? שלושה. מי נגד? ירים את ידו. ההסתייגות נפלה. 

הצבעה על ההסתייגות 
בעד – מיעוט
נגד – רוב 

ההסתייגות לא אושרה.
<אורי מקלב:>
באותה סריה של העבירות ושל המצוות יש גם לא תחסום. אדם רוצה לענות, למה אתה לא נותן? חוץ מכלאיים. 

<משה גפני:>
הודעה.

<עיסאווי פריג':>
לא, התייעצות. 

<משה גפני:>
רגע, הודעה.

<בועז טופורובסקי:>
לא, הוא אמר התייעצות.

<עיסאווי פריג':>
לא, הודעה. יש לנו יושב ראש לקבוצה, גפני, הוא - - -

<יצחק כהן:>
אל תהיה קטנוני, בועז. 

<היו"ר ניסן סלומינסקי:>
בבקשה. 

<עיסאווי פריג':>
הקבוצה. כמו שאתה והבית היהודי בקבוצה אחת אני וגפני, יש לי את הכבוד להיות איתו בקבוצה אחת. 

<משה גפני:>
אני מבקש להודיע, אני מבקש מאוד את ההקשבה שלך, אדוני היושב ראש. 

<היו"ר ניסן סלומינסקי:>
כולי אוזן. 

<משה גפני:>
לא, אני לא רוצה שתהיה כולך אוזן, תהיה גם עם שכל ותשמע מה שאני אומר. 

<היו"ר ניסן סלומינסקי:>
האוזן משלבת את המוח ואת הלב. 

<משה גפני:>
אני רוצה להודיע הודעה. יושב פה אורי שני, שאל עיסאווי שאלה נורא פשוטה, יכול להיות שההסתייגות הזו הייתה מתקבלת, זה גם היה בדיונים, נמצא פה אורי שני, אורי שני היה יכול להשיב על זה בדקה וחצי, בעד, נגד, עניינית, באמת. כל הזמן דיברנו אצלך בחדר 'בוא נעשה דיון ענייני' - - -

<עיסאווי פריג':>
ענייני. היית מכניס כמה עזים, מעבירים אותן ומעבירים את החוק. 

<משה גפני:>
היו הסתייגויות ענייניות, הוא שאל שאלה ולא נתת לאורי שני לענות. 

<היו"ר ניסן סלומינסקי:>
על כן? מה אתה מבקש? 

<משה גפני:>
ייתכן שהיינו מסירים את ה - - -

<היו"ר ניסן סלומינסקי:>
על כן אתה רוצה רביזיה? 

<משה גפני:>
כן. 

<היו"ר ניסן סלומינסקי:>
בסדר, אני מבין, אני מסכים. 

<משה גפני:>
רק תן לי להשלים את המשפט. 

<אורי מקלב:>
הוא מסביר למה הוא רוצה את הרביזיה. 

<היו"ר ניסן סלומינסקי:>
לא מסבירים למה רביזיה. 

<אורי מקלב:>
לא, במקרה החריג הזה. זה מקרה חריג. 

<משה גפני:>
אני מסביר. אני מסביר שאתה היית צריך לתת לאורי שני להגיד, יכול להיות שהיינו מסירים את ה - - - 

<עיסאווי פריג':>
הוא רצה להגיד משהו ולא אפשרת לו. 

<היו"ר ניסן סלומינסקי:>
אני אתן לו בעוד חצי דקה. יכול להיות שאני אתן לו עכשיו, אם הוא ירצה. 

<עיסאווי פריג':>
לא, אנחנו בהתייעצות סיעתית עכשיו. 

<היו"ר ניסן סלומינסקי:>
אנחנו עוברים לסעיף 26. 

<משה גפני:>
רגע, לא הודעתי את ההודעה. 

<היו"ר ניסן סלומינסקי:>
הודעת. 

<משה גפני:>
הריני להודיע בזאת שאנחנו, כל הקבוצה, כל הסיעות שמרכיבות את הקבוצה - - -

<יעקב אשר:>
אגודת ישראל, דגל התורה, ש"ס - - -

<משה גפני:>
לא, אני לא הולך לפרט כי ניסן לא מסכים. על כן אנחנו מגישים רביזיה ובתנאי אחד, שאם חבר הכנסת אייכלר יבוא בעצמו ללשכה המשפטית ויאמר שהוא מתנגד לרביזיה - - -

<אורי מקלב:>
לא, אם אורי שני ינמק עכשיו אנחנו מורידים את הרביזיה. 

<היו"ר ניסן סלומינסקי:>
רבותיי, אנחנו בסעיף 26. 

<משה גפני:>
אנחנו לא שם בגלל שאני מבקש התייעצות סיעתית. 

<היו"ר ניסן סלומינסקי:>
יש לכם התייעצות סיעתית. עכשיו חמש ו-43 דקות, עד חמש ו-48. פה זה מדויק יותר, כי הוא מצפצף גם. 

<(הישיבה נפסקה בשעה 17:43 ונתחדשה בשעה 17:48.)>
<איל לב-ארי:>
סעיף 26. בסופו של הסעיף יבוא 'הכנסות לפי סעיף - - -

<משה גפני:>
יש הסתייגויות בעל פה? 

<איל לב-ארי:>
לא. 

<עיסאווי פריג':>
כולל ההסתייגויות של מרצ והעבודה? אני רואה שאתה כל הזמן מקריא את ההסתייגויות של יהדות התורה. 

<איל לב-ארי:>
אנחנו עובדים על כמה קבצים של הסתייגויות, לפי מה שהוגש, בין אם בעל פה ובין אם בכתב. כל מי שהגיש הסתייגויות - - -

<עיסאווי פריג':>
כי אני שם לב שאתה כל הזמן ממוקד בהסתייגויות של - - -

<איל לב-ארי:>
יש לנו כמה רשימות. 

<משה גפני:>
על הסעיף הזה אין הסתייגויות בעל פה? 

<איל לב-ארי:>
לא. סעיף 26, בסופו יבוא 'הכנסות לפי סעיף זה לא יופנו לחטיבה להתיישבות'. 

<יצחק כהן:>
חשוב מאוד. 

<היו"ר ניסן סלומינסקי:>
מי רוצה להסביר? 

<יצחק כהן:>
אני. 

<היו"ר ניסן סלומינסקי:>
תמשיך עם ר' יוחנן בן זכאי, יותר טוב. 

<משה גפני:>
לא, ר' יוחנן בן זכאי תסביר אחר כך. עכשיו תסביר על החטיבה להתיישבות. 

<יצחק כהן:>
אני רוצה בסוף היום עוד פעם להשמיע את השר לפיד. 

(השמעת הקלטה של שר האוצר יאיר לפיד). 

<בועז טופורובסקי:>
גירעון שאתה עשית, לא? מי היה סגן שר האוצר כשהיה את הגירעון? 

<יצחק כהן:>
לא, הוא מדבר על הגירעון שהוא הולך להגדיל. 

<היו"ר ניסן סלומינסקי:>
מי בעד ההסתייגות? ירים את ידו. 

<עיסאווי פריג':>
על מה מצביעים? 

<יצחק כהן:>
ניסן, ראית מה כתוב פה? 

<היו"ר ניסן סלומינסקי:>
מי נגד? 

<עיסאווי פריג':>
על מה אתם מצביעים? 

<יצחק כהן:>
'הכנסות לפי סעיף זה לא יופנו לחטיבה להתיישבות'. 

<היו"ר ניסן סלומינסקי:>
מי נגד? ירים את ידו. 

<יצחק כהן:>
מי בעד? 

<היו"ר ניסן סלומינסקי:>
שלושה. מי נגד? ירים את ידו. חמישה. אף אחד לא נמנע. ההסתייגות נפלה. 

הצבעה על ההסתייגות 
בעד – מיעוט
נגד – רוב 

נמנעים – אין 
ההסתייגות לא אושרה.
<יצחק כהן:>
יש לי תחושה שלגפני יש הודעה. 

<משה גפני:>
אדוני היושב ראש, אני מבקש, היות שהייתה עכשיו תקלה בהצבעה, מכיוון שההסתייגות הזאת מדברת - - - 

<יעקב אשר:>
אתה עייף, ניסן? לא, כי פיהקת. 

<היו"ר ניסן סלומינסקי:>
צריך קצת חמצן למוח. 

<עיסאווי פריג':>
הסתייגות 187, על הכסף שיילך להתיישבות. 

<משה גפני:>
לדעתי הייתה תקלה בהצבעה. 

<היו"ר ניסן סלומינסקי:>
על כן? 

<משה גפני:>
לכן אני חייב את ההקשבה שלך, באמת, בגלל שאתה איש הגון. 

<היו"ר ניסן סלומינסקי:>
רגע, אתה רושם את הדברים האלה? 

<משה גפני:>
למה לא אמרת עכשיו שיביאו את הצלמים? 

<היו"ר ניסן סלומינסקי:>
תוציא את ההקלטה מפה. אל תדאג, שם זה לא ייכנס, זה בטוח. 

<משה גפני:>
למה? 

<היו"ר ניסן סלומינסקי:>
אצלכם ברשתות? 

<משה גפני:>
אצלנו? מה זה אצלנו? 

<בועז טופורובסקי:>
אפשר להצביע? 

<משה גפני:>
לא, הצביעו. 

<היו"ר ניסן סלומינסקי:>
טוב, רב משה, על כן? 

<משה גפני:>
אז בועז אמר, אז מה? 

<היו"ר ניסן סלומינסקי:>
לא, על כן? 

<משה גפני:>
אתה יודע, אני פשוט מתבייש. 

<היו"ר ניסן סלומינסקי:>
לא, אני פוחד שאתה תקלקל, אמרת לי שאני אדם הגון. 

<משה גפני:>
לא, אתה אומר 'תצלמו'. בסדר, אני בעד. 

<היו"ר ניסן סלומינסקי:>
שלא תקלקל, על כן? 

<משה גפני:>
בסדר, בועז צועק, 'אפשר להצביע?' אתה מיד מתיישר לפי הקו. אני רוצה לתת לרועי לצלם. 

<עיסאווי פריג':>
גפני, מה הקשר בין 'יש עתיד' לחטיבה להתיישבות? זה מה שאני רוצה לדעת. 

<משה גפני:>
אני הולך להגיד. 

<היו"ר ניסן סלומינסקי:>
לא, זה לא בזה. 

<עיסאווי פריג':>
לא, זה מאוד חשוב. 

<היו"ר ניסן סלומינסקי:>
זה היה יכול להיות בנימוק. 

<משה גפני:>
יש תקלה בהצבעה. מה התקלה בהצבעה? התקלה בהצבעה, אני זוכר שבועז טופורובסקי והחברים נלחמו שלא להעביר כסף לחטיבה להתיישבות. הם העבירו את זה בוועדת - - -

<היו"ר ניסן סלומינסקי:>
לא, על כן? כבר עשתה את זה מישהי במקומך. על כן? 

<עיסאווי פריג':>
למה עושים את זה ככה? למה אתה עושה את זה ללא טעם? בוא נקשיב. 

<משה גפני:>
למה אתה עושה לי את זה? מה זה מישהי? אולי מישהו? אתה בטח מתכוון למישהי מוגדרת. 

<היו"ר ניסן סלומינסקי:>
טוב, בוא תקרא. 

<משה גפני:>
ולכן, אדוני היועץ המשפטי, אני סבור שארבעת חברי הוועדה מטעם 'יש עתיד' טעו בהצבעתם. הם הצביעו נגד ההסתייגות כי ההסתייגות אמרה שלא להעביר את הכסף לחטיבה להתיישבות. 

<היו"ר ניסן סלומינסקי:>
על כן? 

<משה גפני:>
על כן אני מבקש שיהיה רשום באופן מוגדר וחד משמעי שאנחנו, כל הקבוצה, מבקשים רביזיה כדי לאפשר ל'יש עתיד' לחזור בתשובה. כי הנושא של חזרה בתשובה זו זכות גדולה מאוד. 

<היו"ר ניסן סלומינסקי:>
נכון, אז הוא יהיה יותר גבוה ממך עוד. 

<משה גפני:>
ולכן, ניסן - - -

<איל לב-ארי:>
ולחילופין כל סכום ש - - -

<משה גפני:>
רגע, איל, אני מסכים. לכן אני סבור שצריך לאפשר ל'יש עתיד' לחזור בתשובה. לא יכול להיות שאתם בבית היהודי תחסמו אותם. 

<איל לב-ארי:>
כל סכום ייכנס - - -

<משה גפני:>
רגע, רשמת שזו רביזיה בשם כל הקבוצה? 

<איל לב-ארי:>
כל סכום שייכנס צריכה המדינה, לפי סעיף - - - לחטיבה להתיישבות באישור ועדת הכספים של הכנסת. 

<היו"ר ניסן סלומינסקי:>
מי רוצה לנמק את זה? 

<עיסאווי פריג':>
ההיגיון הפשוט אומר שאם 'יש עתיד' הצביעו נגד בהסתייגות הקודמת שאוסרת להעביר כסף לחטיבה להתיישבות כתוצאה מגביית הכסף ממעמד הביניים - - -

<היו"ר ניסן סלומינסקי:>
אז עכשיו הם יצטרכו להצביע בעד. 

<עיסאווי פריג':>
בעד, זה ההיגיון הפשוט. 

<היו"ר ניסן סלומינסקי:>
אבל אותו היגיון מחייב גם אותך. 

<עיסאווי פריג':>
כן.

<היו"ר ניסן סלומינסקי:>
מה אתה תצביע על זה? 

<עיסאווי פריג':>
אני אצביע כמוהם, בעד. 

<היו"ר ניסן סלומינסקי:>
אבל גם קודם הצבעת בעד. אתה צריך להצביע נגד, בהיגיון. 

<עיסאווי פריג':>
קראת את זה? 

<היו"ר ניסן סלומינסקי:>
קראתי. אתה צריך להצביע נגד ההיגיון? 

<עיסאווי פריג':>
אני אצביע כמוך. 

<היו"ר ניסן סלומינסקי:>
לא, אתה צריך להצביע נגד. אתה מצביע לפניי. 

<משה גפני:>
למה? אבל הוא בחור אמיץ - - -

<היו"ר ניסן סלומינסקי:>
לפי ההיגיון שלך אם הצבעת קודם בעד עכשיו אתה צריך להצביע נגד, נכון? בבקשה, בוא נראה. 

<עיסאווי פריג':>
אתה קראת? קראת ואתה יודע על מה אני מדבר? 

<היו"ר ניסן סלומינסקי:>
קראתי ואני יודע. 

<עיסאווי פריג':>
אתה מסכים איתי שמבחינת ההיגיון הישר והפשוט מי שהצביע - - -

<היו"ר ניסן סלומינסקי:>
טוב, נגמר זמנך. 

<עיסאווי פריג':>
נגמר הזמן. שש, נגמר הזמן. אני אתן לך עוד חמש דקות. אל תדאג, ממני. 

<היו"ר ניסן סלומינסקי:>
אני הבנתי את ההיגיון שלך. 

<יעקב אשר:>
אתה לא יכול לתת לו להתבטא? הוא לא דיבר מילה היום. 

<היו"ר ניסן סלומינסקי:>
הבנתי את ההיגיון ואני אומר לך שאתה צודק בהיגיון, זה נכון, אבל קשוט עצמך תחילה. אותו היגיון שקיים עליו גם קיים עליך, אז אם קודם הצבעת בעד אתה צריך עכשיו להצביע נגד, נכון? 

<עיסאווי פריג':>
צריך להצביע בעד ההסתייגות הזו. 

<היו"ר ניסן סלומינסקי:>
לא, אתה, אני שואל עליך. 

<עיסאווי פריג':>
מי שהצביע נגד. אני רוצה להצביע כמו 'יש עתיד'. 

<היו"ר ניסן סלומינסקי:>
לא, אני שואל עליך. 

<עיסאווי פריג':>
אני אצביע בעד ההיגיון הישר. 

<היו"ר ניסן סלומינסקי:>
מי בעד? 

<עיסאווי פריג':>
אתה לא ענית לי. 

<היו"ר ניסן סלומינסקי:>
מי בעד ההסתייגות? ירים את ידו. נראה עכשיו מה תצביע. 

<עיסאווי פריג':>
אני אצביע בעד. 

<היו"ר ניסן סלומינסקי:>
כמו קודם. אה, חכם. אתה לא עושה את זה, אז מה אתה רוצה מאיתנו? מי נגד? ירים את ידו. 

<משה גפני:>
מה זה איתנו? למה התכוונת 'איתנו'? 

<היו"ר ניסן סלומינסקי:>
אלה שמצביעים נגד עכשיו. ההיגיון שלו היה נכון - - - 

<עיסאווי פריג':>
לא, ההיגיון של - - -

<היו"ר ניסן סלומינסקי:>
מי נמנע? אוקיי, ההסתייגות נפלה. 

הצבעה על ההסתייגות 
בעד – מיעוט
נגד – רוב 

נמנעים – אין 
ההסתייגות לא אושרה.
<משה גפני:>
יש לי הודעה. 

<היו"ר ניסן סלומינסקי:>
הודעה, בבקשה. 

<יצחק כהן:>
גפני, ההודעה צריכה לכלול את כל הנושאים שעלו היום. משהו מקיף, גפני, לא משהו מצומצם. 

<היו"ר ניסן סלומינסקי:>
רב יצחק, אתה מפריע לו. 

<יצחק כהן:>
אני לא מפריע, אני נותן לו הצעה מה להגיד. 

<משה גפני:>
קודם כל אני מודיע - - -

<היו"ר ניסן סלומינסקי:>
ניתן לך להגיד על שניים ביחד? 

<יעקב אשר:>
לא, לא, זה לא מקצועי לחלוטין. 

<עיסאווי פריג':>
נגמר הזמן. תגיד את ההודעה שלך. 

<היו"ר ניסן סלומינסקי:>
יש לנו עוד שתי דקות. 

<יצחק כהן:>
לא, אין שתי דקות. הוא ידבר שתי דקות. 

<משה גפני:>
אל"ף, אני מודיע - - - 

<יצחק כהן:>
משה, תכלול את כל הנושאים. אל תשכח את התקנות - - -

<עיסאווי פריג':>
תן נאום סיכום, גפני. 

<משה גפני:>
רגע, לפני, קודם כל טכנית. כל הסעיפים שהתווספו בסעיפים שאנחנו דיברנו היום, כל הסעיפים שהתווספו, אנחנו, כל הקבוצה, ללא יוצא מן הכלל, אנחנו מבקשים להגיד על הכול שזה נושא חדש. גם הדברים שלא אמרנו, נימקנו את ההסתייגויות, אם היו הסתייגויות או אם לא, וגם אם אחרים הגישו נושא חדש, כמו חבר הכנסת המוכשר בועז טופורובסקי - - -

<יצחק כהן:>
כן, שלא ימשוך את זה חלילה. 

<משה גפני:>
או חבר הכנסת ניסן סלומינסקי, אנחנו מגישים על הכול, ובזה אין אפשרות לאייכלר לחזור. 

<אורי מקלב:>
אבל אנחנו רוצים להגיש על זה הסתייגויות. 

<משה גפני:>
כן. נדבר על העניין. 

<בועז טופורובסקי:>
תן את ההודעה. 

<משה גפני:>
זה דבר אחד. 

<היו"ר ניסן סלומינסקי:>
בסוף לא תהיה לו רביזיה, הוא יפסיד את הרביזיה. 

<יצחק כהן:>
שש, חמש, ארבע, שלוש, שתיים, אחת, אפס. נגמר הדיון. 

<יעקב אשר:>
מע"מ אפס. 

<משה גפני:>
אני מבקש, היות שבאמת היה פה בלבול גדול לגבי החטיבה להתיישבות - - -

<יצחק כהן:>
משה, אתה מדבר מעבר לזמן. 

<משה גפני:>
לא חשוב, אנחנו דווקא בסדר. 

<יצחק כהן:>
אתה רואה, ניסן? 

<היו"ר ניסן סלומינסקי:>
אני יודע, אבל הוא הפסיד את הרביזיה שלו. 

<יעקב אשר:>
אנחנו לא מתעייפים. 

<משה גפני:>
בדיוק, יעקב, אנחנו לא מתעייפים. 

<יעקב אשר:>
לא מתעייפים. הוא מפהק כל הזמן, אנחנו לא. 

<משה גפני:>
אנחנו שמנו לב שהיה פה בלבול גדול, יושבים פה ארבעת חברי 'יש עתיד' ועל הכול הם מצביעים מה שקיבלו הוראה. הם לא יודעים מה בדיוק - - -

<היו"ר ניסן סלומינסקי:>
טוב, אוקיי - - -

<משה גפני:>
אנחנו מגישים רביזיה, כל הקבוצה, על כל מה שהיה, כולל עכשיו. על הכול. 

<היו"ר ניסן סלומינסקי:>
רבותיי, יש הפתעה גדולה, רב משה הגיש רביזיה. הפתעה גדולה מאוד. 

<משה גפני:>
על הכול. 

<היו"ר ניסן סלומינסקי:>
אני לא יודע מה זה הכול. 

<יצחק כהן:>
כל מה שדנו היום. כולל מה שהיה בבוקר עם הרכבת הקלה. 

<שמעון סולומון:>
זה לא חוקי. 

<יצחק כהן:>
מה לא חוקי? כולל הרכבת הקלה. כולל הפיצויים, הכול. 

<היו"ר ניסן סלומינסקי:>
הרכבת הקלה, יש התחייבות שלך, אל תעשה את זה. 

<יצחק כהן:>
אתה יודע מה, משה? לא כולל את הרכבת הקלה. 

<היו"ר ניסן סלומינסקי:>
לא, אבל מאחר שאתם אומרים בסוף את ההסתייגות על הכול, אז מכאן ולהבא לא תהיה רביזיה על כל - - - 

<משה גפני:>
לא, לא, לא, לא.

<היו"ר ניסן סלומינסקי:>
אלא בסוף נעשה - - - 

הישיבה נעולה, ומי שרוצה שאורי יסביר לו, אורי עכשיו יהיה מוכן. 

<הישיבה ננעלה בשעה 18:00.>
